
1. Veikimo prasmė 
2. Veikimo linkmės 
3. Pasiruošimas ateities Lietuvai 


Vasario Šešioliktoji — ji vienas mintis pa- 
žadindavo laisvės laikais, kitas sukelia vergijos 
ir tremties metais. Gero gyvenimo dienomis žmo- 
gus nemėgsta minties kreipti į ateitį. Sunkiai pri- 
leidžia, kad ateitis būtų kitokia nei ši diena. Ge- 
ras gyvenimas maža ką skatina pasiruošti, kad 
sutiktum ateitį dar giedresnę, o juo labiau niū- 
resnę. Tai pajutom savu likimu. Kitaip esti var- 
ge ir nužeminime. Tada mintis nerimsta ir nesu- 
telpa šioj dienoj. Bėga į praeitį, gundydama vil- 
tį, kad artimoj ateityje grįš gerosios praeities 
dienos. Taip buvo romantikų aušrininkų laikais. 
Panašioj būsenoj ir mūsų mintys graibstos atgal 
ir pirmyn. 

Atgal dairydamies, stengiamės įžiūrėti tam 
tikrus istorijos dėsnius, kuriais reiškėsi mūsų 
valstybės likimas, kuriais ir dabar jis galėtų kilti 
į ateitį. Atrodo, kad St. Šalkauskio tezė, jog Lie- 
tuva yra dviejų pasaulių riboje, šiandien savaip 
prasminga. Ima mums rodytis, kad Lietuvos li- 
kimas visada priklausė nuo pajėgumo ir santy- 
kiavimo tų dvejopų pasaulių, kurių riboje yra 
Lietuva — nuo germanų tekėjimo į rytus ir sla- 
vų tekėjimo į vakarus. Ų 

Kol Lietuva turėjo prieš save vieną stiprų, 
ji galėjo spirtis, bet išaugus abiem jėgom, ji ne- 
stengė dviejų frontų laikyti ir buvo padalyta. 
Tačiau ir pasidalinus, abiejų pasaulių veržlumas 
priešingom kryptim nebuvo pasotintas. Lietuvai 
galėjo kaip tik dėl to būti vilties, kad ji atsi- 


B/r a 'ZAatittis 


kels tada, kai tiedu pasauliai vienas kitą nusilp- 
nins. Tokį laiką atnešė Lietuvai pirmasis pasau- 
linis karas, kuriame abudu pasauliai tarpusavio 
kontlikte vienas antrą pargriovė. Tada lietuvių 
tauta, kuri ilgų metų pastangomis buvo atgavusi 
tautinę sąmonę ir jaunatvišką drąsą bei ryžtin- 
gumą, galėjo tarp sugriuvusių atsistoti ir tarti: 
esu. 


Nepriklausoma Lietuva nebuvo stipri tarp 
tų dviejų vėl stiprėjančių kaimynų. Ji laikėsi 
ne tiek savo jėga, kiek pusiausvyra tarp tų dvie- 
jų pasaulių. Buvo viltis, kad ir naujame jų kon- 
flikte, antrame pasauliniame kare, Lietuva bus 
nuniokota, tačiau atsikels, nes abudų konkuren- 
tai vel bus nusilpę. Betgi išėjo kitaip. Sugriu- 
vo tik vienas "pasaulis". Rytinis išaugo iki ne- 
regėto dydžio. Pusiausvyra pradingo. Net dau- 
giau: Lietuva nustojo buvus dviejų pasaulių ri- 
boje. Toji riba pasistūmėjo toli į vakarus — iki 
Elbės. Lietuva nustojo buvus net rungtynių ob- 
jektu. 


Tačiau už naujosios ribos prasideda naujas 
pasaulis, laisvasis Vakarų pasaulis, kuris taip 
pat ilgainiui ėmė rungtis su Rytais. Rytais su- 
prantamas nebe slaviškasis pasaulis, bet komųu- 
nistinis slaviškas. Vakarai—nebe germaniškas ir 
romaniškas, bet apskritai krikščionišką kultūrą 
išpažįstantis. Taigi, rungtynės jau nebe tarp 
dviejų valstybių ir nebe tarp dviejų kontinentų, 
bet hemisferinės, padalijusios pasaulį pusiau. To- 
kio masto rungtynėse Lietuvos reikalas virto tik 
smulkiu objektu tarp tų, dėl kurių Rytai ir Va- 
karai rungiasi. Tais dviem atžvilgiais Lietuvos 
padėtis yra blogesnė nei po pirmojo pasaulinio 
karo, kuris atnešė Lietuvai politinę laisvę. 

Kitais dviem atžvilgiais ji geresnė. Lietu- 
vos likimas yra vis dėlto virtęs tos hemisferinės 
kovos, nors ir nedidele, bet organiška delimi. 
Jeigu ji nebūtų susijusi su visos Europos ir vi- 
sos žemės kamuolio likimu, seniai ji būtų ir de 
facto ir de jure nurašyta. Tačiau Lietuva yra per 
smulkus objektas, kad juo galėtų Vakarai paso- 
tinti Rytų apetitą. 

Antra vertus, Lietuvos nepriklausomybės 
laikotarpis, krašto laisvės kovotojų herojizmas 
ir tremties veikimas laisvajame pasauly tiek pa- 
darė Lietuvos vardą žinomą, kad jį trinda- 
mi iš žemėlapio, Vakarai susilpnintų savo mora- 
linę atramą, tokią reikalingą šios dienos propa- 
gandiniame psichologiniame Rytų-Vakarų kare. 
Mūsų paaukojimu Vakarai nieko nelaimėtų, tad 
nebūtų prasmės nė rankų jiems teptis. 

Mūsų padėtis dar dėl to stiprėja, kad tokių 
kaip mes yra ir daugiau. Visų bendras balsas, 
kuris de facto egzistuoja, yra juo stipresnis ir 
efektyvesnis, ir nors nemielai, jis bent klausomas, 
jei ir neišklausomas. 

Kai griuvo caristinė Rusija, Lietuvai nepri- 
klausomybės principinę teisę reikėjo dar de facto 
išsikovoti patiems lietuviams savo drąsa, rizika 
ir krauju. Kai grius komunistinė Rusija, kovoti 
dėl tokio teisės pripažinimo netektų. Nors gali 
būti dar nemaža appeasmento reiškinių ir patir- 
ta daug nusivylimo apskaičiuojant laiką, bet Ry- 
tų-Vakarų konflikto artėjimu tikim ir tam pa- 
grindo turim. 

Šiokioje perspektyvoje turi prasmės mūsų 
tikėjimas ateitimi ir mūsų intensyvus veikimas, 
nesitenkinant pliku laukimu ir širdį silpninan- 
čiu dūsavimu. Veikimas, kad nenustotų buvus 
jautri demokratinio pasaulio moralinė sąmonė ir 
nesiliautų jai kalbėjęs sąžinės balsas apie Vaka- 
rų prisiimtą atsakingumą už netolimą praeitį ir 
artimą ateitį. 


2. 


Tačiau biologiniu ir psichcloginiu atžvilgiu 
lietuvių tauta yra daug blogesnėje padėtyje da- 
bar nei pirmojo pasaulinio karo metu, nes gy- 
ventojai, tautos gyvoji jėga, naikinama masiškai, 
nutautinama intensyviai ir sistemingai. Kiek- 
vieni užsitęsę vergijos metai neša didžius nuo-to- 
lius. Ilgiau toki laiką gali atlaikyti didelės tautos. 
Mums ilgesnis užtrukimas gali virsti mirtina 
žaizda. Užtat didžios prasmės galėtų turėti bu- 
vimas tremtyje. Daug didesnės nei pirmojo karo 
metu buvimas Rusijoje. Tremtis galėtų išlaiky- 
ti daus lietuviško kraujo ir dvasios, kurie galė- 
tų būti perpilti mirštamai nukraujavusiai tau- 
tai, kada ji faktiškai bus įgalinta laisvai gyventi. 

Apie tai dažnai ir iškilmingai pakalbam. To- 
kie pokalbiai virsta ne kartą banaliu ir preten- 
zingu savęs pateisinimu ar net pagarbinimu. 
Prasmingi jie galėtų būti tada, jei nesitenkin- 
tume bendromis frazėmis, kurios mus užliūliuo- 
ja, o visai konkrečiai svarstytume, kas gi iš mū- 

sų ir kokiu atveju gali būti naudingas ten, lais- 
vai Lietuvai. 

Vyresniajai kartai tektų prisipažinti, kad 
ateities Lietuvoje jos reikšmė gali būti tik labai 
menka... Metų kupetą ir kaulus parnešti — 
graudžiai mielas pačiam sentimentas. Apie tokį 
apysakos rašoma. Bet kitas reikalas, kiek iš to 
bus naudos Lietuvai. Vyresniajai kartai ir pavo- 
jaus tremtyje mažiau: nei ji nulietuvės, nei su- 
amerikonės — nors kartais ir labai to norėtų. 
Jos gerą procentą nebent nubarstys pati nekvies- 
toji viešnia iš anapus. Kas kita su ta karta, kuri 
dabar eina mokslus čia tremtyje. Ties ja susi- 
telkia visi nutautimo pavojai. Iš antros pusės ji 
gali būti geriausia duoklė laukiančiai Lietuvai, 
nes bus pajėgi fiziškai ir pasisavinusi naujo pa- 
saulio laimėjimus. Ji tegali būti ta pagrindinė 
tautinio potencialo jėga, kurią sveiką ir paruoš- 
tą reiktų perduoti tėvynei. 

Jei tokis galvojimas būtų rastas teisingas, 
tada ar neverta būtų kritiškai peržiūrėti, ksm 
tremtyje mūsų gerų norų ir didžios energijos 
daugiausia išleidžiama — tenkinti vyresniajai 
kartai ir jos interesams, ar jaunesniajai, priau- 
gančiajai? Ar mūsų dvasinės gyvybės šaltiniai — 
laikraščiai, žurnalai, knygos, minėjimai, pramo- 
gos, jubiliejai ... daugiau skiriami vyresniesiems, 
Lietuvoje susikrovusiems visą savo mentalitetą, 
ar jie lygiai tinka ir antriesiems? ... Ar mūsų 
akademinis jaunimas turi iš ko pažinti Lietuvą 
ir jos kūrėjus sutrauktu, kondensuotu būdu, ko- 
kis teimanomas jam šalia jo specialybės studi- 
jų? ... Ar mūsų patys mažieji, kuriems lietuviš- 
kai augti ir bręsti nėra lietuviškos aplinkos, stin- 
ga lietuviškos mokyklinės bendruomenės, o yra 
tik namai, ir tai tik vakarais po darbų, tik lietu- 
viška šeštadieninė mokykla, — ar šitas atžaly- 
nas turi bent tiek lietuviškų jam tinkamų kny- 
gelių, kiek jų duodama vyresniajai kartai?... 
Ar tos knygelės gali bent iš dalies atsverti jo po- 
mėgiuose angliškas tos rūšies knygeles? Ačiū 
jaunimo knygelių rašytojams ir laikraštėlisms. 
Bet ar to jau užtenka ir patenkina jaunojo skai- 
tvtojo reikalavimus? Ar mūsų kartais partizaniš- 
kai pasireiškes susirūvinimas jaunimu nesikesi- 
na jaunimo žaloti — kaip tas sumanymas leisti 
vaikų laikraštėli dviem kalbom? 

Tais retoriniais klausimais niekam neprie- 
kaištaujama, o tik atkreipiamas dėmesys, kad 
mūsų rūpesčių, energijos, pinigų žymi dalis tu- 
rėtų būti labiau nukreipta į jaunimo gelbėjima, 
arba sakant gražiau, jaunimo ruošimą Lietuvai. 
Geriau nutraukti nuo vvresniųjų intereso, o jau- 
niesiems atiduoti. Yvač turint prieš akis ilgos 
distancijos kovą dėl Lietuvos ir lietuvio. 

Šitaip galvojant prasmingas būtų kai kurių 
kultūrininkų šauksmas apsigalvoti, ar tikslingai 
naskirstom savo turimą energiją ir materialinius 
išteklius atskiroms tremties gyvenimo sritims. 
Jou pradedama pastebėti, kad perdaug jos ski- 
riame politinei veiklai ir per mažai kultūrinei... 
Mūsų stiprybė buvo, kad politinėje srityje lietu- 


viai reiškėsi principingai, liniją gražiai laikė oku- 
pacijų metais. Ir tremtyje jie daugiau nuveikė 
politinėje propagandoje. Tylomis sau pasididžiuo- 
davom, lyg mes vadovautume visų trijų Baltijos 
tautų politinėje kovoje dėl išlaisvinimo, lyg tai 
vaisius to, kad mes paveldėjom savo seno valsty- 
bingumo tradicijas. Tačiau nemėgdavom paste- 
bėti, kad kultūrinėje ir ūkinėje srityje mūsų pa- 
stangos proporcingai mažesnės už mūsų kaimy- 
nus. 

Čia ir verta susimąstyti... Ar įsibėgėję į 
politinę sritį, lyg pratęsdami mūsų istorinių ku- 
nigaikščių valstybinę ekspansiją, nesam vienaša- 
liškai apleidę kultūrinės srities — vėl lygiai kaip 
ir anie kunigaikščiai ... Ar svajodami ir nuošir- 
džiai rūpindamiesi ribų išplėtimu ir žemės at- 
gavimu, nepražiūrėjom pro gyvąjį žmogų, kuris 
pamiršta lietuviškai kalbėjęs, o galėtų nepamirš- 
ti, jei jis mūsų nebūtų pamirštas? Ar, geruoju 
atveju, eidami į jaunesniosios kartos žmones, ne- 
sam sustingę prie tų idealų, tų interesų ir tų 
formų, kurios byloja Lietuvoje subrendusiems, 
bet kurie mažiau gali byloti jaunesniajam, Lietu- 
vą teprisimenančiam pro miglas?... 


Kritiškai savo veiklos kryptis persvarstyti 
diktuoja pareiga budėti šioje vidurnakčio valan- 
doje, kuri taip gundo kiekvieną sustingti ir su- 
snūsti rutinos kelyje. 

Reikia tikėti, kad dabar tęsiasi tik sapnas, 
ilgas, košmariškas. Reikia taip pat tikėti, kad sy- 
kį jis pasibaigs, ir atsidursime paliktoje žemėje, 
ne vienam dar nematytoje Lietuvoje. Bus tada 
pirmas džiaugsmo apsvaigimas; bus tada išbu- 
čiuota pirmoji žemės pėda. O paskui prasidės gy- 
venimas, ir jis atneš ne vieną staigmeną. 


Gali būti staigmena, kad pasijusim tada vie- 
nas kito nebesuprantą — tas nedaugelis žmonių 
tame nedideliame Lietuvos plote. Jame susitelks, 
neabejotinai, lietuviškos širdys, bet nebe viena 


"širdis. Vienos jų bus grūdintos kietos sovietinio 


gyvenimo tikrovės. Tokių bus daugiausia. Mažiau 
bus, — bet bus — kurie bus išėję iš Sibiro ver- 
gijos ir vis dėlto gyvi susiradę tėvynėje. Ir gal 
mažiausias skaičius bus grįžusių iš laisvų Vaka- 
rų. 

Galim tada būti liudininkais, kad pačioje 
Lietuvoje išlikę nebus vienodi. Dalis bus įvai- 
riais keliais gelbėjęsi, kad išliktų legaliame gy- 
venime. Ne vienas jų bus nuėjęs prisitaikymo 
keliu. Kita dalis bus išlikę miškuose = laisvės 
kovotojų 1 kučiai. Ar pastarieji, sunkiausią vargą 
patyrę, galės suprasti ir pateisinti tuos, kurie 1e- 
galiame gyvenime išliko? Ar jų dvasioje susi- 
klostęs skausmas nesvies prisimetėlių, pataikū- 
nų priekaišto? Ar pradėjus gyvenimui normalš- 
ti pirmieji nepatirs naujo nusivylimo iš karčios 
gyvenimo tikrovės: jie bus daugumai nereika- 
lingi ir nepatogūs ir nustumti į šoną naujoje gy- 
venimo eigoje. O juk jie, aukojęsi kovai už lais- 


vę, buvo svajoję galėsią tarti gal net lemiamą 
žodį laisvos valstybės tvarkyme. Daumanto “Par- 
tizanai už geležinės uždangos" tokius svajoji- 
mus aiškiai paryškina. Laisvės kovotojų suva- 
žiavime Visvydas, vienas iš vadų, pasisakė prieš 
jų organizacijai iš šalies pasiūlytas formas, ku- 
riomis norima leisti jiems kovoti ir žūti, bet no- 
rima išimti iš jų kompetencijos politinius sieki- 
mus. Visvydas kalbėjo: “...lyg norima iš šian- 
dieninio mūsų tautoje laisvės kovos sąjūdžio 
atimti pirmaujančią visos tautos laisvės kovoje 
vietą ir nežymiai atimti visa tai, ką sąjūdžio da- 
lyviai pirko krauju, nepalaužiama drąsa ir pasi- 
šventimu; norima sumažinti tą pasitikėjimą ir 
meilę, kurią mes prakaitu ir krauju esame viso- 
je tautoje įgiję, pagaliau pigiais dalykais būtų 
norima nupirkti mūsų teisingas aspiracijas į mū- 
sų tėvynės ateitį... Mes reiškiame kuklių vil- 
čių turėti tiesioginės įtakos tolimesniam mūsų 
krašto tvarkymuisi'" (239 p.). 

Tie žodžiai rodo, kokie nerealūs yra sampro- 
tavimai, kad rezistencija neturi politinių sieki- 
mų ir nesvajoja tarti žodžio dėl savo šalies poli- 
tinės ateities... Kai valstybė yra nelaisva, nie- 
kas to žodžio jiems neneigia. Kas kita bus, kai 
bus atgauta laisvė ir dings pavojus reikštis vals- 
tybės reikaluose. Tada atsiras daug sugebančių 
ir norinčių, ypačiai iš tų, kurie dengėsi lojalu- 
mu buvusiam režimui ne tik išlikimo dėliai, bet 
kartais ir karjeros dėliai. Taigi ar tada išlikę gy- 
vi partizanai nepergyvens tos “atliekamo žmo- 
gaus'' tragedijos? 

Gali mus ten sutikti ir kita staigmena ... Iš 
Vakarų grįžęs neras paskutinį kartą matytų ežių, 
kurios skyrė lauką nuo lauko; neras vyšnių so- 
dų; neras pro juos šviečiančių langų. Gyvenimo 
veidas bus kitas. Bet ir žmonių dvasia gali būti 
kita. Bus išaugusi nauja karta naujose sąlygose... 

Teko sykį įsiklausyti į vieno gudų patrioto 
veikėjo kalbą, kuria jis gynė savo patriotinius 
interesus. Staiga pajutau jo žodžių parinkime, 
intonacijoje, žodžių kartojime, minčių grindime, 
visoje logikoje... sovietinį agitatorių. Nusistaty- 
mas gudiškas, bet jis reiškiamas sovietinės mo- 
kyklos įdiegtomis formomis. Jų negalės išvengti 
ir tie, kurie dabar yra Lietuvos mokyklose. Ko- 
munistų partija skundžiasi ir barasi, kad Lietu- 
vos mokyklose vis dar perdaug reakcijos, nacio- 
nalizmo, buržuazijos, supuvusių Vakarų dvasios. 
Tas skundas reiškia, kad komunistai ypatingai 
stipriai suinteresuoti išrauti tą dvasią ir įsodinti 
kitą — rusišką ir marksistinę galvoseną ir jause- 
ną. Bus jaunimo, kuris reakcijos keliu pasiprie- 
šins visam tam komunizmo malūnui. Tačiau bus 
daug ir tokių, kuriuos mokykla paveiks. Mokyk- 
los ir ano gyvenimo įtakoje gal bus susidaręs už- 
daresnis tipas; gaus tam tikrą kaukę, kuri pa- 
slėps jo vidų. Savo pasireiškimo formomis jis gal 
bus aštresnis, kategoriškesnis, statesnis. Tai da- 
rys net savarankiškesnio žmogaus įspūdį. Idėjiš- 
kai jis bus tikriausiai bolševizmo priešas, bet il- 
gai jis negalės išsivaduoti iš sovietinio argumen- 

tavimo, dialektinio metodo. Religinis gyvenimas 
nebus išnykęs, bet jis negalės būti kultyvuotas 
jau vien dėl to, kad tam nėra jokių priemonių. 
Jis bus palenktas domėtis daugiausia empyri- 
niais reikalais, o visas filosofinis žvilgis bus nu- 
stelbtas. Mokykloje ir gyvenime išmoktos kalbos 
ir knygų dėka jis bus priverstas graviruoti į ru- 
sišką kultūrą... 

Tai, žinoma, apriorinis spėjimas, bet jis pa- 
remtas literatūra ir stebėjimu retų egzempliorių 
žmonių, išaugusių sovietinėje aplinkoje. 

Grįžusieji iš Vakarų laisvės turės pajusti, 
kad ten išaugęs naujas lietuvis ima gyvenimą 
tvarkyti į savo rankas. Netrukus gal pajus ir jo 
nedraugingumą grįžusiems. Panašiai kaip Ame- 
rikoje prasiveržė nepalankūs senųjų balsai nau- 
jųjų ateivių atžvilgiu. Dabar juokais prataria- 
mas “screeningas prie Kybartų" ar kitur yra tik 
išraiška to kritiško ten likusių ir užaugusių 
nusistatymo į tuos, kurie pasitraukė į Vakarus. 
Dabar gal jų daugumas mielai taip pat būtų va- 
karuose. Bet paskui plūstels naujas pergyveni- 
mas, jei tik sugrįžėliai ims rodyti neatsargios 
iniciatyvos reikštis su savo planais ūkiniame, po- 
litiniame, kultūriniame gyvenime. 

Taigi galime būti liudininkai ir sykiu daly- 
viai tarpusavio nesusipratimų, konfliktų, nusivy- 
limo. Miniatūroje panašaus jausmo buvo ne vie- 
nam klaipėdiečiui ar vilniečiui, įsijungus į Lie- 
tuvos valstybės gyvenimą. O jie turi ir gali būti 
išvengiami ar sušvelninami, jei bus tinkamai tam 
pasiruošta. 

Tiksliųjų mokslų specialistai ruošiasi atei- 
čiai, kurdami ūkinio atstatymo planus. Nema- 
žiau svarbu pasiruošti psichologiškai išugdyti sa- 
vo dvasioje nusiteikimus, kurie padėtų susilydin- 
ti įvairių įtakų grūdintoms psichikoms bendrame 
gyvenime ir veikime. 

Tai daug sunkesnis uždavinys nei paruošti 
ūkinius ir valstybinius planus, nes čia reikia per- 
dirbti save. Sunkesnis ir dėl to, kad jo negali 
paruošti ir padėti ant lentynos. Jis yra nuolati- 
nis tekėjimas ir nuolatinės pastangos. Tačiau ko- 
dėl nepamėginti pasvarstyti tų nusiteikimų, ku- 
rie pergalvoti, vėl ir vėl prisiminti ilgainiui gali 
gulti į žmogaus pasąmonę ir formuoti mūsų prak- 
tinio gyvenimo veiksmus. 

5 Tarp tokių nusiteikimų ar nebūtų konkre- 
čiausi šie: 

Susigyventi pirmiausia su mintimi grįžti į 
savo kraštą, kai tik bus galima; grįžti kurtis iš 
naujo, kaip teko čia iš naujo kurtis, bet nesva- 
joti apie savo turėtas Lietuvoje tarnybas ir par- 
eigas; 

Susigyventi su mintimi, kad laisvos Lietu- 
vos likimas toliau priklauso daugiausia tiems. 
kurie ten liko ir išaugo. Tremtinių vaidmuo bus 
didelis, bet pagelbinis; iki jie susilies su ten iš- 
augusiais ir likusiais — jie bus talkininkai, ku- 
rie gali daug padėti savo nauja patirtimi; 

Susiprasti su mintimi, kad to gyvenimo, ku- 
r. tremtinys paliko 1944 ar anksčiau, nebėra ir 
nebus. Lietuva su tuo momentu, kada iš jos pa- 
sitraukta, nesustingo ir nemirė, ir nors žaloja- 
ma, bet gyva, tik pasikeitusi. Iš negausios me- 
džiagos, kurią turim apie dabartinę Lietuvą, rei- 
kia mėginti ją atspėti, suprasti, įsivaizduoti; 

Turima laiko susigyventi su tomis demokra- 
tinės dvasios dorybėmis, kurios palengvina vi- 
suomeninį sugyvenimą — reikalavimu taikyti 
pareigas ir teises kitam tas pačias kaip ir sau; 
suvokimų, kad žmonių tarpusavio sugyvenimą 
daugiausia lemia “nerašyta konstitucija", kuri 
yra žmogaus elgesyje ir darbuose, o ne susitari- 
mų ir įstatymų kodeksuose... 

Šitokis psichologinis pasiruošimas padėtų 
išvengti staigmenų ir nusivylimo, padėtų įeiti 
harmoningai į naują gyvenimą, kuris galėtų su- 
klestėti labai kūrybingai kaip tik dėl to gausu- 
mo žmonių su įvairia patirtimi. 

Gali atsitikti, kad tie planai, kuriuos paruoš 
ūkiškai atsistatyti Lietuvai, negalės būti pritai- 
kyti naujoms Lietuvos sąlygoms. Tačiau tie, ku- 
rie juos dabar kuria, blogiausiu atveiu bent vie- 
na būtų laimėję — aname intelektualiniame dar- 
be treniravę ir palaikę gyvas savo kūrybines 
galias. Gal ir psichologinis to ar kito pasiruoši- 
mas negalės būt sunaudotas Lietuvai, bet jis bus 
tada naudingas pačiam asmeniui išlikti visa dva- 
sia ausščiau gyvenimo lygmens tarp tų, su ku- 
riais jis bus. 

Nuolatinis dvasinis budėjimas, kuris verčia 
versvarstyti ir nuolat kurti, šioje pratįsusioje 
tremties naktvje gali būti tos vertės kaip anos 
giliaprasmis  budėjimas Evangelijos aprašytų 
merginų, kurios budėjo susidegusios žibintus ir 
laukdamos jaunikio. 


Užukois Blek adaitis 


RUDENS TEMA 


Nutrūkstančių gaidų pulkais pasikėlė 
su lapais nuo tūkstančiarankių čelistų 
rudens tema. — Ne, neklystu, 
variniai bukai: mes — vėlės, 


mes vejame vėjuose šermeninę 

giesmę ir skriejam su ja pro metus, 
mes — vėlės. lr aš su jumis metu 
save po lašą, po lapą mėlynėn— 


kaip jie klykdami skrenda, kaip sminga į viršų, 
žiūrėk — kaip jie krenta augštyn, 

į Žžvangantį dangų, įniršę 

vanagai mano šauksmo karšti! 


MŽE-D/Ž:U0LT, O JA. S 


Tyliuos miškuos 

skamba vienintelė švelni 

muzika, kurią aš pakeliu: 

dideli, mėlyni lietūs, nuplauną pėdsakus, 


ir lapai, ir lapai, variniai lapai, apkloją pėdsakus — 


bėgančius pėdsakus žėrinčios Laimės, 


Ją veja pavydūs vaikai — 

medžiokliniai mano šunes. 

Aš turiu jų šimtus, 

alkanų, kaip strėlių, 

niekada jos nemačiusių, vejančių, vejančių, 
šimtus akimis, kurios regi tiktai už akiračio, 3 
šimtų šimtus, o vienu vardu — 

Norai. 2 


O už akiračio, 

seniai nutilusiais lapais, 

sruvena skaidrus, vis gilyn į girią, 
pėdsakų jos upokšnis, 


M-E“T I-N ĖS 


žiemos šviesa užkrinta man ant veido: 


— Pažadink man akis. Aš — pernai. Aš — čia pat. — 


Bet medžiuose — bežadės šerkšno raidės. 
Naktis, kaip kaukė, delnu užčiaupta. 


Tik nemigui sidabro menas gaidos 

iš anuomet — jos aidas, jos našta, 

ir sudreba naktis, gedėjusi ir geidus, 
kaip guolis jai, kaip skausmas, paruošta. 


Jau metas man. Vaiduokliai nesiguodžia! 
Veidai su veidrodžiais nuo sena sukeisti. 
Aušra užsidega, skaudi, kaip atmintis, 
ir gestančias akis man geria godžiai. * 


Jau ašaromis laša spinduliai keisti: S 
tai man ant rankų prašos gimę žodžiai. 


SODAS PRIE NEMUNO 


Mūsų sodas vėl aplankė mane, 
nematytas dvidešimt metų! 

Mano koja prisiminė, kaip dega 
dilgėlės palietimas, kaip rasa, 

ir kad žemė tik basą atpažįsta sūnų. 
Grįžo skraistės iš nebaltintos tylos, 
ant kurių bunda ankstyvas rytmetis, 
nuklodamas nuo lapų vėsumą 

ir leisdamas vėl judėti lengvai 
medžių siluetams. Grįžo takas 

tarp obelų ir serbentų, takas į upę. 
Ir kažkokia balta mergaičiukė 
tebelaksto sodu, ir noriu pas ją. 


Mane vėl aplanko platūs sapnai, 
ir jų šešėliai nutįsta į mano dieną 
toli už vidudienio. Ir skauda, 


BAC oO JEU L E2:MEA 


Jau mėnesiais renkasi tylos aplinkui 

mane, ir oras nuo jų kimus, kaip vata. 
Dar nuojauta kartais pro sapną suklinka, 
o ne — kaip lunatikė nuotaka, vaikšto balta. 


Sueis nė sapnuos nematyti kaimynai 

ir antikinėm kaukėm liūdnai linguos. 
Ant sniego, absoliutaus, kaip tyla, ir gryno 
eglių šakelių nebus. Languos 


nebus vainikų. Ir artima 
moteris sutemom neis palydėti. 
Vos mano pirštų galais palytėta, 
neišsapnuota, neišliūdėta, 

plauko aplinkui baltoji tema. 


(Iš spausdinamo rinkinio 
“Vardai vandenims ir dienoms"') 


53 


MINDAUGAS IR JO KARŪNA 


Kritiškos pastabos 
(1253-1953) 


septynių šimtmečių 


perspektyvoje 


ZENONAS IVINSKIS 


(Tęsinys) 


Vž 
Pačioje Lietuvoje 13 amžiaus istorijos liu- 
dininkais liko tik gausūs nebyliai — paupių ir 


kitų strateginių vietų piliakalniai. Visa kita iš- 
nyko ar žuvo, kaip apskritai daugelį lietuvių 
praeities skambių žygių yra ištikęs skaudus li- 
kimas. Nebeturime apie juos dokumentacijos. 
Nežinome, kur sudulkėjo ir Inocento IV bulės 
Mindaugui, ir jų tekstų tikrai nežinotume, jeigu 
nuo Inocento III laikų (1198) nebūtų buvę daro- 
mi nuorašai visų iš Vatikano kanceliarijos išei- 
nančių dokumentų. 

Mindaugo vainikavimo iškilmės buvo nepa- 
prastas atsitikimas, per septynis amžius tik kar- 
tą teivykęs Lietuvoje, jeigu apie 1255 m. nebu- 
vo karūnuotas jo įpėdinis. Apie mindaugines iš- 
kilmes betarpiškai nėra likę konkrečių duome- 
nų, kurie galėtų mūsų istorinį smalsumą paten- 
kinti. Tačiau tai, kas yra 1253 m. įvykę, galima 
iš dalies atstatyti, palyginant panašias apeigas 
vakaruose. Juk Mindaugas buvo karūnuojamas 
krikščionišku karaliumi. Tad reikėtų atsidėjus 
pasižiūrėti į vidurinių amžių krikščioniškų vals- 
tybių vainikavimo liturgiją, į “ordines". Gaila, 
kad gausūs Mindaugo laikų nagrinėtojai to klau- 
simo iki šiol neiškėlė. 

Nuo 10-tojo amžiaus karūnavimo iškilmių 
tvarka, kuri įvairiose valstybėse šiek tiek skyrė- 
si tik smulkmenose, vis daugiau yra žinoma iš 
autentiškų šaltinių. Pagrindiniai karūnavimo 
simboliai, kurie viduriniais amžiais per iškil- 
mingus liturginius aktus buvo taip mėgiami, bu- 
vo panašūs. 

Percy Ernst Schramm yra ištyrinėjęs (1934- 
39) frankų, anglosaksų ir vokiečių (karūnavimo) 
ordines. Dar du atskiru veikalu jis paskyrė ang- 
lų (1937) ir prancūzų (1939) karalių ir jų vaini- 
kavimo istorijai. Tad ir reikėtų, kad ypač kul- 
tūros ir teisės istorikai bei kanonistai susidomėtų 
anais vidurinių amžių valstybiniais simboliais, 
kuriems per vainikavimus būdavo teikiama ypa- 
tinga prasmė ir reikšmė (Schramm: Hist. 
Zeitschr. 172, 1951 p. 511-15). Jeigu tai būtų pri- 
taikyta Mindaugui, atrodo, galėtų atsirasti visai 
naujos šviesos apie pirmojo Lietuvos karaliaus 
laikus, nors iki smulkmenų jo vainikavimo li- 
turgiją atstatyti vargu kada bebus galima; ne- 
bent kada Vatikanė/archyve netikėtai būtų su- 
rasta nuorašas tų. oždines, kuriuos Mindaugo p3- 
siuntiniai gavo drauge su karūnavimo bulėmis. 

Mindaugo apvainikavimas karaliaus titulu 
13-me amžiuje yra viena grandis visos tos virti- 
nės karūnavimų, kurie buvo atlikti paties popie- 
žiaus ar jo vardu. Šitoji banga sustiprėjo drauge 
su didžiojo vidurinių amžių popiežiaus Inocento 
III (1198-1216) pontifikatu. Įvairių kraštų val- 
dovai būdavo vainikuojami karaliais kaip Šv. 
Petro įpėdinio vasalai. Kaip Kristaus vietininkas, 
jo Karalystės valdytojas žemėje, popiežius sto- 
vėjo visų karalių viršūnėje. Tad jam priklausė 
tada vyriausioji teisė spręsti ir apie visus žemiš- 
kus dalykus, nes jis, kaip Kristaus įgaliotas, jau- 
tėsi turįs žemėje ir augščiausio teisėjo valdžią. 
Šitokiai Inocento III ideologijai atstovavo ir Ino- 
centas IV (J. Hollnsteiner: Die Kirche im Rin- 
gen um christl. Gemeinschaft im 13.-15. Jh. Frei- 
burg i. Br., Herder, 1940 p. 23). Šituose rėmuo- 
se galima pažymėti, kad Anglijos, Čekijos, Por- 
tugalijos, Bulgarijos ir Vengrijos karaliai — pa- 
gal ano meto visuomeninę santvarką — tapo po- 
piežiaus Inocento III (dvasiniais) lenininkais. 


Idomus Ispanijos (Aragonijos) pavyzdys. 
1204 m. pats popiežius Romos šv. Pankracijaus 
bažnyčioje vainikavo valdovą Petrą II Aragoni- 
jos karaliumi. Inocento III legatas Merseburge 
(Saksuose) Čekijos karaliumi patepė Otokarą I. 
To paties popiežiaus legatas karūnavo bulgarų 
karalių Joanicą ir serbų valdovą Vulką (H. Till- 
mann: Deutsches Archiv 9, 1951 p. 170). Pop. 
Aleksandras IV 1257-59 m. suteikė Navaros (tarp 
Aragonijos - Kastilijos ir Prancūzijos) valdovui 
teisę, kad jį Pamplonos vyskupas karūnuotų ka- 
raliumi. Šito popiežiaus pirmtakas Inocentas IV 
buvo suteikęs karūną (1253) Volynijos Danieliui. 
Jau A. Prochaska buvo atkreipęs dėmesį, jog ir 
Mindaugo karūnaciją reikia imti ryšyje su pana- 
šiu kaimyno Danieliaus žingsniu (Przegląd histor. 
1905 p. 184, 372). Charakteringa, kad du priešai 
gauna iš popiežiaus karūnas tuo pačiu laikų. Ver- 
ta atsiminti, kad Danielius greitai nuo Romos 
atkrito. 

Popiežius Inocentas IV Mindaugą paėmė 
ypatingon globon. Jis tapo jo dvasiniu sūnumi, 
kaip “filius specialis Sanctae Romanae ecclesiae" 
(Theiner I p. 50). Ir pats Mindaugas savo 1253 
metų dokumentuose apie popiežių kalba, kaip 
apie “mūsų tėvą“ (pater noster). Šitokis dvasi- 
nis tėvo ir sūnaus santykis viduriniais amžiais 
buvo žinomas ne tik vakarų Europoje, bet ir 
schizmatikų tautų istorijoje Balkanuose. Tokia 


adoptacija teisiniu ir politiniu atžvilgiu dažnai 
reiškia leninę priklausomybę, kuri jau žinoma iš 
popiežių santykių su karolingais (E. Eichmann: 
Zeitschr. f. Rechtsgesch. Germ. Abt. DT 1L91G): 
Tokiame sūnaus ir tėvo santykyje, kaip rodo 
Livonijos Henriko kronika, skaitėsi Padauguvio 
kunigaikščiukai į Rygos vysk. Albertą (L. Arbu- 
sow: Deutsches Archiv 8, 1950 p. 46). šešeri me- 
tai po Mindaugo karūnacijos visai panaši leninš 
adoptacija žinoma iš jau minėto Navaros kara- 
liaus vainikavimo. Ir jis buvo, kaip ir Lietuvos 
karalius, priimtas sūnumi, kaip “filius specialis" 
(Schramm: Zeitschr. f. Rechtsgesch. Germ. Abt. 
68, 1951 p. 147). Tokiu pat būdu ir Mindaugo 
valstybė buvo subordinuota Apaštalų Sostui. Lie- 
tuvos karaliaus karūnos klausimas nesutiko kliū- 
čių, ir tebuvo statoma viena sąlyga, kad ypatin- 
gasis Bažnyčios sūnus, kaip ir jo įpėdiniai, Lie- 
tuvos valstybę skaitytų šv. Petro nuosavybe 
(Theiner I, p. 59). Tokia sąlyga tada buvo ir ki- 
tiems kraštams vartojama. Minėtieji pavyzdžiai 
parodo, kaip Mindaugui skirtąsias bules ir jose 
vartojamus terminus reikia aiškintis ne tik to 
meto istorijos rėmuose, bet ir ano laiko sąvoko- 
mis. Tokis aiškinimasis gali mums iš dalies pa- 
tenkinti ir istorinį smalsumą, būtent, kokios ga- 
lėjo būti Mindaugo karūnavimo liturginės cere- 
monijos. 
VI. 


Vainikavimo apeigos yra atskiras įdomus 
klausimas, kurį galima bandyti spręsti iš to laiko 
karūnavimo versmių. Tik problemą pasunkina 
ta aplinkybe, kad niekur nėra pasakyta, kokio 
ceremonialo buvo laikomasi Mindaugo karūna- 
cijoje. Pirmoje eilėje reikia susidomėti vokišku 
ceremonialu. Tyrinėjimus ir būtų galima pradė- 
ti nuo jų ordines iš 10-tojo amžiaus galo — apie 
960 m. (Schramm: Zeitschr. f. Rechtsg. Kan. Abt. 
24, 1935 p. 309). Vokiečių vyskupai atliko Min- 
daugo patepimo apeigas, o Livonijos ordino ma- 
gistras uždėjo karūną. Tad ir yra labiau pagrin- 
do tikėti, kad buvo laikomasi vokiškų vainikavi- 
mo apeigų, jeigu Apaštalų Sostas neįteikė kitų 


— ispaniškų — ordines, pavartotų Aragonijos 
karaliaus atveju. £ 
Nesileisdami čia detaliau į visus plačios 


problemos vingius, pateikiame žymesnius cere- 
monijų momentus iš Rudolfo Habsburgo laikų, 
t. y. maždaug dar Mindaugo laikų ordines, kai 
Rudolfas 1273 m. Acheno katedroje Koelno arki- 
vyskupo, asistuojant Mainco ir Triero vysku- 
pams, buvo karūnuotas Vokietijos karaliumi 
(Mon. Germ. Hist. IV, 1837 p. 384-92). Iš palygi- 
nimo matyti, kad nedaug buvo skirtumų ir pas 
to meto prancūzų karalius. Net 10-tojo amžiaus 
frankai jau turėjo tuos pačius pagrindinius ka- 
rūnavimo elementus ir valstybinius simbolius, 
kurie per vidurinius amžius visoje šios iškilmės 
liturgijoje maža tepasikeitė. = | 

: Pagal Habsburgo ordines, būsimasis kara- 
liųs 'su trumpomis maldomis pasitinkamas prie 


katedros durų. Abu asistentai veda jį už paran- 
kių, kai Koelno arkivyskupas pirma žvgiuoja. 
Tuo tarpu choras gieda “Štai siunčiu savo ange- 
la55 (Exod. 23, 20). Vainikuojamasis išsitie“ 
sia prie altoriaus laiptų ant grindų patiesalo, o 
Koelno arkivyskupas, prašydamas jį apsaugoti 
nuo priešų, pakėlęs ant jo rankas, mėldžiasi: 
“Viešpatie, išlaikyk sveiką karalių"? (Ps. 19, 10). 
Šitos maldos jau vartojamos 10-tojo amž. ordi- 
nes (Zeitschr. f. Rechtsg. Kan. Abt. 24 1935 
p. 309). 

| 


Karaliui atsisėdus į sostą, kairėje jo pusėje 
pasodinama karalienė. Ordines numato visas 
smulkmenas, kur kas stovi, ir ištisai paduoda 
visų maldų tekstus. Karalienę pasodinus, -vaini“ 
kavimo celebrantas, nusiėmęs kapą (pluvialem) 
ir apsivilkęs arnotą (casulam), pradeda karūna- 
vimo mišias. Jose yra vis specialūs maldų teks- 
tai per atskiras mišių dalis, pradedant nuo In- 
troito, Oracijos ir Lekcijos. Po šios karalius, pa- 
kilęs nuo sosto, padėjęs karališką pečių apsiaustą 
(pallium), celebranto asistentų nulydimas prie al- 
toriaus laiptų ir ten gula ant žemės kryžiumi, o 
pora kunigų gieda litaniją, prie kurios Koelno 
arkivyskupas prideda tris prašymus — valdovą 
išrinkti, palaiminti ir konsekruoti karaliumi. 
Kunigai tuos litanijos posmus vis baigia: “Tave 
meldžiame, išklausyk mus!'' (Te rogamus, audi 
nos!). ž 

Po litanijos karalius pakyla, ir jis šešis kar- 
tus klausiamas, ar sutinka saugoti tikėjimą, gin- 
ti Bažnyčią, teisingai valdyti, atitaisyti valsty- 
bės nuoskaudas, ginti vargšus, našles ir našlai- 
čius, pagaliau paklusti popiežiui ir Bažnyčiai. Į 
karaliaus lūpas ordines vis deda tik vieną žodį 
“sutinku" (volo). Vakarų Europos ceremonia- 
luose dar numatytas aplink stovinčių paklausi- 
mas, ar jie nori tokio karaliaus, kuris sutinka 
tikėjimą saugoti, Bažnyčią ginti ir t.t. Tie turi 
šaukti: “fiat, fiat, fiat!" Ordines numato: jeigu 
pats karalius neišlavintas ir lotyniškai nesupran- 
ta, tai jam celebrantas ar kuris kitas dvasinin- 
kas vietine kalba paduoda maldų tekstus. Juos 
turėjo per vertėjus kas nors išaiškinti ir Min- 
daugui. 

Su atitinkama malda karalių palaiminus, 
prasideda viena iš svarbiausių karūnavimo litur- 
gijos dalių — patepimas. Šventais katechumenų 
aliejais karaliui patepama galva, krūtinė ir pe- 
čiomentė (nugaroje). Kad toji ceremonija buvo 
atlikta ir Mindaugui, negali būti jokios abejo- 
nės. Pagaliau jis pats apie tai kalba savo 1253 
m. dokumente: “Patepti šventu aliejumi į Lietu- 
vos karalius, gavome karalystės diademą ...? (In 
regem Lettowie oleo sacrato peruncti, regni sus+ 
cepimus diadema ..., Liv. Urk. B. I. nr. 243). 
Vadinasi, iš autentiško dokumento žinome, kad 


"per Mindaugo vainikavimą buvo atlikti abu svar- 


biausi aktai. Jeigu karalių karūnacija dar iki 
Mindaugo laikų Vak. Europoje (taip pat Prancū- 
zijoje ir Anglijoje) buvo laikoma sakramentu, tai 

turėta galvoje patepimą; ir dar, pvz., Chartres 
abatas Ivo 1108 m. tai įsakmiai įrodinėjo. 

Pateptąsias vietas apšluosčius, vainikuoja- 
mąjį apavus sandalais, užvilkus baltą rūbą (al- 
ba) ir per krūtinę kryžmais sujuosus stolą, po i]- 
gų maldų karaliui įteikiamas kardas, karališkam 
apsiaustui segė, pečių rūbas (pallium) ir žiedas. 
O po to jau ėjo valdžios skeptro (valdovo lazdos) 
ir obuolio perdavimas. Reikia manyti, kad Min- 
daugo atveju toji ceremonija buvo suprastinta 
ir valstybinių simbolių buvo įteikta mažiau. Toji 
labai svarbi ceremonijų dalis baigiama, kai visi 
trys arkivyskupai drauge karzliui ant galvos už- 
deda vainiką, visi kartu tardami atitinkamus žo- 
džius. Taip būdavo su vokiečių karaliais. 

Mindaugo atveju buvo kiek kitaip. Pirmiau- 
sia, jo patepimo ceremonijas atlikti popiežiaus 
buvo paskirtas Kulmo vyskupas Henrikas (Hei- 
denreichas). Įdomu, kad jis buvo tada iš kry- 
žiuočių ordino kunigų eilių Prūsuose vienintelis 
vyskupas. Jam bulėje tik tiek bendrais žodžiais 
tepasakyta: “mūsų autoritetu vainikuosi (Min- 
daugą) karaliumi .. /? (auctoritate nostra corones 
in regem..., Theiner I p. 50). Bet šis vainika- 
vimas reiškė patepimą. Vyskuvo asistentais ga- 
lėjo būti Kuršo ir Saremos (Ezelio) vyskupai, 
nes jiedviem buvo pavesta saugoti popiežines 
Mindaugo privilegijas. 

Jeigu Kulmo vyskupas tik patepė, tai tuoj 
kyla klausimas, kas atliko kitą svarbią ceremo- 
nijų dalį, būtent, kas uždėjo Mindaugams ant 
galvų po karališką karūną? Reikšmingas šiuo at- 
veju yra Aragonijos kareliaus pavyzdys. Porto 
vyskupas ji patepė, o pats popiežius Inocent-s III 
ji karūnavo (Schramm: Estudis Universitaris 
Catalans 22, 1936 p. 579). Kas Mindaugo atveju 
buvo popiežiškojo siuzereno (1sno davėio) atsto- 
vu? Apskritai apie kitų dvasinių šv. Petro va- 
salų, kokiu tapo ir Mindaugas, karūnavimo cere- 
monialą nežinome daugiau kaip Lietuvos kara- 
liaus atveju. Iš kai kurių užuominų tsčiau apie 
Mindaugą galime net daugiau pasakyti. Jau žv- 
musis Prūsų istorijos autorius J. Voist (Ge- 
schichte Preuss. 3. 1828 p. 38) prieš 125 m-tus 
teigė: Kulmo vyskupas patepė karalių ir kara- 
lienę, tačiau jiedu abu karūnavo Livonijos ordi- 
no magistras. 

Ar turėjo Voigtas tokiam teigimui pagrin- 
do? Šaltinis yra Eilėtoji Livonijos kronika. Pir- 
miausia anas magistras pažadėjo Mindsugui iš 
popiežiaus išrūpinti karališką karūną (eil. 3493- 
96). Bet šituo atveju išrūpinimas vainiko iš 
Apaštalų Sosto reiškė ir teisės gavimą jį uždėti. 
Kitaip tariant, Andrius von Stierland pasidarė 
popiežiaus legatu, kuris iš Mindaugo jo vardu 
paėmė ir atitinkamą priesaiką. Livonijos kronis- 
tas pažvmi. kad popiežius macistrui suteikė tei- 
sę vainikuoti naujakrikštą valdovą. Jis gavo “er 
krone sewalt" (eil. 3541). Karūna iš regimųių 
valstybinių simbolių buvo laikoma pačiu augš- 
čiausiu. Karūnos išvaizda, kurios simbolika ga- 
lėjo turėti daug reikšmės, aiškų, nėra žinomą. 

Vengrijos karaliui Šv. Steponui pop. Silvestras 
II pats 1000 m. iš Romos atsiuntė karūną, kuri 
anos tautos tolimesnėje istorijoje įgijo didelės 
reikšmės. Mindaugų karūnas Livonijos magistras 
galėjo padirbinti Rygoje; o popiežius tuo klausi- 
mu nieko savo laiškuose neužsimena. 

Šitiek galima pasakyti apie Mindaugines iš- 
kilmes. Verta dėmesio, kad Kulmo vyskupas pir- 
ma vyko Rygon, o paskui kartu su magistru, ku- 
ris pasirūpino vainikais, keliavo į Lietuvą. Va- 
dinasi, Mindaugui buvo pritaikytas popiežiško- 
se karalių karūnacijose atliekamas ceremonialas: 
konsekruotojas (patepėjas) ir karūnuotojas vai- 
niku yra ne tas pats asmuo. Šitoje vietoje į vo- 
kiškas ordines įsakmiai buvo įnešta paties po- 
piežiaus vardu atliekamų apeigų korektyva. 

Karūnos uždėjimu apeigos artėjo pabaigon. 
Su vainiku valdovas būdavo atvedamas prie pat 
altoriaus, ir čia jis, ant altoriaus uždėjęs rankas, 
turėjo krašto kalba, o paskui lotyniškai, atlikti 
priesaiką: teisingai valdyti ir veikti Bažnyčios 
gerovei. 

Šitokios karalių vainikavimo apeigos, nors 
ir su kai kuriais pakeitimais, yra išsilaikiusios 
šimtmečiais. Net Anglijos Elzbietos II karūnaci- 
joje (1953. VI. 2) buvo prisilaikyta tradicijos — 
anų pagrindinių ordines elementų. Prisitaikant 
prie vietos sąlygų, įvairavimai yra neesminiai. 
Pvz., nėra negalima, kad vainikavimas būtų at- 
liktas atvirame ore. 10-tame amž. anglosaksai, 
vietoje karūnos, pvz., ant galvos užmaudavo šal- 
mą, o vietoje žiedo ir kardo įteikdavo tik skep- 
trą ir atskirą lazdą (baculum). 

Pilnai laikome galimu dalyku, kad čia trum- 
pai suminėtos 13-tojo amž. vokiečių karūnavimo 
ceremonijos, su atskira popiežiaus legato teise 
uždėti vainiką, buvo vokiečių vyskupų vartotos 
ir Mindaugą vainikuojant. 

Mindaugą apvainikavus, grąžinus ji į sostą 
ir tuo būdu su juo baigus apeigas, dar reikėjo kai 
ką atlikti. Kaip Danieliaus Salomėja buvo vai- 
nikuota karaliene, taip reikėjo karūnuoti ir Min- 
daugienę Mortą. Atvesta prie altoriaus, ji p'r- 
miausia turėjo būti laiminama. Ji taip pat turė- 
jo gulėti kryžiumi, buvo tepama šventais alie- 
jais; o karūną, kurią vokiečių karalienei ant gal- 
vos dėdavo visi trys arkivyskupai, jai, popiežiaus 
vardu, uždėjo magistras Andrius. Po to naujoji 
karalienė, kaip ir pradžioje, pasodinama kairėje 
karaliaus pusėje, o kunigai gieda “Te Deum lau- 
damus". Evangelija buvo iš Trijų Karalių (Mat. 
2, 1 - 12). Sekreta ir kitos kintamosios mišių da- 
lys taip pat pritaikytos. Su mišių pabaiga baigėsi 
ir visos apeigos. 

Šitokios apytikriai galėjo būti ir Mindaugo 
karūnavimo iškilmės. Gal kada nors tiksliau bus 
galima ištirti, kokios maldos ir kokios formulės 
buvo kalbėtos ir kokios praleistos. Dabar dar nė- 
ra daugiau atramos rekonstruoti aną ceremonia- 
lą, nebent reikėtų laikyti Mindaugo vainikavi- 
mui artimesnes tas apeigas, kurios buvo atlieka- 
mos vainikuojant Aragonijos Petrą ar Volynijos 


ADOMAS 


GALDIKAS- VIENKIEMIS (aliejus) 


Danielių. Pirmuoju atveju tačiau vainikavimą 
vykdė pats popiežius, o antruoju nieko daugiau 
nežinome. 

Negalime tiksliai atsakyti ir į klausimą, kur 
įvyko tokios Mindaugo ir jo žmonos vainikavimo 
ceremonijos. Vaizduotė norėtų jas prisistatyti 
poetiškai gražioje vietoje, būtent ant Neries 
kranto, jeigu Kernavė bus buvusi pirmoji kara- 
liaus sostinė. Mindaugas tačiau, kaip ir Volynijos 
Danielius tais pat metais darė, nebūtinai turėjo 
vainikuotis sostinėje, jeigu iš viso jo laikais prie 
pastovios valdovo rezidencijos jau buvo prieita. 

Danielius karūnavosi ne savo sostinėje Ha- 
liče, o karo žygio metu jotvingių žemėje Drogi- 
čine (Ipat. 827), tuo pabrėždamas tų plotų pri- 
klausomybę jam. Jei karolingų Pipinui 752 m. 
karališkas patepimas reiškė papildymą trūksta- 
mos legitimacijos į sostą, tai ir vėlesnės valdovų 
karūnacijos dažnai sutvirtindavo jų padėtį. Ir 
Mindaugas karaliaus karūna natūraliai siekė pa- 
brėžti savo valdžią, labiau užsitikrinti valdomų 


žemių priklausomybę. Kaip krikšto pavyzdį jam 
teikė nenuorama varžovas Tautvila, taip karū- 
nos konkurentu buvo Danielius, su kuriuo ginčo 
objektas buvo ir Juodoji Rusija su Slanimo, Vol- 
kovisko ir Naugarduko miestais. 

Įdomu, kad pirmose popiežiaus bulėse Min- 
daugui figūravo patvirtinimas žemių, kurias jis 
atims iš pagonių. Jau apsikarūnavęs jis prašė ir 
gavo patvirtinimą savo valdžioje rusiškų žemių 
(Theiner I p. 60). Tad nėra negalima, kad Min- 
daugas, norėdamas pabrėžti rusiškų žemių pri- 
klausomybę, paties popiežiaus karūna patvirtin- 
tą, vainikavosi Naugarduke, nors šis, atrodo, ne- 
galėjo būti jo sostinė (plg. A. Šapoka: Aidai 1950, 
Nr. 1 p. 40). 

Pats karūnavimas yra įvykęs ne vėliau kaip 
1253 m. liepos mėn. Už poros metų pop. Alek- 
sandras IV suteikė teisę karūnuoti karaliumi ir 
Mindaugo sūnų (Theiner I p. 60). Nežinome, ar 
toji karūnacija įvyko, bet šis faktas rodo, jog 
Mindaugui rūpėjo garantuotis, kad niekas nekeltų 

ginčo dėl įpėdinystės, kaip jam buvo jau atsiti- 
kę su Dausprungaičiu Tautvila. Atrodo, kad ap- 
skritai vainiku Mindaugas buvo tikėjęsis sustip- 
rinti savo poziciją. 

Kodėl Mindaugo karūnacija užsitęsė dvejus 
metus, t. y. iki 1253-jų? Juk pop. Inocento IV 
bulės atėjo jau 1251! Ne vienas sau kėlė tokį 
klausimą ir jieškojo įvairių priežasčių. Vieniems 
atrodė, kad jis buvęs karais užimtas, kitiems — 
kad reikėję dar išaiškinti kai kuriuos klausimus 
pas Akonoje (Palestinoje) gyvenantį vyriausiąjį 
magistrą. Kun. A. Juška iškėlė mintį, jog reikė- 
ję laukti, kol bus pastatyta katedra (Aidai 1951, 
Nr. 9 p. 388). O delsimo priežastis galėjo glūdė- 
ti derybose, kurias vedė konsekratoriai-karūna- 
toriai, veikią popiežiaus vardu. Čia mums trūks- 
ta pagrindinės grandies, baigiant išaiškinti kai 
kuriuos įvykius. Kulmo vyskupas buvo Livoni- 
jos ordino draugas. Savo pretenzijas nuo 1251 
m., t. y. nuo Mindaugo krikšto, i Lietuvą reiš- 
kiąs Rygos arkivyskupas buvo Livonijos kry- 
žiuočių toliau ignoruojamas. Gal viena iš prie- 
žasčių, kodėl vėliau ordinas falsifikavo dokumen- 
tus savo teisėms į Lietuvą, yra ordino ir arki- 
vyskupo priešingumo vaisius. 

Šiandien tik labai mažą trupinėli begalime 
atstatyti, kas dėjosi užkulisiuose. Ir Rygos arki- 
vyskupas, ir Livonijos ordinas pirmoje eilėje ži- 
nojo tik savo skirtingus, vieni kitiems priešingus 
interesus. Jie labai įdomiai atsispindėjo Lijono 
arbitražo sutartyje 1251 m., kai abi pusės krei- 
pėsi į Lijone sustojusį popiežių. Šita klausimą 
apdairiai yra išanalizavęs kun. J. Stakauskas 
(Liet. ir Vak. Europa p. 78-82). Tų dviejų svar- 
bių kaimyninių veiksnių skirtingumai buvo per- 
dėm priešingi Mindaugo valstybės interesams, ir 
jau seniai yra išaiškinta, jog kryžiuočių santy- 
Sa su naujakrikštu karaliumi nebuvo nuošir- 

ūs. 


VII. 


“Mes tavo teisingus troškimus laikome ver- 
tais dėmesio, ir maloniai priimame į Šv. Petro 
teise ir jo nuosavybę Lietuvos karalystę ir visas 
tas žemes, kurias, Dievo padedamas, įsigijai arba 
ateityje dar įsigyti galėsi. Tas žemes, o taip pat 
ir tavo Žmoną su vaikais ir visą šeimą skelbiame 
esant Šv. Sosto globoje. Mes griežtai uždraučžia- 
me, kad niekas, kol Apaštalų Sosto tikėjime būsi, 
neišdristų minėtos karalystės ir žemių reikalu 
tavęs apsunkinti ar užkabinėti"? (Theiner I p. 49). 


„Šitaip Apaštalų Sosto autoritetu Mindaugui 
suteiktasis karaliaus vainikas įstatė jo pasaul'ne 
valdžią į naujus santykius su antgamtine tvarka. 
Pats vainikuotojo asmuo buvo apgaubtas tam 
tikra šventumo skraiste, nes tų laikų pažiūromis, 
kaip minėta, karalių karūnavimas buvo lygus šių 
dienų Bažnyčios sakramentui. Vainikuoti Pran- 
cūzijos karaliai, pvz., igydavę ypatingą gydomąją 
galią, išgydydavę skrupulą (Schramm: Dar K6- 
nig v. Frankr. 1939 p. 151), ir ta savo galia jie 

tikėjo iki pat Karoliaus X (1830). Žinome, kad 
ir Medininkų vyskupas M. Radvila savo skrupu- 
lo ligos reikalu du kartu vyko pas Prancūzijos 
karalių “stebukladarį'?" Pranciškų I į Boloniją ir 
Paryžių (Kwart. Hist. 1938 p. 226). 

Kaip Mindaugas, — ką tik buvęs pagonis, — 
žiūrėjo į vainikavimą karaliumi, niekur neužra- 
šyta. Lygiai kaip kiekvienas krikščionis viduri- 
nių >mžių valdovas, ir Mindaugas tuoj bus ėmęs 
vartoti savo karališkos valdžios naujus simbo- 
lius ir karališką antspaudą. Lichačev ir Taube 
kalba ir apie jo metalinius pinigus su užrašu 
“Mindovg", kur esanti augštyn apversta raidė 
“M" su kryžiumi viduryje. Tas ženklas artėjąs į 
“Gedimino stulpus? (žiūr. gale biblgr.). Kai val- 
dovas tapo krikščionimi, oficialiai ir jo valstybę 
tokia reikėjo laikyti. Prieš krikštą, ano meto pa- 
žiūromis, pagonis kunigaikštis ir jo tauta buvo 
atstovavę tik piktosios dvasios karalystei. Tokia 
pagoniška tauta savo žemes ir turtus buvo su- 
naudojusi ne Dievo garbei platinti, o tik velnio 
karalystei stiprinti. Iš čia, be kitko, gali būti su- 
prantami ir kryžiaus karai, ir ordino riterių pa- 
stangos kariauti su Pabaltijo pagonimis, nes tie 
pagonys savo turimas žemes valdę neteisėtai, ir 
savo turtus naudoję ne Dievo Karalystei plėsti. 
Iš čia buvo manoma, kad jų žemes galima ir 
atimti. 

Štai tokių žemių valdovas naujakrikštas pa- 
ties augščiausio žemėje Bažnyčios autoriteto var- 
du gavo apsaugą ir globą. Tuo faktu Mindaugas 
sutvirtino ir legalizavo savo padėtį tarp preten- 
dentų bei nepatenkintų ir pakėlė savo prestižą 
tarp kaimynų. Jo valstybė, mūsų žodžiais kal- 
bant, karališkuoju vainiku Kristaus vietininko 
buvo pripažinta de jure. Ar tai ne didelis įvykis, 
kuris visai Lietuvos istorijai galėjo duoti naują 
kryptį? Mindaugui tačiau savoje tautoje nebuvo 
lemta tapti tokiu apaštalu, kaip šv. Steponui 
Vengrijoje. Nė jo Morta — šiaipjau priešo kro- 
nikos (eiletosios) gana krikščioniškai atvaizduo- 
ta — neatliko vaidmens kankinės su savo anū- 
ku mirusios šv. Liudmilos, pirmojo krikščion'ško 
čekų hercogo žmonos. Pagoniškos reakcijos val- 
stybėse, kur krikščionybė dar jaunutė, yra daž- 
nas reiškinys. Čekijos šv. Vaclovas ir žuvo nuo 
tokios brolio ir didikų reakcijos. Ar Mindaugo 
nužudymo priežastis buvo pagoniška reakcija, yra 
dar atsakytinas klausimas. Sąmokslininkas Trei- 
niota lyg ir atstovsvo užkietėjusiems Ž<mai- 
čiams, kurių žemių, lyg kokiai patyči-i, Mindau- 
gas buvo užrašęs pirmam Lietuvos vyskupui Kris- 
tijonui ir Livonijos ordinui. 

Mindaugo karūnacija vienu atžvilgių labai 
skiriasi nuo kitų anksčiau suminėtųjų 13-tojo 
amž. valdovų vainikavimų, met nuo frankų Pi- 
pino ir vengrų Stepono. Visi šitie vainikavosi, 
jau būdami krikščionys ir valdydami jau seniau 
krikštytas tautas. Mindaugas šituo atžvilgiu yra 
vienintelis ir įdomus pavyzdys: kai visa tauta 
dar skendėjo pagonybėje, padedamas savo kaimy- 


no — priešo, kuris taikstėsi į jo teritorijas, jis su 
būriu ištikimųjų ne tik oficialiai priėmė krikštą, 
bet ir karūnavosi. 

Žuvo Mindaugas, žlugo ir karaliaus titulas 
Lietuvai. Kai Lietuvos garsas 14-me amž. liejosi 
per kraštus, karališkasis titulas būtų jį dar 1a- 
biau sustiprinęs. O jis būtų buvę galima atnau- 
jinti, jeigu katras nors iš Gediminaičių, — jeigu 
ne pats Gediminas — būtų priėmęs krikščiony- 
bę. Bet Mindaugo keliu eiti nebebuvo drįstama. 
Tik po 135 metų Lietuvos valdovas vėl krikštijo- 
si ir vėl oficialiai didysis kunigaikštis — vieno 
Dievo garbei — pasmerkė senuosius dievus. 

Lietuva nebegavo karalystės titulo, kuris po- 
litinei valstybės ateičiai būtų turėjęs reikšmės. 
Kai Jogaila su kitais kunigaikščiais Krėvos pily- 
je (1385) su Jadvygos motinos atstovais rašėsi 
vedybinių pažadų sutartį, tai Didžioji Lietuvos 
Kunigaikštystė buvo pritapdyta prie Lenkijos ka- 
ralystės. Žinoma, būsimasis Lenkijos karalius Jo- 
gaila tikėjosi kartu valdyti abi valstybes, ir jam 
nebuvo svarbu, kurios teritorijos prie kurių jun- 
giamos. Bet Lietuvą reikėjo “prišlieti"" (appl'ca- 
re) prie Lenkijos dar ir todėl, kad ji buvo tik 
pagoniška kunigaikštystė, kai kaimyninė jau bu- 
vo krikščioniška valstybė. 

Mindaugo karūnavimasis stovi vienišai lie- 
tuvių tautos istorijoje. Tiesa, vėlybesnių šaltinių 
(M. Strijkovskis) yra kalbama apie mūsų didžių- 
jų kunigaikščių ceremoningą pakėlimą į sostą 
Vilniuje. Buvo sužibėjusios Vytauto laikais vil- 
tys, kurioms pradžią davė garsus ir spindintis 
Lucko suvažiavimas, pagerbtas paties imperato- 
riaus Zigmanto Liuksemburgiečio dalyvavimu. 
1430 m. rugsėjo 8, Vytauto vainikavimo garbei 
atžymėti, į Lietuvos sostinę buvo sugužėję dideli 
ir maži kaimynai. Bet šita karūnacija jau būtų 
ėjusi iš kito šaltinio. Jeigu Mindaugas gavo ka- 
rūną iš to Augščiausio Autoriteto, kuriam znais 
laikais tepriklausė teisė karūnuoti imperatorius 
ir karalius, tai Vytautui karūnos teikėju būtų 
buvęs jau tik imperatorius. 

Vienu atžvilgiu tačiau Mindaugas nurodė 
Lietuvos valdovams pastovų kelią, į kurį vis dai- 
rėsi keli jo įpėdiniai (Gediminas, Algirdas, Kęs- 
tutis), bet galutinai įstojo tik Vytautas su Jo- 
gaila. Mindaugas, nors jo vienas sūnus 1r buvo 
jau stačiatikis—surišo lietuvių tautą su lotynišku 
krikštu ir Vakarų kultūra. O tas Mindaugo su- 
ręstas politinis kūrinys pasirodė gajus šimtams 
metų. 

ROMA, 1953 metų Vėlinėse. - 

SOVIETŲ 1950 METŲ 


KADBOS MOKSLOL PEBVAEI SMS 


IR 


1950 m. gegužės mėn. 9 dienos “Pravdos" laida išėjo 
geroksi pastorėjus — vedamajame buvo paskelbta, jog 
tuo numeriu pradedamos vadinamosios “laisvos dis- 
kusijos" sovietinio kalbos mokslo klausimais. Priežas- 
tis: sovietų kalbotyros nuklydimas į šunkelius ir su- 
stingimas. “Diskusijų tikslas: “kritikos ir savikritikos 
priemonėmis nugalėti sovietinio kalbos mokslo raidos 
bei vystymosi sustingimą ir kartu duoti teisingą kryptį 
tolimesniam moksliniam darbui šioje srityje“. (1) 

“Diskusijos buvo koncentruojamos į bandrąsias kal- 
bos mokslo problemas. Praktiškai gi tikrasis taikinys 
buvo N. J. Marras bei jo kalbinė teorija ir jos šalinin- 
kai, — teorija, kuri iki to laiko buvo laikoma didžiau- 
siu marksistinio-leninistinio kalbos mokslo laimėjimu. 


I 


Norėdami geriau suprasti kalbamas diskusijas, tik- 
riau patį sovietų kalbos mokslo perversmą, susipažin- 
kime nors trumpai su ankstyvesne (iki 1950 m.) sovie- 
tine kalbotyra, t. y. su N. J. Marru ir jo teorijomis. 
Plačiai bei išsamiai to nenagrinėsime, nes 1. turint 
galvoje Marro teorijų painumą ir dažną jų kaitalioji- 
mą, tektų šiam reikalui paskirti ilgoką studiją, 2. mūsų 
atveju tai nėra labai ir reikalinga, nes, kalbant apie 
patį perversmą, svarbiausi, kaip matysime, yra patys 
Marro teorijų pagrindai ir pasėkos, — tad tuo ir pasi- 
tenkinsime. Tačiau iš kitos pusės, toli gražu negalime 
užmiršti kito, su kalbos mokslu nieko bendro neturin- 
čio, aspekto — politikos, nes paties perversmo pagrin- 
de, mūsų supratimu, glūdi ne tiek mokslinė, kiek gry- 
nai politinė priežastis. 

Nikalojus Jakovlevičius Marras (1864?— 1934) buvo 
rytų (arabų, persų, turkų, armėnų, gruzinų . . .) kalbų 
specialistas. Pradėjęs 1884 m. šioje srityje studijas Pe- 
terburgo universitete, jis netrukus pateko orientalisto 
V. R. Roseno įtakon. Rosenas gi neturėjo lyginamojo 
indoeuropiečių kalbotyros metodo pasiruošimo, tad 
tuo pačiu keliu nuėjo ir jo mokinys. Tai, atrodo, kaip 
tik turėjo didelės įtakos Marro ateities teorijoms. 1883 
m. jis baigė universitetą, o 1891 m. pradėjo ten pat 
skaityti armėnų ir gruzinų kalbas. Mirus V. R. Rosenui, 
jam teko Mokslų akademijoje rytų kalbų skyrius, gi 
1911 m. jis buvo išrinktas Peterburgo universiteto rytų 
kalbų skyriaus dekanu. Tuoj po revoliucijos Marras 
stojo ilgai nedelsdamas naujos valdžios pusėn ir įvai- 
riais jam galimais būdais ją rėmė, tokiu keliu valdžios 

sluogsniuose gerokai išsipopuliarėdamas ir netrukus tap- 
damas sovietų kalbininkų vadu. 1930 m. jis įstojo į Ko- 
munistų partiją, gi 1934 m. jo jau nebuvo gyvųjų tar- 
pe. Tačiau liko jo mokiniai bei šalininkai ir jo teorijos, 
kurios buvo visuotinai ir oficialiai partijos pripažintos 
visoje Sovietų Sąjungoje. Dar 1949 m. liepos mėn. 21 d. 
Mokslų akademijos prezidiumo priimta rezoliucija ofi- 
cialiai skelbė, t. y. įsakė, jog marrizmas yra “naujas 
materialistinis kalbos mokslas“ paremtas “dialektiniu 
ir istoriniu materializmu“ ir kaip toks privalo būti lai- 
komas “progresyviu revoliuciniu mokslu? 

Marro tikslas buvo isprausti kalbos mokslą į marks- 
izmo rėmus. Ir rezultatai štai kokie. Marro teorija, — 
duodant tik pačius esminius pagrindus, — skelbia, jog 
kalbos, remiantis marksistinėmis sąvokomis, kaip ir fi- 
losofija, etika, estetika, yra tik dalis socialinio “antsta- 
to" (nadstroika, superstructure). Jos vystosi atliepda- 
mos visuomenės raidą, pvz. jeigu žmonijos progresas 
veda prie visuomenės skirstymosi į socialines klases, 
tai kalbos taip pat tampa “socialinėmis, klasių kalbo- 
mis“. Tokiu būdu, pagal Marrą, nėra kalbų, kurios ne- 
būtų klasių kalbos. Kartais, tiesa, greta evoliucinės kal- 
bų raidos iškyla staigūs, analogiškai revoliucijoms idė- 
jinėje dirvoje, perversmai kalbų raidos eigoje. Tačiau 
vienu ar kitu atveju paskiros kalbos pereina atitinka- 
mus savo raidos perijodus bei tarpsnius. Tokiu būdu 
gauname vadinamųjų “pažengusių" ir “atsilikusių“ 
kalbų sąvokas. 

Iš kitos pusės, su anksčiau išdėstytomis Marro teori- 
jos šaknimis glaudžiai rišasi ir kiti jos pagrindai. Mar- 
ras paneigia visus Vakarų kalbininkų teorinius princi- 
pus ir konkrečius laimėjimus kalbos mokslo dirvoje. 
Jis atmeta kalbų giminingumo bei genealoginio klasi- 
iikavimo principus, t. y. lyginamąjį istorinį metodą ir 
indoeuropiečių kalbų šeimos sąvoką, kaip tai yra su- 
prantama Vakaruose. Žodžiu, jis paneigia visus nuo F. 
Boppo iki savo laiko Vakarų kalbininkų išvystytus te- 
orinius principus ir konkrečius laimėjimus kalbos 
mokslo dirvoje, išvadindamas visa tai “buržuazinėmis 
nesąmonėmis, apgaule bei rasizmu". 


II 


Kodėl gi sovietai staiga panūdo paneigti šias Marro 
teorijas ir pasukti kitu kalbos mokslo keliu? Pradžioje 
pajieškokime priežasčių mokslinėje akademinėje plot- 
mėje. 


Pačios Marro teorijos yra tiek naivios ir dažnai fan- 
tastiškos, jog kartais pakvimpa tokiu primityvumu bei, 
sakytume, kalbos mokslo analfabetiškumu, kad net ir 
sovietai Vakarų kalbininkų akivaizdoje turėjo pagaliau 
gan nesmagiai pasijusti. Tačiau to, aišku, — jei tai iš- 
vis viena priežasčių galime laikyti, — buvo toli gražu 
negana. Prisidėjo kita, kur kas svarbesnė, priežastis — 
visiškas kalbos mokslo tiek teorinis, tiek ir praktinis 
sustingimas, kuris buvo tiesioginė marrizmo gyvavimo 
pasėka. Marro teorija buvo oficialiai partijos aprobuo- 
ta, ir kaip tokia — kalbos mokslo Sovietų Sąjungoje 
paskutinis žodis. Sovietų kalbininkai, kurie nepritarė 
šiai krypčiai, privalėjo tylėti arba likti pasyvūs. Bet- 
koks jų atviresnis mėginimas išeiti su savo mintimis į 
mokslinę viešumą Marro šalininkų būdavo tuoj pat su- 
tinkamas, partijai stovint užnugaryje, aršia kritika, nes 
jie buvo padėties viešpačiai. Jie su I. I. Meščaninovų, 
vienu svarbiausių Marro šalininkų, priekyje valdė 
Mokslų akademijos kalbos skyrių. Negana to. Marro 
teorijų logiškoje pasėkoje beveik visiškai buvo sustojęs 
čarbas senojoje bažnytinėje slavų kalboje, rusų kalbos 
istorinėje gramatikoje, literatūrinės rusų kalbos isto- 
rijoje, šiųdienės rusų kalbos studijose ir t. t. šiose sri- 
tyse net paprasčiausių vadovėlių stokojo. Gi iš kitos 
pusės, turint galvoje pačių Marro teorijų palaidumą 
bei nesistemingumą, jo šalininkai su dideliais vargais 
stengėsi sugaudyti siūlų galus, “skaitė tarp eilučių", 
krovė Marro teorijoms komentarus ant komentarų, 
vatys i prieki beveik visai nežengdami ir nieko naujo 
neduodami. Žodžiu, sovietų kalbos mokslas merdėjo. 

Tačiau ir šios priežastys perversmui būtų buvę per 
menkos. Sovietų Sąjungoj sustingimas yra ryškus ir ki- 
tose mokslo šakose. Tad kodėl staiga buvo susirūpinta 
kalbos mokslu ir jam padaryta išimtis? — Priežastys 
gana aiškios ir jos kaip tik lemiamos. 

Paskutinio karo sovietų, jų nuomone, laimėjimas iš- 
ugdė Sovietų Sąjungoje naują reiškinį, kuris, tiesa, bu- 
vo pastebimas jau ir anksčiau, tačiau tik po 1945 m. jis 
neparrastai sustiprėjo, tapdamas visai atvira ir oficia- 
lia partijos politika. Turime galvoje bolševikinį nacio- 
nalizmą, tikriau šovinizmą. Sovietų Sąjunga jos vadų 
buvo paskelbta pažangiausiu pasaulio kraštu, kol pas- 
kutiniuoju laiku tai išaugo i fanatišką įsitikinimą. ši 
manija tuoj pat buvo išplėsta i visas sovietinio gyveni- 
mo sritis: politiką, literatūrą, muziką ir i paskirus 
mokslus. ) 

Grižkime dabar prie Marro ir prisiminkime paskirų 
kalbų raidų perijodų bei tarpsnių, “pažengusių" ir "at- 
silikusių“ kalbu teoriją. Iki šiol augščiausias kalbos rai- 
dos pasiektas tarpsnis, Marro supratimu, yra septinta- 
sis — anglu ir prancūzų kalbos. (2) Gi rusų kalba, 
Marro nuomone, yra dar tik penktajame tarpsnyje. 
Taigi, palyginus su anglų ir prancūzų (kapitalistų!) 
kalbomis, rusu kalba atsiduria gan nemalonioje "atsi- 
likusių" kalbu padėtyje! Iš kitos pusės, negeriau ir su 
rusų kaip “socialistinės kalbos" teorija. Štai pvz. nors 
nuo Puškino mirties iki 1950 m. kalbinio perversmo jau 
buvo pračię 114 metu ir per ta laika rusų kalba savo 
esmėje beveik visai nepasikeitė, ne vienas sovietų ra- 
šytojas tikriausiai svajojo pasiekti Puškino kalbos 
meistriškumą. Tačiau gi Puškino kalba pagal Marro te- 
oriją vra “feodalinė", kaip kad, atrodo, Gogolio, Tols- 
tojaus ir Turgenevo turėtų būti “kapitalistinė Ž Tokiu 
būdu šiųdienė garbinamoji rusų “socialistinė „kalba 
vra kartu beveik ir “feodalinė", ir “kapitalistinė" rusų 
kalba! (3) ' ; uo 

Aišku, kad jau vien šių dviejų “nesusipratimų par- 
tijai turėjo užtekti. Išimtis kalbos mokslui pIriva- 
1ėj c būti padaryta. Išmušė marrizmo pakasynų va- 


landa. 


III 


Kaip ir kitais panašiais atvejais Sovietų Sąjungoje, 
taip ir šį kartą buvo suvaidintos, kaikuriems Marro ša- 
lininkams gal net ir nenuvokiant, viešos “laisvos dis- 
kusijos". Partija, talkininkaujama antimarristų kalbi- 
ninkų ir viską iš anksto paruošusi, davė ženklą: ir 1950 
m. gegužės men. 9 dienos “Pravdoje" A. Čikobava “pra- 
dėjo" "diskusijas". Straipsnis buvo aštrus, triuškinan- 
čiai kritikuojantis Marrą. Kitą savaitę, gegužės 16 d., 
toje pačioje “Pravdoje" Marrą šoko ginti Meščanino- 
vas. Jam talkon gegužės 23 d. atėjo N. Čemodanovas, 
tačiau tą pačią dieną ir vis toje pačioje “Pravdoje" 
Marrą užpuolė B. Serebrenikovas. Ir taip visa šioji ko- 
medija, įeinant vis naujiems veikėjams, tęsėsi šešias 


'“ savaites, kol pagaliau birželio 20 d. nutiko tai, ko var- 


giai kas belaukė — straipsniu “Otnositelno marksizma 
v jazykoznanii“ “Pravdoje" prabilo pats Stalinas, iš- 
šluodamas iš sovietų kalbotyros Marrą su jo teorijo- 
mis ir šalininkais ir tokiu būdu neoficialiai užbaigda- 
mas "diskusijas". Tačiau jos, neva, dar tęsėsi, kol vis- 
kam zalų gale oficialų tašką padėjo pats Stalinas savo 
atvirais laiškais paskiriems kalbininkams: “k nekoto- 
rym voprosam jazykoznanija/' (Pravda, 1950. VII. 4) ir 
“Otvet tovariščam" (Pravda, 1950. VIII. 2). (šie ir 
anksčiau minėtas straipsniai 1951 m. buvo išleisti at- 
skira brošiūra, — vien tik rusų kalboje 2.000.000 eg- 
zempliorių, nekalbant apie vertimus į kitas kalbas, — 
bendru pavadinimu “Marksizm' i voprosy jazykozna- 
nija". Beje, juokinga būtų tikėti, jog minėti straipsniai 
Liuvo paties Stalino parašyti. Tai, be abejonės, darbas 
kokio nors “ghost-writer", galimas daiktas, ilgą laiką 
gyvenusio “mokslinėje tremtyje" antimarristo V. V. Vi- 
nogradovo, kuris, kaip vėliau matysime, tapo naujuoju 
sovietų kalbininkų vadu). 

Nesigilinant į smulkmenas, kalbamų straipsnių pa- 
grindinės mintys yra šios: 

1. a) Kalba marksistui nėra “antstatas" 
ka): 

b) sumaišyti kalbą su “antstatu" yra didelė klaida. 

2. a) Kalba, kaip viena iš bendravimo priemonių, vi- 
suomet buvo ir pasiliks visuomenei ta pati ir bendra 
jos nariams; 

b) tarmių ir žargonų buvimas nepaneigia, bet pa- 
tvirtina bendrinės kalbos egzistavimą, nes jie, t. 7. žar- 
gonai ir tarmės, tėra tik tos kalbos jai subor<+'muoti 
atsišakojimai; 

c) kalbos “klasių prigimties" sąvoka yra klaidinga, 
antimarksistinė formule. 

3. Kalbos gramatinė struktūra ir jos pagrindinis žo- 
dyno lobynas yra kalbos pagrindas, jos identiškumo 
esmė. > 

4. Marras tebuvo tiktai marksizmo prastintojas ir 
vulgarizuotojas. 


Betgi iš kitos pusės, Stalinas pats pripažino, kad 
“"Marro darbai nesusideda vien tik iš klaidų... iam rei- 
kia pripažinti kaikurie geri, talentingi veika:a1, kuriuo- 
se jis, užmiršęs savo teoretines pretenzijas . .. , pri- 
tyrusiai analizuoja paskiras kalbas." (4) Tačiau kaip 
ten bebūtų, jau vieno teigimo, kad Marras “tebuvo tik- 
tai marksizmo prastintojas ir vulgarizuotojas", užteko 
marrizmo laidotuvėms. Taigi, tas pats Stalinas, kuris 
1930 m. 16-jame partijos kongrese kategoriškai rėmė 
Marrą, dabar jį atbula ranka su pašaipa sutriuškino. 

Tuo pačiu nieko neliko ir Marro šalininkams. Pats 
Meščaninovas prisipažino visas kaltes ir “entuziastin- 
gai" sutiko su faktu, kad Stalinas “išlaisvino sovietų 
kalbos mokslą iš sustingimo ir kartu įvedė į platų tik- 
ro mokslinio kūrybingumo kelią". (5) 


(nadstroi- 

Tokiu būdu Stalino dalyvavimas “diskusijose? pra- 
dėjo “sovietų kalbos moksle naują epochą" (6). Sovie- 
tų kalbininkams “od Kronštata do Vladivostoka“ pa- 
pūtė nauji vėjai, nauji, žinoma, tik Sovietų Sąjungoje, 
nes Vakarų kalbininkai Marro teorijų ne tik kad ne- 
buvo priėmę, bet dažnai žiūrėdavo į jas kaip į keistą, 
kartais beveik fanatišką reiškini bei mokslo kurjozą. 


IV 


Mokslų akademijos prezidiumas tuoj pat paskelbė 
viešą nutarimą, tikriau įsakymą, kuriame, konstatavęs, 
kad “Stalino straipsniai turi nepaprastos, istorinės 
reikšmės sovietų kalbos moksle" (7), aiškiai nurodė, 
jog tie straipsniai “privalo būti pagrindas visiems stu- 
dijiniams ir pedagoginiams pavienių kalbininkų ir kal- 
bos mokslo institucijų darbams, neišskiriant: Mokslų 
akademijos institutų, jų poskyrių ir tolygių mokslo į- 
staigų visose Sovietų Sąjungos mokslų akademijose. 

Praktiškai sovietų kalbininkai susidūrė ir šiandien 
tebesusiduria su dviem pagrindiniais uždaviniais: 1) 
išlaisvinti kalbos mokslą nuo marrizmo ir 2) įkalti 
marksizmą, — aišku, vadovaujantis Stalino straips- 
niais, — į kalbotyrą. Paskutinysis uždavinys yra pa- 
grindinis; pirmasis — tik neišvengiama premisa ir są- 
lyga antrojo praktiškam įgyvendinimui. 

Pirmiausiai, aišku, pats Mokslų akademijos prezidiu- 
mas turėjo atlikti viešą išpažintį ir gailėtis už savo 
klaidas. Jis prisipažino, kad “ir jis yra atsakingas už 
padėtį. kuri, populiarizuojant Marro mokslą, išsivystė 
kalbos mokslo institutuose ir kuris pačios Akademijos 
buvo paskelbtas “dialektinio ir istorinio materializmo 
pagrindais paremta mokslinė sistema'.' (8) To pasė- 
koje kaip klaidingi buvo atšaukti ir 1949 m. liepos mėn. 
21 d. ir 1950 m. balandžio mėn. 12 d. prezidiumo pa- 
skelbti vieši nutarimai. 

Tuo pačiu laiku prezidiumas atleido iš Kalbos ir 
mąstymo instituto direktoriaus pareigų Meščaninovą, 
jo padėjėją G. P Serdiučenką ir prezidiumo sekretorių 
F. P. Filiną. (Visi trys — aktyvūs Marro šalininkai). 
Pats Kalbos ir mąstymo institutas ir Rusų kalbos in- 
stitutas buvo sulieti i vieną Mokslų akademijos Kalbos 
mokslo institutą, kurio direktoriumi paskirtas V. V. Vi- 
nogradovas. Eilė žymiu kalbininkų ir kitų artimų sri- 
čių mokslininku skubėjo išpažinti savo kaltes, žadėda- 
mi “ištaisyti klaidas savo ateities darbuose". Iš kitos 
pusės, kalbininkai, kurie nebuvo Marro šalininkai — 
Vinogradovas, Freimanas, Petersonas, Bulachovskis, 
Ačarijanas ir kiti — tavo “mokslinės kančios" hero- 
jais. Pvz. Vinogradovo knyga “Rusų kalba“, kuri fak- 
tiškai išėjo 1947 m. ir tuo pačiu laiku Marro šalininkų 
buvo aštriai iškritikuota, dabar, 1951 m., buvo didžiai 
išgirta kaip “nepaprastaigili ir originali studija" (9), 
ir autoriui buvo suteikta Stalino premija. Negana to. 
Fortunatovo, šachmatovo, Beaudoin de Courtenay ir 
kitų marrizmo metu užmirštų arba ignoruojamų kal- 
bininkų darbai vėl atgavo savo reikšmę ir pasirodė 
mokslinėje viešumoje. 

Naujasis Kalbos mokslo institutas, apsivalęs nuo 
“marksizmo vulgarizuotojų“ ir pilnas naujos kūrybinės 
energijos, buvo pilnai pasiruošęs darbui. 


V 


"Institutui teko suvaidinti vieną svarbiausių vaidme- 
nų, įgyvendinant naujojo sovietų kalbos mokslo prin- 
cipus. 

1950 metų liepos mėn. išleisti du aplinkraščiai iš pa- 
grindų pakeitė akademinių kalbotyros institucijų 
struktūrą ir kartu nubrėžė ateities darbo uždavinius 
bei būdus. Pradžioje institutui buvo pavesta išdirbti 


62 


bendrosios kalbotyros klausimus ir paruošti rusų, kitų 
Sovietų Sąjungos “demokratinių tautų“, romanų, ger- 
manų ir klasikinių kalbų studijų planus. Institutas taip 
pat turėjo suvienodinti bei subendrinti visą kalbotyrinį 
darba, atliekamą Mokslų akademijos ribose. 

Pats institutas, kaip visos Sovietų Sąjungos lingvis- 
tinių studijų centras, buvo padalintas i du skyrius, gi 
šie savo ruožtu į atskirus poskyrius. Pirmąjį skyrių su- 
daro šie poskyriai: rusų literatūrinės kalbos (ved. V. V. 
Vinogradovas), rusų kalbos istorijos ir dialektologijos 
(ved. S. P. Obnorskis), rusų kalbos žodyno (ved. S. G. 
Barchudarovas), turkų-totorių kalbų (ved N. K. Dmit- 
rijevas), (Rusijos) šiaurės ir fino-ugrų (ved. I. I. Meš- 
čaninovas), Kaukazo ir iranėnų (ved L. I. Žirkovas), 
romanų (ved. V. F. šišmarlovas), germanų (ved A. J. 
Smirnickis) ir klasikinių kalbų (ved I. I. Tolstojus). 
E. A. Serebrenikovas vadovauja bendrosios kalbotyros 
skyriui. 

Stengiantis pritaikyti marksizmą kalbotyrai, buvo 
perorganizuotas visas mokslinio darbo planas. Darbai, 
populiarizuoją Marro teoriją, sustabdyti. Marksistinio 
kalbos mokslo pagrindai, “socialistinių tautų“ kalbų 
išsivystymo dėsniai, žodynas, rusų, Sovietų Sąjungos ir 
kitų kalbų gramatinė struktūra, kilmė ir išsivystymas 
paskirų kalbinių grupių, tautinių kalbų susiformavi- 
mas, literatūrinių kalbų istorija, tarmės — visa tai ta- 
po rėmais, kuriuose naujasis kalbotyros institutas tu- 
rėjo pradėti savo darbą. Žodžiu, sovietų kalbininkai 
grįžo, tikriau partija liepė grižti į kelią, kuriuo laisvo- 
jo pasaulio kalbininkai jau nuo seno ėjo ir tebeeina. 

Vėliau, 1950 m. rugpjūčio mėn., buvo išdirbti ir nu- 
statyti specifiniai uždaviniai. Institutui buvo pavesta: 

1. Išstudijuoti ir perreformuoti Instituto darbo planą, 
apimantį visas kalbos mokslo sritis; 

2. paruošti smulkų naują penkmetinį darbo planą; 

3. kritiškai peržvelgti jau atliktus ir spaudai pareng- 
tus darbus ir sudaryti naują Instituto linkmei atlie- 
pianti leidinių planą; 

4. paruošti medžiagą dviems straipsnių rinkiniams 
skiriamiems: a) pagrindinių kalbinių problemų išryš- 
kinimui “Stalino darbų švesoje" ir b) visuotinei Marro. 
teorijų kritikai; 

5. parengti mokslinę dviejų tomų rusų kalbos gra- 
matiką; 

6. suorganizuoti aktyvų Instituto dalyvavimą univer- 
sitetų ir augštesniojo mokslo institucijų kalbos prog- 
ramų pakeitime; 

7. paskirti grupę kvalifikuotų instruktorių, kurie, 
bendradarbiaudami su Mokslų akademijos: taryba, per- 
organizuotų kalbos mokslo institucijas visoje Sovietų 
Sąjungoje; 

8. suorganizuoti, bendradarbiaujant su atitinkamo- 
mis Pabaltijo mokslinėmis institucijomis, sistemingas 
baltu kalbu studijas; 

9. suruošti paskaitų ciklus pagrindiniais kalbotyros 
klausimais ir paskirti grupę paskaitininkų ir kalbėto- 
jų “plačiosioms masėms?. (10) 

Užsimota plačiai. Bet kaipgi sovietų kalbininkai 
praktiškai įgyvendino visus šiuos uždavinius? 

Metinių Stalino “kalbos darbų" pasirodymo proga 
visose Sovietų Sąjungos augštojo ir augštesniojo moks- 
lo institucijose buvo surengta mitingai, sesijos bei 
konferencijos. Ta pačia proga “Pravdoje" pasirodė Vi- 
nogradovo straipsnis (11), kuriuo remdamiesi pamė- 
sinkime suvaikyti bent ryškesnius vienerių 'metų re- 
Zzultatus. 

Institutas išleido dvitomį straipsnių rinkinį “Prieš 
marksizmo vulgarizavimą ir iškraipymą kalbotyroje“, 
kuriame, remiantis Stalino kalbos mokslo principais. 


kritikuojami, iškeliant jų klaidas, Marras, Meščanino- 
vas, S. V. Kacnelsonas, N. F. Jakovlevas, F. P. Filinas 
102 kiti Marro šalininkai. Įvairios kalbinės problemos 
nagrinėjamos kituose dviejuose rinkiniuose: “Kalbos 
raokslo problemos Stalino darbų šviesoje" (1950) ir 
“Šiųdienės rusų kalbos sintaksės klausimai" (1950). 
Išleista taip pat keli rinkiniai eilės kalbų ir pranešimų, 
— ne tiek mokslinių, kiek iki koktumo panegirinių, — 
skaitytų įvairių respublikų mokslinių akademijų sesijo- 
se. “Sovietų kalbotyros pagrindiniuose klausimuose" 
Instituto paruoštų teoretinių straipsnių rinkinyje — 
išdėstytas pagrindinio žodyno supratimas ir nustatyti 
jo raidos dėsniai, ypač kreipiant dėmesį į pavienių, ta- 
čiau labai skirtingų kalbų — rusų, anglų, graikų, ar- 
mėnų, eskimų — lyginamąją istoriją. Be eilės kitų iš- 
leistų ar teberuošiamų knygų, Institutas tęsia rusų li- 
teratūrinės kalbos žodyno leidimą. Laikantis Stalino 
principų, taip pat nagrinėjama rusų kalbos veikslai 
(aspektai), laikai ir linksniuotės, žodžių daryba, jos 
sąryšis su gramatika ir žodynu, žodžių darybos dėsniai 
rusų, vokiečių ir kitų kalbų istorijoje. Keliuose rinki- 
niuose randame straipsnių, mėginančių spręsti paski- 
rus turkų, fino-ugrų ir indoeuropiečių kalbų lyginamo- 
sios istorinės gramatikos klausimus. Tiriama kaikurių 
kalbų, pvz. norvegų susidarymas. 

Tad atrodo, jog bendroji naujosios sovietų kalboty- 
ros kryptis eina daugiausiai įvairių kalbų, — aišku, ru- 
sų kalbai pirmaujant, — istorinių lyginamųjų studijų 
keliu. Gi svariausias dėmesys yra kreipiamas į šiuos 
kalbos teorijos pagrindinius klausimus; 

1. kalbos kaip socialinio fenomeno esmė, jos funkci- 
jos, santykis su mintimi, kalbos universalumas tautoje 
ir jos reikšmė visuomenės raidoje; 

2. kalbos struktūra ir jos požymiai; 

3. bendrieji kalbos raidos dėsniai; 

4. bendrinė kalba, tarmės ir paskirų socialinių bei 
profesinių sluogsnių “žargonai"', jų raidos dėsniai 5ą- 
ryšyje su visuomenės istorija; 

5. šnekamosios ir bendrinės rašomosios kalbų ryšiai, 
vienos kitai įtaka bei santykiai įvairiuose visuomenės 
žstorijos tarpsniuose; 

6. grožinės literatūros kalba ir jos santykis su ben- 
drine kalba; 


7. kalbų šeimų susidarymo ir raidos klausimai, kalbų 
ziminingumo nustatymo metodai, kalbotyra ir etnolo- 
giniai-archeologiniai mokslai, jų vaidmuo tautų ir kal- 
bų kilmės klausimų sprendime, genealoginės pasaulio 
kalbų klasifikacijos problema sąryšyje su kalbų skyri- 
mosi ir susiliejimo reiškiniais; 

8. istoriniai kalbos raidos iš padermės į kilties kalbą, 
iš kilties per kitus didesnius vienetus į tautinę kalbą 
klausimai; 

9. socialistinių tautų kalbų raidos dėsniai ir rusų 
kalbos, kaip praturtinančios kitų Sovietų Sąjungos 
kalbų žodyną, vaidmuo (sic!) 

10. lyginamasis istorinis metodas ir jo trūkumai, 
priemonės jam patobulinti, remiantis kalbų raidos is- 
torinio proceso marksistiniu supratimu; giminingų 
kalbų šeimų lyginamosios istorinės gramatikos sudary- 
mo pagrindai; 

11. kalbotyros struktūra remiantis Stalino principais: 
leksikologijos uždaviniai, žodyno tyrimas, gramatika su 
savo poskyriais, fonetikos ir žodžių darybos vieta tarp 
kitų kalbotyros sričių. 

Visur pirmauja rusų kalbos studijos: ypač kreipiant 
dėmesį i istorinę gramatiką. Tačiau reikia pripažinti, 
kad susidomėta daugiau ar mažiau ir kitomis kalbomis 
bei kalbų grupėmis. štai tiriama fino-ugrų fonetinė ir 


gramatinė struktūra, gi pagal Vinogradovą pradėta su- 
darinėti lyginamosios gramatikos net ir tokių kalbų, 
kurioms istorinis lyginamasis metodas anksčiau beveik 
Išvis nebuvo taikomas — pradėta tirti Dagestano kal- 
bos, lyginant jas su kitomis kaimyninėmis bei giminin- 
g0mis tų vietų kalbomis. Įdomu, kad grįžiama ir prie 
klasikinių — graikų ir lotynų — kalbų studijų, kurios 
marrizmo buvo visai paliktos nuošalyje. Ir čia daugiau- 
slai dėmesio kreipiama į lyginamąją istorinę gramati- 
ką. Tiriama ne tik klasikinės, bet ir moderniosios grai- 
kų kalbos gramatinės struktūros raida. Tai Sovietų 
Sąjungoje daroma pirmą kartą (sic!). Mėginama taip 
pat normalizuoti tokias kalbas, kaip turkmėnų, mon- 
golų, kartu nustatant jų rašybą bei išvystant termino- 
logiją, t. y. primetant jėga rusų raidyną ir prigrūdant 
eibes rusų kalbos žodžių. 

Turėdami galvoje šiuos užsimojimus ir darbus, no- 
rom nenorom esame priversti susidurti su klausimu: 
Kiek visuose šiuose “laimėjimuose" yra tiesos? 

Kaip žinome, kiekvienos sovietinio gyvenimo srities 
laimėjimai yra pagrįsti nepaprasta, kartais tiesiog 
fantastiška propaganda. Nera tad abejonės, kad šiuo 
atveju ir naujoji sovietų kalbotyra yra jokia išimtis. 
Negana to. Propaganda skiriama ne tik užsieniui; ne 
menkesnė yra ji ir namuose. štai Maskvoje, Leningra- 
de ir kituose miestuose iki 1951 m. birželio mėn. Insti- 
tuto nariai yra davę “masėms virš 450 populiariu pa- 
skaitų apie ši naują, didįji kalbos mokslą, kuriam pa- 
grindus yra padėjęs marksistinio mokslo korifėjus“. 
(12) Ar tos “masės" suprato, apie ką papkaitininkai 
kalbėjo? Tikriau: ar išvis jos stengėsi suprasti? 

Iš kitos pusės, patys sovietų kalbininkai pripažįsta, 
kad bent 1950—51 metų bėgyje neužtektinai skirta dė- 
mesio kalbos filosofijos bei tolygiems klausimams — 
apleista kalbos, minties bei mąstysenos santykio stu- 
dijos, palikta nuošalyje gramatikos ir logikos ryšio pro- 
blemos ir t. t. Neįsitraukęs, girdi, kaip reikiant į darbą 
ir Instituto bendrosios kalbotyros skyrius. Pagaliau kai- 
kurie Marro pasekėjai pakankamai neįvertinę savikri- 
tikos reikšmės, nevisur ir nevisada išsižadėję savo klai- 
dų ir neužtektinai aktyviai stengėsi atsikratyti Marro 
teorijų įtakos. Visa tai ypač taikoma, Meščaninovui, 
Jakovlevui ir Žirkovui. (13) Taigi, net ir pačių sovietų 
žodžiais, ne viskas jau taip labai giedra. 

Pripažindami sovietų kalbotyros grįžimą bent į dali- 
nę Vakarų kalbos mokslo kelią ir kartu paskirus lai- 
mėjimus, visuomet tačiau turime atsiminti, kad visa 
tai yra pagrįsta aiškia tendencija, kuri savo ruožtu 
“plačiausia prasme paremta marksizmo pritaikymu“ 
kalbotyrai, t. y. tampriai surišta su partijos generalinė 
linija Visai aiškiai, tiksliai ir atvirai sovietų kaiboty- 
ros tikruosius uždavinius nusako pats Vinogradovas: 
“Sovietų kalbininkų pareiga yra sutrypti buržuazinę 
kalbotyrą triuškinančia kritika". (14) 


VI 


Naujai nukaltas šūkis “Sustingimas mūsų kalbotyro- 
je turi būti tuoj pat likviduotas!" atsiliepė aidu: “Su- 
stingimas mūsų švietimo darbe negali būti toleruoja- 
mas! 

Kalbos mokslo institutas, bendradarbiaudamas su 
pačia ministerija ir kitomis kompetentingomis augšto- 
jo mokslo įstaigomis, tuoj pat pertvarkė visų filologi- 
nių dalykų dėstymą 32 universitetuose, 359 pedagogi- 
niuose bei mcokytojų institutuose ir visoje eilėje kitų 
švietimo institucijų. Buvo sudaryta nauji studijų pla- 
nai bei programos, atliepią Stalino kalbinę doktriną. 
Ministerija išleido kalbotyros skyriams universitetuose 
ir pedagoginiuose institutuose naujas rusų kalbos, jos 

istorinės gramatikos ir dialektologijos, kalbotyros įva- 
do ir senosios bažnytinės slavų kalbos programas. Viso- 
se augštojo ir augštesniojo mokslo institucijose buvo 
įvestas į pirmąjį akademinių metų semestrą “Stalino 
kalbos mokslo pagrindų“ kursas. (15) Visi bebaigian- 
tieji studentai buvo peregzaminuojami. Studijų baigi- 
mo reikalavimai ir dėstymo metodai buvo visiškai pa- 
keisti. Diplominių darbų ir disertacijų temos, “taikant 
mokslinį darbą su Stalino kalbinėmis direktyvomis“ 
(16), buvo pertikrintos ir, nemažą dalį atmetant, nau- 
jai patvirtintos. Augštojo mokslo ministerijos nutari- 
mu išleista eilė paskirų kalbos mokslo sričių studen- 
tams pritaikytų vadovėlių. Numatyta taip pat perre- 
daguoti ir, aišku, su atitinkamgis komentarais išleisti 
carinės Rusijos žymiųjų kalbininkų kaikurie darbai. 

Pakeista taip pat beveik visi gimtosios kalbos moky- 
mo metodai bei sistema gimnazijose ir pradžios mokyk- 
lose. Sudaryta nalujos programos, paruošti ir išleisti 
nauji vadovėliai, kartais, tiesa, pasitenkinant. naujo- 
mis senųjų, aišku, perredaguotomis laidomis. Štai se- 
noji A. M. Zemskio “Rusų kalbos gramatika“ 1950 m. 
išleista nauju pavadinimu “Rusų kalba“ turi žymių 
pakeitimų. Laikantis Stalino dėsnio “kalbos pagrindas 
yra jos gramatinė struktūra ir žodyninis lobynas“, nau- 
josios laidos trečioji dalis yra paskirta leksikologijai, 
nekalbant jau apie ižangą, kuri susideda beveik vien 
tik iš citatų, paimtų iš Stalino straipsnių. (17) 

“Didelių atradimų" padaryta ir pačių kalbos moky- 
mo metodu srityje. Padagoginiu mokslų akademija pa- 
reiškė, jog “į rusų kalbos kursą turi būti įtraukta ir 
elementalrioji fonetika" (18), gi V— VII gimnazijos kla- 
sese yra privalomas leksikologijos kursas. “Russkij V 
škole", rusų kalbos mokytojų organas, buvo tiesiog 
kraute perkrautas straipsniais skelbiančiais panašius 
“atradimus". Pvz. mokiniai privalo gerai išmokti gra- 
matiką ir pajegti išreikšti savo mintis teisingomis for- 
momis. (19) Tačiau beveik visur buvo pabrėžta šie du 
svarbiausi uždaviniai: 

1. “Būtina, kad baigę gimnaziją mokiniai gerai pa- 
žintų J. V. Stalino kalbos mokslo darbų esmę. Todėl į 
X klasę turi būti ivestas “Stalino kalbos mokslo pa- 
grindų' kursas.? (20) 

2. “Mokiniai privalo igyti aiškų didžiosios rusų kal- 
bos pranašumo ir pajėgumo vaizdą." (21) 


VII 


„Propagandiniais sumetimais Stalino straipsniai su- 
kėlė isteriją ne vien tik kalbotyros srityje. Jiems buvo 
suteikta tiesiog komiška visuotinė reikšmė. Straip- 
sniuose išreikštos mintys tapo kelrodžu įvairiausiems 
moksliniams darbams beveik kiekvienoje mokslo ša- 
koje. (22) 

1951 m. sausio mėn. 17— 18 dd. įvykusiame Maskvos 
rašytojų susirinkime diskusijos pasiekė štai kokią iš- 
vadą: “Mes turime būti dėkingi drg. Stalinui už pa- 
galbą, kurią mums suteikė jo raštai, visapusiškai pa- 
deda vystyti ir turtinti sovietų dailiosios raštijos kal- 
ba.“ (23) 

Filosofijos institutas turėjo eilę sesijų, paskirtų dia- 
lektinio ir istorinio materializmo problemų nagrinėji- 
mui “Stalino kalbinių darbų šviesoje“. Buvo paruošta 
serija straipsnių, gi Instituto organas" Voprosy filoso- 
fii" išėjo specialiu tam reikalui paskirtu numeriu. 

“Sovetskoje gosudarstvo o pravo" Stalino straipsnius 
apibūdino kaip nepaprastą teoretinį pagrindą tolimes- 
niam mokslinių problemų vystymui socialiniuose mok- 
sluose, valstybės ir teisės 0 ypač socialistinės valstybės 
ir teisės srityse. (24) 

Tačiau pačia kraštutiniausia ir keisčiausia forma šis 
viaujas Stalino kultąs buvo išreikštas paties Mokslų 
akademijos prezidento A. N. Nesmejanovo: “Drg. Sta- 
lino darbai ne tik įvykdė revoliuciją kalbotyroje, ta- 
čiau taip pat nustatė kelią tolimesniam filosofijos, is- 
torijos, literatūros studijų ir valstybės bei teisės teori- 
jų vystymuisi. Jis yra pirminės svarbos ir visiems grlež- 
iiesiems mokslams . . . Stalino darbai nušvietė trūku- 
mus paskirose istorijos, etnografijos ir archeologijos 
problemose. “Apie marksizmą kalbotyroje' paveikė fizi- 
kus, chemikus, matematikus ir astronomus." (25) 


Komentarai nereikalingi. 


VIII 


Tuoj pat po perversmo naujasis sovietų kalbos moks- 
las pasiekė ir pavergtų bei satelitinių kraštų kalbinin- 
Ius. Kitaip, žinia, ir būti negalėjo. 

Turint galvoje, kad marrizmas, kaip jau anksčiau 
minėjome, už Sovietų Sąjungos ribų buvo visą laiką 
ignoruojamas (bent iki 1945 m.), Pabaltijo, Lenkijos, 
Čekoslovakijos, Vengrijos, Rumunijos ir Bulgarijos kal- 
bininkai dabar, marrizmą pasmerkus, pasijuto daug 
lengviau, — kritikuoti marrizmą daugiau nebereiškė 
plaukti prieš srovę, t. y. nesutikti su partijos generali- 
ne linija. Net priešingai. štai Lenkijoje tokie kalbinin- 
kai kaip J. Kurylowicz ir T. Lehr-Splawinski, kuriuos 
anksčiau dėl jų kritiškų pažiūrų į marrizmą aštriai kri- 
tikavo Marro pasekėjai (26), dabar buvo paskelbti vie- 
nais iš pirmųjų naujojo kalbos mokslo pradininkų. 


Tačiau dabar, aišku, vien.tik kritikuoti marrizmą ne- 
užteko; reikėjo pradėti liaupsint ka/bini stalinizmą. Il- 
gai nedelsta. Pačiam perversmui dar nespėjus kaip 
reikiant įsibėgėti, lenkų “Język polski“ ir “Žycie nauki'' 
nieko nelaukdami tuoj pasirodė šu pirmaisiais atgar- 
siąis. Minėtas T. Lehr-Splawinski ir S. Urbanczyk abu 
šlovino savo straipsniuose Stalino kalbos mokslą. (27) 
Nedriso atsilikti ir kiti kraštai už geležinės uždangos. 
Visur ivairiausiais būdais ir įvairiausiomis progomis 
buvo pabrėžiama Stalino straipsnių “beribė reikšmė“. 
Buvo suruoštos specialios mokslų akademijų sesijos. 
Isterija pasiekė net ir Kiniją, kur Kalbotyros institu- 
to direktorius prof. Lo-čang-pei instituto iškilmingo 
posėdžio metu iškėlė “nepaprastą Stalino kalbos moks- 
lo reikšmę kinų kalbos mokslinėms studijoms" ir ragi- 
no kinų kalbininkus savo darbuos laikytis naujosios 
linijos. (28) 

Tiesa, šalia plikų liaupsinimų paskirų kraštų kalbi- 
ninkai turėjo pradėti konkretų darbą. Tačiau pradžio- 
je, kad išvengus nukrypimo nuo generalinės linijos, pa- 
čioje Maskvoje buvo sušauktas Kalbos mokslo institu- 
to ne vienas visasąjunginis pasitarimas, kuriuose be 
ištisos eilės kitų turėjo dalyvauti ir Pabaltijo, Užkau- 
kazės ir net sovietinės Viduriniosios Azijos kalbininkai. 
Pranešimuose buvo daugiausiai nušviesti įvairių kalbų 
žodynų sudarymo principai bei metodai. Nutarta pra- 
plėsti leksikografijos specialistų parengimą. (29) Grižą 
namo, kalbininkai griebėsi sudarinėti atitinkamus nau- 
jus savo darbo planus. 

Lietuviams gerai žinomas J. Otrebski išskyrė du 
svarbiausius lenkų kalbininkų laukiančius uždavinius: 
paruošti įvairių sričių žodynus ir gramatikas. Artimoje 
preitvie. i0 nuomone. turėtu būti išleisti senosios ir šių- 
dienės literatūrinės lenkų kalbos žodynai, tarmių ir A. 
Mickevičiaus veikalų žodynai. Numatyta parengti ir 
paskiri “profesiniai" žodynai: bitininkų, sielininkų, 
mokinių, medžiotojų, kortuotojų, girtuoklių ir vagių. 
Aprašomoji šiųdienės lenkų literatūrinės kalbos grama- 
tika, istorinė lenkų kalbos gramatika, literatūrinės len- 


KAUSKAITĖ-ME R KER-LIETUVAITES (aliejus) 
(Iš Lietuvių Dailininkų Sąjungos apžvalginės parodos Brooklyne, N. Y.) 


kų k. istorija, lenkų tarmių studijos ir tarmių žemėla- 
pis, — vis tai darbai, kurie, J. Otrebskio nuomone, lau-- 
kia lenkų kalbininkų. (30) Tačiau visa tai, pasak jo, te- 
gali būti pasiekta tik su partijos pagalba. (31) 

Neatsilieka ir kiti. Ypač šiuo atveju skubama Čeko- 
slovakijoje. Gi vengrai, pareiškę, jog po Stalino straip- 
snių ju kalbos mokslas, anksčiau buves sustingęs, da- 
bar tiesiog gyte atgijo, daugiau dėmesio kreipia į ben- 
drąją kalbotyrą. Tačiau kartu, laikantis, aišku, Stalino 
dėsnių, yra sudaroma nauja vengrų kalbos gramatika, 
taip pat ruošiamas ir žodynas. (32) 

Negalėjo, aišku, likti abejingi ir Pabaltijo, tuo pačiu 
ir Lietuvos kalbininkai. Rygoje įvyko Pabaltijo mokslo 
akademijų kalbos ir literatūros institutų bendra kon- 
ferencija, kurioje daugiausiai reiškėsi “svečiai? rusai 
ir “šeimininkai latviai. J. Endzelynas dave platesnį 
pranešimą baltų ir slavų kalbų giminystės klausimų, 
pateikdamas, girdi, daug konkrečių davinių. Tarybų 
Lietuvos Mokslų akademijos Lietuvių kalbos institutas 
savo ruožtu rengė posėdžius, konferencijas, kuriose ta- 
čiau ponavo “svečiai iš centro“, t. y. iš Maskvos, gi lie- 
tuviams kalbininkams teko kampininko vieta. štai vie- 
noje tokių kiek vėlesnių konferencijų, įvykusioje 1952 
m. balandžio men., kurioje buvo daugiausiai svarstomi 
naujosios sovietų kalbotyros pagrindais leksikografijos, 
leksikologijos ir terminologijos Klausimai, beveik visus 
pranešimus padarė “svečiai". J. Balčikonis ir žodynų 
redakcijos vedėja B. Vosyliūtė turėjo pasitenkinti tik 
kukliu lietuvių kalbos žodyno sudarymo principų nu- 
švietimu. Perskaitytos ir J. Endzelyno pastabos dėl lie- 
tuvių kalbos žodyno redagavimo. (33) 


Laikas nuo laiko Lietuvoje ėmė pasirodyti vienas ki- 
tas straipsnis, nekalbant, aišku, apie būtinus tuščius 
šlovinimus, su pačiu kalbos mokslu nieko bendro netu- 
rinčius Gi minint naujojo sovietų kalbos mokslo dvejų 
inetų sukaktuves, tam reikalui specialiai buvo paskir- 
tas “Lietuvos Mokslų akademijos Žinyno“ IX tomas, 
“kuriame išspausdinti Tarybų Lietuvos mokslo dar- 
buotojų raštai skirti genialiųjų Stalino darbų reikšmei 
nušviesti lietuvių kalbotyros, literatūros nagrinėjimui 
ir apskritai tarybinio mokslo vystymuisi". Iš tų straips- 
nių paminėtini: J. Matulio “Drg. Stalino darbų kalbos 
mokslo klausimais reikšmė tarybinio mokslo vystymui- 
si", J. Žiugždas “Lietuvių tautos kultūrinio palikimo 
problemos drg. Staiino darbų kalbos mokslo klausimais 
šviesoje", J. Balčikonio “Rusų mokslininkų įnašas į lie- 
tuvių kalbos mokslą", K. Korsako “Literatūros mokslo 
klausimai drg. Stalino . . *, E. Meškausko “Kalbos ir 
mąstymo savitarpio santykio klausimas drg. Stali- 
no..." P. Kulikausko Lietuvos archeologijos moks- 
lo klausimai drg. Stalino . . . ir kt. 


: Tačiau, tiesą pasakius, didesnio entuziazmo lietuvių 
kalbininkai nerodė ir nerodo. Tai pripažįsta ir pati 
“Tiesa (pvz. 1952 m. 94 nr.) 

Lietuviai kalbininkai kalnų tikrai neverčia. Dėl savo 
menko aktyvumo jie jau ne kartą buvo aštriai kriti- 
kuoti. 

Tačiau iš kitos pusės, eiti žingsnis i žingsnį su Stali- 
no kalbos mokslu nėra irgi taip lengva. Pavergtų ir sa- 
telitinių kraštų kalbininkai, 1la imin gai išsisukę 
nuo Marro teorijų, nelaimingai pakliuvo į nau- 
ją iš Maskvos einančių direktyvų ugni. J. Otrebskis at- 
virai pareiškė: “Lenkų kalbininkai privalo pasirinkti 
savo darbams tokius kalbinius klausimus, kurie sutin- 
ka su marksizmo dveasia.? (34) ši formulė galioja, aiš- 
ku, ne tik lenkų, bet ir visiems sovietų valdomo pasau- 
lio kalbininkams. 

Nenuostabu todėl, kad beveik kiekviena, su nežymio- 
mis išimtimis, betkur už geležinės uždangos pasirodanti 

kalbinė knyga yra pradedama ilgiausiomis Stalino —- 
kalbininko ir jo darbu šlovinimo įžangomis. (šiuo at- 
veju ypač stropūs yra čekai). Tai ne vien tik duoklė 
įprastam kultui, tačiau kartu ir, — kal ir nevykęs, = 
mėginimas apsidrausti nuo galimų ateities nesėkmių, 
nes, kaip žinome, tikras Sovietuose niekas niekad ir 
niekur negali būti, tuo labiau, kad kas šiandien taip ir 
ne kitaip, tas rytoj kitaip, bet ne anaip. 


IX 


Pavergtuose ne rusų kalba kalbančiuose kraštuose 
sovietų kalbotyra turi dar ir kitą veidą, kurį galime pa- 
vadinti tikruoju jų “kalbos mokslo politikos“ veidu. 
Kiekviename tų kraštų — Pabaltijy, Lenkijoj, Čekoslo- 
vakijoje, Vengrijoje, Rumunijoje, Bulgarijoje, Albani- 


joje, net Kinijoje ir šiaurės Korėjoje — Žmonės yra 
verste priversti mokytis rusų kalbos. Po šūkiu “Moky- 
kitės rusų kalbos — taikos ir pažangos kalbos!“ nes 


“tai yra kalba toliausiai pažengusio krašto — Sovietų 
Sąjungos . . kuo platesnis jos (t. y. rusų kalbos, K. O.) 
išplitimas pagilins mūsų draugystę“ (35), minėtuose 
kraštuose yra įsteigta šimtai rusų kalbos kursų. 

(Dažnam gal atrodys, kad tai nieko bendro neturi su 
grynai moksline kalbotyra, tuo pačiu su sovietų kal- 
bos mokslo perversmu, t. y. su šio straipsnio tema. Ta- 
čiau taip iš tikrųjų nėra. šioji “kalbos praktinė politi- 
ka'', nors ji, tiesa, prasidėjo prieš perversmą, buvo, kaip 
vėliau matysime, aplinkiniais keliais grynai teoriniai 
patvirtinta ir dar kartą pagrista naujojo sovietų kal- 
bos mokslo akademinėje plotmėje). 

Rusų kalbos skiepijimas vyksta ivairiais būdais. Pa- 
vergtu kraštų kariuomenės daliniuose kariai ir ypač 
karininkai privalo palengva išmokti rusų kalbą. Tam 
yra specialūs kursai. Taip yra Vengrijos ir Čekoslova- 
kijos kariuomenėse, gi Lenkijos armijoje kario nemo- 
kančio rusiškai pakėlimas i augštesnį laipsnį yra be- 
veik neįmanomas. Brukama, aišku, rusų kalba ir mo- 
kyklose bei įvairiuose vakariniuose kursuose, kurių di- 
delė dalis tik tam tikslui ir steigiama. Rumunijoje pvz. 
rusų kalba pradedama dėstyti nuo ketvirtojo pradžios 
mokyklos skyriaus ir baigiama universiteto. Nenuosta- 
bu tad, jei “Literaturnaja gazeta" džiaugiasi, jog rusų 
kalba Rumunijoje jau tapusi antrine kalba, kaip kad 
pvz. Uzbekistane. Gi “Izvestija'' su pasitenkinimu pra- 
neša, jog naujai isteigtame Kinijos Politinių mokslų ir 
teisės institute rusų kalba yra privaloma kiekvienam: 
studentui, nekalbant jau apie mokomąjį personalą. Iš- 
eities, aišku, nėra, nes tai yra pagrįsta visiškai atvira 
“you-better-take-it-or-else" dvasia. 

Kitas būdas — rusų kalbos kursai darbovietėse. štai 
daugelyje Vengrijos fabrikų iš ryto, prieš pradedant 
darbą, viena valanda kasdieną skiriama rusų kalbos 
bei rusų dainų mokymuisi. Yra dar ir kita, priemonė-—- 
“su sovietais susiartinimo draugijos bei rateliai“, per 
kuriuos įvairiausiais būdais stengiamasi populiarinti 
lusų kalbą. Lenkijoje šios draugijos turinčios apie 1,- 
120,000 narių. Vien tik Krokuvos skyrius veda, įvairiose 
vietose 45 rusų kalbos kursus. Rumunų-Sovietų draugi- 
Ja turinti savo leidyklą, kuri iki 1950 m. pabaigos yra. 
išvardavusi apie 16,000 knygu (pavadinimų, ne egzem- 
pliorių!), gi Albaniioje didžiausios 130,000 tomų Tira- 
nos bibliotekos didžiąją dalį sudaro knygos rusų kal- 
ba>. Kinų-Sovietų draugija per vienerius metus yra su- 
medžiojusi apie 3 milijonus nariu ir isteigusi netoli 4,- 
000 skvriu. Tiesa, reikia manyti, kad nemaža dalis šių 
draugijų narių yra prievartos nariai. Tačiau sovietams. 
tai nėra svarbu. 

Turint galvoje toki platų ir sistemingą rusų kalbos 
brukimą ne rusiškai kalbančioms tautoms už geleži- 


nės "uždangos, nėra ko nustebti, patyrus, jog Šiaurės 
Korėjoje kelrodžiai bei pakelių užrašai yra taip pat 
rusų kalba. Nestebina. pagaliau mūsų net ir buvęs Ju- 
goslavijos užsienių reikalų ministeris, dabartinis vice- 
prezidentas E. Kardeljis, kuris 1950 m. J ungtinėse Tau- 
tose, "užmiršęs" savo kalbą, puolė sovietų agresiją .. | 
rusiškai. 

Pačios Sovietų Sąjungos ne rusiškai kalbančių san- 
tykis su rusų kalba yra pagrįstas neva reikalavimu įgy- 
ti tam tikrus “socialinius" terminus, kurių dėka būtų 
galima kuo arčiau priartėti prie bandrojo visos Sovie- 
tų Sąjungos “socialinio gyvenimo". (37) Tokiu būdu į 
kitas kalbas įvedama eibės grynų rusiškų žodžių bei 
pažodinių vertinių ar tolygių darinių. Kas tad žino, 
xXiek grynų rusiškų žodžių bei vertinių yra tarp tų nau- 
jų 40,000 terminų, kurie, pačių latvių komunistų teigi- 
mu, įėjo į latvių kalbą 1947— 49 m. m. laikotarpyje? 
Pagaliau šios “kalbinės politikos" tikrąją esmę atvirai 
iškloja ir “mūsiškis" A. Venclova. Kalbėdamas 1952 m. 
birželio mėn Vilniuje surengtoje dvejų metų Stalino 
kalbos darbų sukaktuvių konferencijoje, jis atvirai 
džiaugėsi, jog sovietinio režimo dėka, eilė buržuazinio 
gyvenmo terminų baigia išnykti arba yra patekę į 
"neaktyvų rezervą". Girdi, žodžiai “ponas, kumetis, 
Kkampininkas, tarnas, Dievas, šv. Mišios, šv. Kalėdos" 
ir kt. šiandien yra reikalingi tik kalbant apie buržu- 
azinę sistemą; gi jų vieton socialinis režimas yra su- 
kūręs ir ivedęs daug naujų žodžių, išreiškiančių eilę 
naujo gyvenimo reiškinių: “kolechozas, komjaunuolis. 
stachanovietis" ir kt. Taip pat nemaža senų žodžių į- 
gijo naują prasmę: “penkmečio planas, soclenktynės" 
ir t. t. (38) Taigi, ir lietuvių kalba, kaip ir kitos, — “so0- 
cialinama"'. 

Tačiau to negana. Norint iškelti rusų kalbos prana- 
šumą, įvairiausiais būdais dergiama lietuvių kalbos 
“buržuazinė" praeitis ir jos pajėgumas. Lietuvių kal- 
bos instituto bendradarbis J. Kruopas tik ką minėtos 
konferencijos metu pareiškė, kad buržuazinis režimas 
buvo visiškai sutrukdęs natūralų bei teigiamą lietuvių 
kalbos augimą, ypač stengiantis ją atriboti nuo pažan- 
gios, t. y. rusų kalbos itakos. Formalizmo ir dekadenso 
dėka sukurta, girdi, įvairūs žargonai, kurių vienu des- 
truktyviausių bei atžagariausių jis randa kunigijos, 
“klerų" žargoną — tai, jo žodžiais, “juodoji dėmė lie- 
tuvių literatūrinės kalbos istorijoje“. Dabar, pagal J. 
Kruopą, lietuvių kalba pagaliau žengia, didžiosios rusų 
kalbos vedina, i šviesų pažangios kalbos rytojų. (39) 


žinia, sovietai, jausdami, kad šioji jų “kalbinė politi- 
ka" yra gana atvira ir praktiškai beveik nedviprasmiš- 
ka, mėgina iš anksto, pasigavę ivairių teorijų, duoti 
aplinkiniais keliais šios politikos esmini nekaltumą. 
Kalbama apie Sovietų Sąjungos visų tautinių kalbų 
laisvę ir ju reikalinguma, teigiama, jog “visos kalbos 
esančios lygios". Tačiau, deja, susipainiojama ir šioje 
“kalbu lygybės“ teorijoje. štai pats Stalinas, skelbda- 
mas naują sovietų kalbos mokslą, tarp kita ko teigia, 
jog susidūrus dviems kalboms, ne nauja, trečioji, kal- 
ba gimsta, tačiau viena iš dviejų išeina laimėtoja, zi 
kita palengva miršta, tiesa, palikdama laimėjusioj kal- 
boj šiokius tokius pėdsakus. “Tokiu atveju (t. y. dvie- 
jų kalbų susikirtime, K. O.) tegali būti tik laimėtojas 
ir nuga'ėtasis.' (40) Tiesa, tuoj pat griebiausi šią teo- 
riją atitinkamai komentuoti. Randamas, neva, princi- 
pinis skirtumas tarp periodo prieš įsigalint visuotinam 
pasauliniam komunizmui ir po to. Pirmajam periode 
natūralus esąs tautinių kalbų egzistavimas, nes vlena 
kalba įsigalėsianti tik antrojo periodo metu, t. v. ko- 
rmunizmui pasiekus galutinį visuotinį laimėjimą. Ta- 
čiau turint galvoje, kad šiuo atveju Mums yra svarbūs 


rezultatai, bet ne eiga, matome, jog visos teorijos ir 
praktika veda į vieną kalbą, nes paskutinysis periodas 
yra ne pirmasis, bet antrasis. Gi matant bei girdint 
kasdieninį propagavimą tokių šūkių kaip “rusų kalba 
Lapo pilnąja to žodžio prasme antrąja kalba kiekvie- 
nal Sovietų Sąjungos tautai", “rusų kalba išaugo: į 
tarptautinę kalbą", “mūsų laikais ji tampa populia- 
Ilausia ir labiausiai išplitusi pasaulio kalba", — nerei- 
kia toli jieškoti, k u r i kalba, sekant komunizmo dok- 
trina, turi tapti visuotine bei vienintele ateities kalba. 
Tuo pačių darosi aišku, kuria prasme “visos kalbos 
esančios lygios", būtent, George Orwell žodžiais tariant: 
“Visos kalbos yra, lygios, tačiau rusų dar lygesnė?" Ga- 
lime dar pridurti: visos kalbos yra lygios, lygiai skirtos 
išmirimui, išskyrus “didžiąją rusų kalbą". Todėl ir Stą- 
lino tvirtinimas, kad po visuotinio pasaulinio komuniz- 
mo laimėjimo “nebus nei vokiečių, nei rusų, nei anglų 
Kalbos, bet nauja kalba, sutraukusi savin geriausius vi- 
su kalbų elementus" (41), yra tiktai akių dūmimas. 


Tai štai kokia yra sovietų “kalbinė draugystė" ki- 
toms kalboms. Taip buvo prieš perversmą, taip liko, tai 
net dar labiau sutvirtinus, ir po jo. 

Negalima būtų nuginčyti sustingimo, kuris viešpata- 
vo kalbotyros moksliniame darbe prieš perversmą. 
Kalbamas sustingimas ir visiška stoka laisvos moksli- 
nes kritikos kalbininkų darbą buvo arba beveik visai 
sustabdę — plg. visišką tuštumą istorinės ir lyginamo- 
sios slavų kalbotyros srityje, — arba mokslinė veikla 
palengva riedėjo visiškai kreiva kryptimi. Lyginamo- 
sios slavų kalbų studijos, neišskiriant net ir pačios ru- 
sų kalbos, kaip išraiškos, pagal Marro pasekėjus, pro- 
kalbinės teorijos ir tuo pačiu sekimas reakcinės buržu-- 
azinės kalbotyros principų, buvo sustabdytos. Kalbos 
mokslo fakultetai ir pedagoginiai institutai buvo likę 
be tekstų, be apdirbtos medžiagos kalbiniais klausimais. 

Po perversmo, kaip jau matėme, ši padėtis pasikei- 
te. Turint tai galvoje, galime laukti visos eilės gana 
vertingų darbų, kurių pasirodymas prieš perversmą 
būtų buvęs beveik neįmanomas. Nemaža jų jau pasi- 
rodė. 

Tačiau kiek tų darbų bepasirodytų, kaip plati bebū- 
tų jų apimtis, — visi naujojo sovietų kalbos mokslo te- 
oriniai ir praktiniai darbai tiek dabar, tiek ir ateityje 
privalo ir turės būti vertinami labai kritiškai, nes: 


1. Pati kalba naujoje sovietų lingvistinėje doktrinoje, 
— kuri yra niekas kitas,, kaip tik nauja sovietų totali- 
tarinės sistemos forma, — tampa aprėžta bei apribota, 
+. y. netenka savo išreiškiamosios laisvės ir tokiu būdu 
prievarta standartizuojama, įspraudžiama tarp tam 
tikrų rėmų. (42) Nesistebim todėl, matydami M. D. 
Kammari rašant kalbos filosofiniais klausimais beci- 
tuojantį Sovietų konstituciją. (43) Nenustebina mūsų 
ir N. Radionovas. kuris, kritikuodamas S. I. Ožegovo 
“Rusų kalbos žodyną" (1949), teigia, jog šis žodynas ne- 
atliepia šiųdienės rusų kalbos, nes jame nėra tokių 
žodžių kaip “agitpunkt, voenkom, politruk“ ir t. t., gi 
paaiškinime žodžio “komunizmas" nieko nepasakyta 
apie socializmą kaip pirmąjį komunizmo raidos etapą. 
(44) Pagaliau dar ryškiau rusų kalbos likimas yra iš- 
reikštas A. Jugovo: “Aš esu giliai įsitikinęs, kad dar ne 
visos rusų kalbos žodyno ir gramatikos galimybės ir 
šaltiniai yra pajungti mūsų socialistinio krašto tarny- 
bai" (45) 

2. Naujasis sovietų kalbos mokslas yra pagrįstas ta 
mintim, kad jis, kaip ir visos kitos mokslo ir meno ša- 
kos Sovietų Sąjungoje, yra bolševizmo ginklas jo kovo- 

je už visuotinį visur pranašumą bei viešpatavimą. (46) 
Kaip pati “Pravda" visai atvirai rašo: “.. „nepaprastas 
ginklas kovoje komunizmo su kapitalizmu. " (47) Tai 
kaip tik atskleidžia tikrąją sovietų lingvistikos esmę. 

3. Bendras reiškinys, pasirodęs sovietų moksle po 
1945 m., būtent “įrodyti", jog sovietų mokslas yra kur 
kas pranašesnis už Vakaru pasaulio mokslą, nėra jokia 
išimtis ir kalbotyrai. Kaip jau kartą V. V. Vinogradovo 
žodžiais esame nurodę: “Sovietų kalbininkų pareiga 
vra sutrypti buržuazinę kalbotyrą triuškinančia kriti- 
ka." 

4. Nuolatinis primygtinas pabrėžimas “didžiosios ru- 
sų kalbos", — “genialieji Lenino ir Stalino raštai yra 
parašyti rusų kalba“ “didžiosios rusų tautos“ ir sovie- 
tų Mokslo “pranašumo", — visa tai veda prie tolimes- 
nio panslavizmo ugdymo, kurio pajungta sovietų kalbo- 
tyra yra priversta jam tarnauti pačiu tendencingiau- 
siu būdu. 

5. Su šūkiu “Vado žodžiai visuomet išreiškia visos 
tautos jausmus ir norus" naujoji kalbotyra pačioje So- 
vietų Sąjungoje ir kartu visame pavergtame pasaulyje 
buvo išvirtusi i kraštutiniausią ir tiesiog isterišką Stali- 
no kultą. Tiesa, paskutiniuoju laiku, po Stalino mir- 
ties, palengva imama atsisakyti nuo vieno asmens vi- 
suotinio, neklystančio “genialaus autoriteto. Pernai 
balandžio mėn. 16 d. “Pravdos? vedamasis paneigė 
“vieno asmens sprendimus'', pasmerkė “autokratus'' iv 
aiškiai pasisakė už “kolektyvą". Tai, žinia, liečia ypač 
Stalino kultą, gi mūsų konkrečiu atveju ir naujojo so- 
vietų kalbos mokslo oficialią iškabą. Tačiau tik iška- 
bą; esmės tai visai kol kas nekeičia, būtent: žlugusi 
Marro kalbinė diktatūra yra pakeista, kokiu vardu ją 
bepavadintum, kita nauja kalbos mokslo diktatūra. 

Tokiu būdu turėdami galvoje visas augščiau minėtas 
priežastis, t. y. sąlygas, kuriose sovietų kalbininkai turi 
dirbti: suprasdami politini soaudima ir politinę kont- 
rolę, kuria sovietų totalitarinė valdžia valdo paskiro 
žmogaus minti bei sąmonę, ir žinodami, kad kiekviena 
mokslo šaka yra priversta Sovietijoje iš kalno bekom- 
promisiniai laikytis partijos “generalinės linijos; ne- 
pamiršdami, kad ioks mokslinis darbas kalbotyros sri- 
tyje, kaip ir kiekvienoje mokslo šakoje, negali ignoruo- 
ti kūrybinės ir kartu politinės laisvės svarbos, — visa 
tai sukaupę, matome, kad laisvas, objektyvus, ne ten- 
dencingas mokslinis darbas yra neįmanomas. Todėl ir 
nežiūrint, kad pati kalbinė teorija pasikeitė bent dali- 
nai teigiama kryptimi, prie sovietų kalbninkų bet ku- 
rio darbo vaisiaus, neatmetant jo iš anksto kaip visa- 
pusiškai neobjektyvaus bei tendencingo, turime eiti su 
dideliu atsargumu ir akyliu kritiškumu. 

Tokios išvados prieiname kalbėdami apie naująją so- 
vietų kalbotyrą mokslinėje plotmėje. Gi grižtant prie 
“praktinės kalbinės politikos", t. y. prie sistemingo ru- 
sų kalbos brukimo nerusiškai kalbančioms Sovietų Są- 
jungos ir satelitinių kraštų tautoms bei paskirų rusų 
kalbos elementų infiltravimo (“socialinimo") i tų tau- 
tų kalbas, belieka tik til etis, kad šios “politikos? už- 
mačioms įgyvendinti sovietams neužteks laiko. 

Nebuvo čia nei angelo, nei serafino, 
Alvernos kalno, jiečių ir vinių, 

Tik ta ilga liūdnų dienų grandinė 

Su ašarom, giesmėm, raudonu jurginu. 


Nebuvo čia nei vizijų, nei apšvietimų — 
Tik ta blanki mėnulio pilnatis — 

Bet vieną kartą atsivėrė stigmos 

Ir šioj vargingoje žmogaus būty. 


Dabar jau nebegalima jų benuslėpti 
Po stora atgailos ašutine — 

Mačiau ver Cedrono upelio lieptą 
Su stigmom einančias minias. 


LAUMĖS 


Sako, laumės dailiai verpia, dailiai audžia, 
Našlaitėlį, pamirštą laukuos, aprėdo 

Ir lopšinėj apdainuoja graudžiai, 
Graudžiai, 

Velnio pavogtą per Jonines, 

Paparčio žiedą. 


Tik neaišku, kur jos gulė, kur jos kėlė, 
Kai, nemigus lig aušros, motulė verpė— 
Neatėjo, nepadėjo, nepasupo 

Man lopšelio, 

Draskant žiemiui naktimis 

Nuo stogo kerpes. 


Jos, matyti, pačios triūsė, pačios puošės, 
Susimetusios būriais ant upės kranto — 
Laumių giminė, lyg skambanti beržyne 
Tošis, 

Šiaurės vėjo — mano verksmo — 
Išsigando ... 


VIENUMA 


Ateis dienų, kad nežinosi, 
Kur šiaurė, pietūs, vakarai, 
Ir nei su beržu, nei su uosiu 
Nepakalbėsi atvirai. 


Tu jiem sakysi, kad čia Gūdna 
O jie tau aiškinti pradės, 

Kaip ėjo rytmetys per liūną, 
Kaip klykė puldama žvaigždė. 

Tada, skausmingai atsiduses, 
Jau nežinosi, kur esi, 
Nors širdį trauks į vieną pusę 


Kažkoks beribis ilgesys. 


Ir pamatysi, jog ant medžių 
Daugiau bus šiaurėj samanų, 
Jog tu esi čionai tik svečias, 
Išklydęs iš namų sūnus. 


MALDA 


Kai rytmetį augšti šviesos fontanai veržias, 
Pažvelk, o Viešpatie, kaip Lietuvoj tamsu, 
Pažvelk į topolį, į svyruonėlį beržą — 

Į visą Lietuvą pažvelk iš debesų. 


Nejaugi per mažai ligšiol dienom ji verkė 
Ir naktimis maldoj budėjo per trumpai — 
Ji ėjo baudžiavas, lyg paskutinė vergė, 

Jos praeitis garsi vien kryžiais ir kapais. 


Per Joninių nakties langų rasotą stiklą 
Saulėleidžių žarom grožėjos Lietuva. 
Paparčio žiedą gi pasivogė baidyklės, 
Nušliaužiojo šalna pakalnes ir kalvas. 


Dabar pro ašaras sunku matyti taką, 

Tik galima pajaust, jog Tu esi arti — 

Jai šlama nuolatos verksmingų medžių šakos: 
Jau baigiasi naktis, jau baigiasi naktis. 


Kai rytmetį augšti šviesos fontanai veržias, 
Pažvelk, o Viešpatie, kaip Lietuvoj tamsu. 
Pažvelk į topolį, į svyruonėlį beržą — 

Į visą Lietuvą važvelk iš debesų. 


At P T4E-MEEANŽO BE2SEMEE 
IR MENININKO KURYBINĘ 


PAREIGA 


Šiemet sausio 3 d. suėjo dešimt metų, kai Pary- 
žiuje mirė Jurgis Baltrušaitis. Jo “Poezija? bu- 
vo išleista Amerikoje 1948 m. šis straipsnis 
lietuvių kalba pasirodo pirmą kartą. — Red. 


Kaip skirtingai bebūtų apibrėžiama viduji- 
nė žmogiškos kūrybos prigimtis ir kokie bebūtų 
jai priskiriami ar nustatomi uždaviniai bei tiks- 
lai, jau kuris metas yra visiškai neabejotina, kad 
menas nėra šventiškas žaidimas, žavus, bet dy- 
kūniškas dvasios žiedas, arba mus kilninanti ap- 
gaulė, lygiai kaip visai neabejotina ir tai, kad 
jis nėra nei paprastas grožio įkūnijimas, nei jo 
įtvirtinimas gyvenime, nei kitoks savimeilis kū- 
rybinis tarnavimas vadinamajam grožiui. Ir at- 
siranda menas gyvenime ne dėl mūsų poilsio ar 
malonumo, o dėl gebėjimo ir didžio dvasios triū- 
so, ne dėl mūsų užsimiršimo, masinimo bei su- 
viliojimo motinišku kūrybos malonėjimu ir ža- 
vesiu, o dėl mūsų atsibudimo iš mūsų pačių ir 
dėl sunkaus kryžiaus kelio nuo savęs, nuo ankš- 
tos pastogės ir mažutės žmogaus garbės į Dieviš- 
kus pločius ir Dieviškus tolius. Galvoti apie jį 
kitaip, reikštų trumparegiškai ir net aklai spręs- 
ti iš paskirų požymių. ir tariamos laukujos sudė- 
ties. O taip spręsti, reikštų nematyti ir netgi 
nenumanyti, kad mūsų menas yra viena iš ga- 
lingiausių gyvenimo jėgų ir vienas iš slaptingiau- 
sių būties stebuklų. O būdamas tokia jėga ir to- 
kiu stebuklu, jis tegali būti vertinamas tik glau- 
džiausiai susietas su bendra gyvenimo trauka ir 
bendra passulio darna. Juk jeigu šiaurės sama- 
na ir Libano kedras yra, matomai, ne tam, kad 
tik būtų šiaurės samana ir Libano kedras, o jie 
atsiranda ir gyvuoja, kaip paskira pakopa ir 
neatsiejamas nuo visumos įkūnijimas bendros 
pasaulinės valios bei pasaulinio nuskyrimo, tai 
ir menas returi atsajumo nuo pasaulio, nuo jo 
raiškos ir veiksmo, ir todėl jo situscija, pana- 
šiai kaio kiekvienas nedalomas reiškinys, gali 
būti opčiuopta ir apibrėžta tik pagal pasaulio 
esmę ir visuma, o jo mastas turi glūdėti ne jame 
pačiame, bet už jo. 

JURGIS BALTRUšAITIS 


Kas gi tai yra mūsų menas ir mūsų kūryba? 
Ir koks jų santykis su mūsų pereinamąja valan- 
da ir visu žmogišku gyvenimu? 


Paklauskim išminčių. 


Ji iš dangaus pas mus atskrenda — 
Dangiška — pas žemės sūnus, 
Su tyrumu žydriu žvilgsny. 


Taip apie poeziją dainuoja Tiutčevas. 


Dainiaus siela, darniai išlieta, 
Atpalaiduota nuo visų savųjų graudžių. 


Taip dainuoja apie kūrybą Baratinskis. 


Puškinas savo “Poete" menininko veiklą va- 
dina šventu atnašavimu, jo lyrą — šventąja, o jo 
sielą, kai ji pašaukta atnašauti, — besiilginčia 
pasaulio žaisme, o apie menininko būseną prieš 
pašaukimą atnašauti, prieš skambinimą apei- 
goms, jis kalba, kaip apie šaltą miegą. 

Čia taip pat, kaip niekur kitur, tinka ir ypa- 
tingai svarbu prisiminti mistiškas eilutes iš Puš- 
kino “ Pranašo": 


Dvasinio troškulio kankinamas, 
Trankiausi dykumoj niūrioj, 
Ir šešiasparnis serafinas 
Kryžkelėj man apsireiškė. 


Vyzdžius man palietė jisai 


Ir nuairdau, aš virvesius dangaus, 
Ir jūriniu šliužų povandeninį eismą, 
Ir slėnio dilgės skurdį. 


Ir prigludo jis prie mano lūpų, 
Ir išrovė man liežuvį nuodėmingą, 
Ir tuščiakalbį, ir klastingą. 


Taigi pas Tiutčevą, Baratinskį ir Puškiną kū- 
ryba griežtai ir nedalomai statoma mūsų kasdie- 
niškojo gyvenimo ir asmeninės raiškos, visos 
Zmogiškojo pasaulio tikrovės priešpriešin. Kad 
menininkas taptų tikru kūrėju, jam būtina at- 
busti ir išsižadėti savęs, jam reikia pakisti, jam 
reikia katarsio, didžios apsivylimo ugnies. Ir kū- 
rybos sritin jis įžengs ne anksčiau, kaip tik vi- 
siškai atsižadėjęs savo asmeninės valios ir nuga- 
lėjęs savo tariamą paskirumo sąmonę bei jaus- 
mą. Bet atsižadėti savo asmeninės valios ir ne- 
beatsiminti savo paskirumo menininkas gali tik 
ligi tiek, kiek jo atbudusi siela susilies su pasau- 
liu ir visa prisipildys visatinės valios. Juk pa- 
saulio pastato santvarkoje nėra tarpinės stichi- 
jos. Ir priešingai: kiek menininkas nejieško pa- 
saulį judinančios valios, o jieško savo valios, 
tiek jis nustoja buvęs menininku. Visagalis, jis 
tampa bejėgiu ir bevaisiu. Praregėjęs, jis vėl an- 
ka. Ir tai ne dėl dorovinio įstatymo, mus bau- 
džiančio, o tiesiog dėl to, kad tokia yra vidujinė 
kūrybos sudėtis, kad tokia yra organinė kūrybos 
esmė, nepriimanti nepilnumo, o pilnumą pripa- 
žįstanti vien tik ta sąlyga, kad kūrybiška siela 
visiškai sutaptų su paslaptingąja pasaulio darna. 
Iš to išeina, kad meno, kiek jis yra tikroji kū- 
ryba, turiniu tegali būti vien tai, kas bendra ir 
amžina, vien beribis visatos reginys ir neišreikš- 
toji to reginio paslaptis, kaip jie atsiveria atbu- 
dusiam menininko regėjimui. Bet ar tai turi gal- 
voje Puškinas, tvirtindamas, kad “gražu turi bū- 
ti didinga“? Iš to dar neišeina, kad mūsų meno 
objektu gali būti tik didingi įvykiai, nepraeinan- 
čios idėjos ir dideli sielos sąjūdžiai, nemenkes- 
ni už saulę ar žvaigždžių vidurnaktį; meno iš- 
„raiškai priklauso ir lauko gėlytė ir mažiausias 
rasos lašelis, kad tik jie būtų išreikšti ne savo 
paskirume, o kaip gyvi didžio ir visuotinai vie- 
ningo dalyko audinio siūlai, kaip gyvos vienin- 
gos pasaulio begalybės grandys, ir kad tik juose 
būtų nepažeistai išreikštas juose glūdįs visatinės 
valios alsavimas. Nes tik tokios sudėties kūry- 
biškas vaizdas teisingai liudys pasaulio paslaptį. 
Ir tik tokios sudėties menas liudys tiesą, o liu- 
dydamas tiesą — liudys Dievą, ir tik ta sąly- 
ga jis galės pasiekti visos savo išlaisvinančios 
galybės ir visos savo kerinčios jėgos. 

Čia pat svarbu pažymėti, kad kiek meno es- 
mė yra nesąlygotai neatskiriamai susijusi su pa- 
čia visatine valia ir jos įsikūnijimo begalybe, 
tiek iš jų išplaukia išoriniai kūrybos elementai. 
Juk kas tai yra kūrybinis muzikos ir lyrikos rit- 
mas, ir kas tai yra puošmenų bei pastatų simet- 
rija ir gracingumas, jei ne kūrybiškas kartoji- 
mas bendro pasaulinio ritmo ir grakštumo, jei 
ne valinis meno paklusnumas visatinei darnai ir 
harmonijai? O pats grožio pojūtis, visas esteti- 
nio jutimo pasigėrėjimas, ar tik ne todėl yra 
mūsų turimi, kad persiimdami kūrybos ritmu ir 
harmonija, mes džiugiai prisijungiame prie VI- 
so pirmapradžio grakštumo pačios valios, pašau- 
kusios mus gyventi? 


JURGIS BAE IAT R USA GT IS 


Iš išdėstyto požiūrio į meną visiškai aiškų, 
kad kiekvienas tikrai meniškas kūrinys yra litur- 
giškas savo giliausiose šaknyse ir religiškas savo 
augščiausiose viršūnėse. Ir tas, kas mūsų kūry- 
bai stato gėrio sąlygas, tas nesikėsina į jos laisvę, 
jos neprievartauja, o tik vardan jos pačios išlais- 
vinimo reikalauja, kad ji grįžtų prie savo amži- 
nųjų šaknų ir prie savo pirmapradės esmės. 


O jeigu taip, tai visai neginčytina, kad be 
paklusimo visatinei valiai nėra tikrojo meno. Ir 
viskas, kas guli už tos briaunos, yra tariamas 
menas, menas pagal išviršinius požymius, bevai- 
sis vaidinys, suvedžiojimas ir teplionė, nes, pa- 
kartoju, jis yra netekęs vidujinės kūrybos sudė- 
ties. Bet ar negalima tačiau pagelbėti tokiame 
iš pirmo žvilgsnio perdėtame ir perdaug aske- 
tiškame reikalavime, paskirstant mūsų meną 

VENANCIJUS 
At lSilFSEAES 
PŽORESTAUAI 


Žydi marios per naktį pražydę 
Baltų putų baltuos pusnynuos. 
Debesėliai jose susibridę 
Nuolatos tavo nerimą lydi, 
Nuolatos tavo sapną sūpuos. 


Tu girdi tą skambėjimą tylų? 
Jis atplaukia iš metų anų, 
Kurie jau amžinybėn nukilo. 
Tatai kankliai senovės vaidilų, 
Tai byla šviesesniųjų dienų. 


Nūn, deja, nebėra šventų girių 
Anei žilo vaidilos išvis. 
Kauburėliuose kaulai jų tvyro. 
Tai tik jie, o ne giesmės jų Mirė; 
Tai tik jie — ne lietuvio širdis. 


Tokią jautria ją Dievas tau davė, 
Kad sušukti norėtum: “Gana!"* 
Gegužė lopšyje iškukavo: 

“Saulės amžis — gyvenimas tavo; 
Be saulėleidžių — tavo diena“. 


Kas tave, o poezijos broli, 
Nedalioj mokė guostis kančia? 
Savos visos tau žemės ir toliai, 
O visas jas už vieną kupolę 
Atiduotum Joninių nakčia. 


Tu kenti, tu verki, tu juokiesi 

Su tauta, o dažniau gi — už ją. 
Erškėtynais keliaujate dviese. 

Jie pražysta, vos pirštais paliesi — 
Stebuklingai šviesu širdyje! 


laipsniais: didžiuoju menu ir mažuoju, augštes- 
niuoju ir žemesniuoju? Ne, menas yra tik vie- 
nas ir jis neribotai nedalomas. Ir tikroje kūry- 
boje yra tik du laipsniai: menas trokštančių lai- 

mėjimo bei jieškančių praregėjimo į pasaulio 
paslaptį ir menas laiminčių bei praregėjusių. Me- 
nas, kaip šventas atnašavimas, ir menas, kaip 
menkadvasis paskendimas į šaltą miegą, nesude- 
rinami. Nes mūsų kūryba yra bemiegių gaidžių 
priešaušrio giedojimas, privaląs vienišai ir at- 
kakliai skardenti nakties žemę ligi to meto, kada 
mes, po daugkartinio išsižadėjimo, pripažinsime 
savo Dievą. 

Menininko reikšmė toli gražu nėra apribo- 
ta vien tik jo kūrybos laimėjimais. Tas pats VI- 
dujinis patyrimas, kuriuo yra paremtas jo kūri- 
nių grožis ir reikšmingumas, neatskiriamai suri- 
ša jo kūrybinę veiklą su bendru laikų dvasiniu 
tvarkymusi. O kadangi beveik joki laikai nega- 
li išvengti kovos už naują sąmonę ir naują Va- 
lią žmoguje, tai ir menininkas, pagal savo pašau- 
kimą ir savo pareigą, apsireiškia mums, kaip 
ypatingai gyvas dalyvis jieškojime ir įtvirtinime 
bendros viso gyvenimo prasmės. Ir jeigu mūsų 
gyvenime yra pasiekta kokių nors patvarių pa- 
kopų, tolimesnių galimybių gylio ir laisvės, ir 
jausmo patvarumo bei supratimų aiškumo, jei- 
gu jame nustatytos ir naujos žmogaus dvasinės 
teisės, tai didelė, jei ne svarbiausioji, to laimė- 
iimo dalis neabejotinai priklauso -=menininkui. 
Bet pareikšdamas, vardan savo apdovanotumo, 
pirmaujančią teisę į dvašinį gyvenimo tvarkymą, 
menininkas likimiškai prisiima sau ir didžią vi- 
dujinę pareigą. Atnašautojas ir pirmoji auka, 
kūrybinio stebuklo šaltinis ir tarpininkas, jis tu- 
ri tapti ir tobulu savo meno įrankiu. Kitaip sa- 
kant, kūrybinio antplūdžio dovaną nesąlyginai 
turi lydėti giliausias juslumas ir neatsileidžiąs 
minties bei širdies nerimas, aštrumas žvilgsnio ir 
aštrumas nujautimo, amžinas atsižadėjimas žmo- 
gaus savyje, — žodžiu, ištis2s sudėtingas ir sun- 
kus žygis, kurį tenka neišvengiamai pavadinti 
gyvenimo dovana. Ir menininko pareiga susida- 
ro visų pirma iš to, kad, kiek tai glūdi žmogaus 
valioje, jis rūpintųsi būti pasiruošęs kūrybai. 
Apie menininką sako, kad jis dykūniškas vėja- 
vaikis, bet jam greičiau reikėtų tapti atsiskyrė- 
liu. Kiekvienu atveju, paklusimas amžinajai Die- 
vo valiai žmoguje ypatingai turi būti nurodomas 
ir skatinamas mūsų laikais, kada dar ne visas 
menas žino, kur eiti... O kurgi jam eiti? Tuš- 
čias klausimas, nes tai išspręstas klausimas. D2ž- 
nai įrodinėta ir buvo įrodyta, kad menas, bent 
kai kuriuose savo pavidaluose, kilo šalia atna- 
šautojo, išėjo iš šventyklos. Bet juk jis amžinai 
eina link aukuro ir, anksčiau ar vėliau, vėl pra-. 
siskverbs prie šventosios ugnies ir vėl įžengs į 
žadėtąją šventyklą tarnauti didžiajai pasaulio 
paslapčiai. Tai yra būtina atminti visiems žmo- 
nėms ir ypatingai reikia atminti menininkams, 
todėl, kad, būdami mūsų amžinų šaukimu, jie 
turi atsakyti už mus amžinybei, o svarbiausia to- 
dėl, kad tik atlikus šią vidujinę pareigą, bus “tei- 
si ir laisva jų pranašinga kalba“. 


VAIKO UGDYMAS 


TIESOS MEILEi 


Čia duosim žiupsnelį minčių tėvams ir moky- 
tojams, kurie, nors pilni gerų norų, dažnai pa- 
miršta faktus ir konkrečias priemones auklėjimo 
darbe. 

Štai pirmas iš tų dažnai užmirštų faktų. Mes 
esame linkę mąstyti apie žmogų, kaip asmenį, 
labiau iš filosofinės ar teologinės pusės. Net ir 
tuo atveju, kada tariamas asmenybės terminas, 
atrodo,  pamirštamos individualinės savybės. 
Tikslesnėj terminologijoj gi “asmuo" yra ab- 
strakti sąvoka, išreiškianti tik tą faktą, kad toji 
ar kita žmogiška būtybė priklauso žmogiškajai 
giminei. Ir tai be išimties: vyras ar moteris, su- 
augęs ar vaikas, genijus ar idijotas etc. 

“Asmenybė" išreiškia to ar kito asmens in- 
dividualumą, jo asmenines žymes: lytį, amžių, 
temperamentą, charakterį ir t.t. Asmuo išsako 
žmogiškos būtybės esmę. Asmenybė įima tai, 
kas jai pripuolama, individualu, kintama. Taigi 
tik kalbant apie asmenybę, galima kalbėti ir 
apie josios vystymąsi, plėtojimąsi, tobulėjimą. 
Asmenybės vystymosi procesas liečia tiek fizinį, 
tiek intelektualinį, tiek platesne prasme dvasinį 
vystymąsi. 

Bet kuris asmenybės bruožas, fizinis ar psi- 
chinis, gimimo metu toli gražu nėra pilnai išsi- 
vystęs. Tačiau kiekvienas iš jų turi savybę aug- 
ti, pletotis ir tobuleti. Impulsas augti ir vysty- 
tis reikalauja išorinių sąlygų. Kadangi šiandien 
melas ir neteisybės yra taisyklė, kadangi ir mes 
esam aukos tegu ir labai maskuotų ir iškilmin- 
gai politikų skelbiamų melų, kadangi šiame nau- 
jam vilionių krašte mes taupom pinigus tik tam, 
kad juos greičiau išleidus dėl naujo, nors visai 
beverčio, bet plačiai reklamuojamo daikto, auk- 
lėjimas ir auklėjimasis Tiesos meilei yra labai 
aktuali tema. 

Vaikas ateina į šį pasaulį moraliai bespal- 
vis, jis nėra nei geras nei blogas, nei teisus nei 
melagis. Ne dėl ko kito ir Kristus pasakė: “Leis- 
kite mažutėlius ir nedrauskite jiems eiti pas ma- 
ne, nes tokių dangaus karalystė (Mato, 19, 14). 
Tik brendimo metais mes igyjame įproti bet 
kokia kaina sakyti tiesą, griebtis “balto melo", 
pataikaujant savo fantazijai ir siekiant lengvo 
“pasisekimo", arba net vartoti melą kaip išsitei- 
sinimo arba apsigynimo priemonę. Tiesa yra vie- 
na. Ji yra objektyvus gėris. Kaipo tokia ji turi 
būti mokama pažinti, pajusti ir pasisavinti. Bet 
Tiesa yra abstrukti vertybė. Taigi ji negali būti 
apčiuopiama. Ji turi būti perduota tiems, kurie 
jos nežino, apčiuopiamu būdu. orig 

Šiandieniniam pasauly yra daug neteisybės 
garbintojų. Jie savo melą vadina diplomatija, 
politika, bizniu, arba tiesiog mados reikalu. Ko- 

dėl? Jie nesirūpina nieku kitu, tik savim; jų 
moralė leidžia pasmerkti artimą tik dėl to, kad 
jis neturi vertės jų akyse. Šie žmonės yra kurti 
Evangelijai: “Tam geriau įeiti į gyvenimą luo- 
žam ar raišam, kaip, turint abi ranki ar abi koji, 
būti įmestam į amžinąją ugnį" (Mat. 18, 8). 

Žodžiu, šie žmonės meluoja, nes niekas jų 
neišmokė sakyti tiesos, neįkvėpė aukos dvasios 
dėl Tiesos meilės. 

Neretai tėvai lieka nemaloniai nustebinti, 
sugavę savo mylimus vaikus meluojant, ir tai 
Jiems patiems. Bet kaip maža jų dalis panagri- 
nėja tokio vaikų elgesio priežastis. Vaikas me- 
lagiu tik jau negimė. Kur, iš ko jis išmoko 
melo, ir kodėl jis jo mokėsi? 

Visų pirma tenka aptarti melas ir jo rūšys. 

Jie skirstomi į numatytus arba suplanuotus, 
gynimosi ir fantazijos ar vaizduotės melus. Nu- 
matyti melai turi kokį nors ateity realizuotiną 
tikslą. Šios rūšies melagis, prieš meluodamas, ge- 
rai apsvarsto, kokia bus iš to nauda. Melas šiuo 
atveju yra planavimas pašalinti kliūtis ir gauti 
talkininkų savanaudiškam tikslui. 

Gynimosi melai yra priemonė apsiginti kri- 
tiškoj padėty. O vaizduotės melai yra fantazi- 
jos išdava, kai asmuo sąmoningai, ar ne, iškei- 
čia tikrovę į savo vaizduotės padarą, paprastai 
be savanaudiško tikslo. 

Nėra jokios abejonės, kad vaikas, kol jo in- 
telektas nėra išsivystęs iki abstraktaus galvoji- 
mo, nesinaudos pirmosios rūšies melu. Log'škas 
galvojimas pradeda vystytis apie 7 metus am- 
žiaus ir nepasiekia galutinio subrendimo prieš 
12-15 metus. Pradžios mokyklose žinomas fak- 
tas, kad tik 3-4 skyriaus vaikai pradeda apgau- 
dinėti žaidimuose, o vėliau planuoti net dides- 
nius nusižengimus ir naudotis melais. 

Bet kas iš suaugusiųjų nepatvirtins, kad vai- 
kai pradeda meluoti daug anksčiau. Jų melai yra 
tik gynimosi priemonės. Štai atvejis: vaikas no- 
ri gauti saldainį ar pyragaitį, kuris jam uždraus- 
tas. Vaikas negali atsispirti pagundai. Svarbu, 
kad tuo momentu, kai jis siekia geidžiamo daik- 
to, jis negalvoja, kaip ginsis ir ką pasakys ma- 
mai. Gi kada mama paklausia — jis atsimena 
apie draudimą ir ginasi. Ginasi labai nesu- 
maniai, net ir tada, kai nusižengimas aiškus tiek 
motinai, tiek pačiam vaikui. 

Mokyklinio amžiaus vaikai nesako tiesos, 
kada vienas iš jo draugų, sakysime, išmuša lan- 
są. Jis tyli, net mylimos ir gerbiamos mokyto- 
jos klausinėjamas. Minėtas melas ir tiesos nesa- 
kymas yra tik besivystančios vaiko asmenybės 
pasčėka. Pirmuoju atveju motyvas buvo organi- 
nis igeidis, antruoju — socialinis instinktas. Ma- 

žas vaikas nemąsto, nes nepajėgia mąstyti ir su- 
silaikyti nuo akto dėl to akto pasėkų; gi mokyk- 
linio amžiaus vaikui svarbiau ištikimybė drau- 
gams, negu bausmė, kurios jis žino neišveng- 
siąs. Vaikai pradeda gintis melais, kai pajėgia 
suprasti, kad jų elgesys bus baudžiamas. Ir juo 
vaikas yra tikresnis, kad jis bus nubaustas — 
tai jis žino iš ankstyvesnio patyrimo — tuo spon- 
taniškesnis yra jo melas. 

Dabar pora žodžių apie vaizduotės melus. 
Visiems žinoma, kad naujas daiktas, kurį vaikas 
pamato gatvėje ar draugo namuose, vaiko vaiz- 
tuotėj neatsako tikrovei. Kuo įspūdingesnė nau- 
jiena, kuo didiesnis vaiko smalsumas, tuo labiau 
vaikas linkęs deformuoti matyto daikto va'zdą 
savo atminty. Kokia yra priežastis šios rūšies 
melų, jei jie galima vadinti melais? Žaisdami 
vaikai įsivaizduoja krautuvę; perka ir parduo- 
da įvairias prekes, pamėgdžioja iškilmes, bažny- 
čių ceremonijas ar balius. To mes nevadiname 
melais. Ta pati vaiko vaizduotė pakeičia matytą 
realybę ne žaidime, bet gyvenime. Vaikas nesu- 
pranta, kad jis žaidžia; jam žaidimas yra l-bai 
rimtas užsiėmimas, o žaislas yra realybė, dažnai 
brangesnė už tėvą ir motiną. Tas pot veikas 
nesupranta, kad yra ten kokia tikrovė šalia jo 
vaizduotės. Vaikui vienintelė tikrovė, taigi ir 
tiesa, yra tai, ką jis išgyvena savo vaizduotėje. 


Jeigu vaiko netikslumas nėra melas, argi tu- 
rėtume mes jam leisti gyventi pasakų pasauly 


ir iškeisti tikrovę į vaizduotės padarinius? Ne. 


Kas daryti? Nedaugiau kaip išmintingai sekti 
prigimties kelius. Laikui atėjus, kiekvienas vai- 
kas ima domėtis realiuoju pasauliu, stengiasi su- 
prasti dalykus taip, kaip jie yra, tegu ir iš lėto 
pasisavina suaugusio žmogaus galvojimo ir mąs- 
tymo metodus. Trejų iki penkerių metų vaikui 
pasakos yra vienintelė tikrovė. Ją jis labai inty- 
miai išgyvena. Net ir šešerių-septynerių metų 
vaikai, ypatingai mergaitės, vis dar apibūdina 
naujus įspūdžius netiksliai, perdėdami. Pavyz- 
džiui: jie pasakoja matę šunį didelį kaip karvė, 
arba baisią moterį kaip raganą. Tai yra perio- 
das, kada vaikai kartas nuo karto pasišalina iš 
realybių, kuriomis domisi ir gyvena, ir džiau- 
giasi fantastiškomis pasakomis, keistomis būty- 
bėmis ir stebuklais. 

Nieko negalima išgalvoti, kad pakeitus ar 
patikslinus tikrovės išgyvenimą trejų ar penke- 
rių metų amžiaus vaikuose, bet mokyklinio am- 
žiaus vaikai privalu sekti ir patikslinti jų išsi- 
reiškimai. Atseit, reikia duoti vaikui suprasti, 
kad tai, ką jis pasakoja, yra įdomu, bet neati- 
tinka tikrovę, ar yra retikslu. Tėvai, kurie skun- 
džiasi, kad jų septynerių ar aštuonerių metų vai- 
kas dar tebegyvena svajonių pasauly, turi pa- 
tikrinti savo auklėjimo metodus. Labai galimas 
dalykas, kad vaikas niekad nebuvo įspėtas, o 
. gal net buvo giriamas dėl savo vaizduotės išda- 
rų; arba jis yra konflikte su realybe, kurios ne- 

gali pakeisti ir iš kurios neturi kitos priemonės 
išbėgti, kaip tik pasinerdamas vaizduotės pasau- 
lin. Pavyzdžiu tinka nors ir šitoks atsitikimas: 
Vieną dieną aštuonerių metų mergytė papasako- 
jo savo mamai, kad ji grįžo iš mokyklos automo- 
biliu. "Tai buvo netiesa. Vaikas pamelavo. 
Taip. Bet kodėl? Ogi labai paprasta: ji tiek daug 
apie pasivažinėjimą automobiliu galvojo. Ji ste- 
bėjo savo drauges atvykstant į mokyklą ir grįž- 
tant namo mašinomis. Pati ji buvo neturtinga, 
bet ir ji troško būti kaip ir kitos. Jos svajonė 
buvo tokia stipri, kad mažoje galvutėje virto 
tikrove. Mergaitė nemelavo. Ji neturėjo tikslo 
prigauti. Gal bausti ją už tokį perdėjimą? Nu- 
baudimas ar išbarimas šiuo atveju nepadės. Vai- 
kas to tik nebepasakos namie, savo tėvams, bet 
jis vistiek ir toliau svajos ir įsivaizduos save die- 
nos karžygiu. Yra pavojus, kad baudimas tokių 
atveju privers to amžiaus vaiką įpinti ir tėvus į 
vaizduotės tinklą ir svajoti, kaip jis ar ji nuste- 
bina, išgąsdina ar nubaudžia tėvus, kurie nesu- 
pranta jos ar jo. 

Neretai sentimentalūs žmonės, kurie galvo- 
ja, kad niekas jais nesirūpina, kad niekas jų ne- 
supranta, paprastai svajojo būdami vaikais; iš 
tikro jie buvo nesuprasti ir dėl to nelaimingi. Iš 
kitos pusės: egocentriški asmens; kurių pasikal- 
bėjimuose pagrindinis dalykas yra jų pačių as- 
muo, kaip vaikai greičiausia buvo išklausomi ir 
giriami už jų išsigalvotas pasakas. 


Kalbant apie apsigynimo ar išsiteisinimo me- 
lą, tėra viena taisyklė, kurios reiktų laikytis: kol 
vaikas yra jaunas ir dar nepajėgia kontroliuoti 
savo impulsų, protinga motina turi numatyti, kas 
vaiko akį traukia ir jį gundo, ir stengtis tokias 
progas sumažinti. Jei atsitinka, kad vaikas pasi- 
ima ką nors, ji, užuot jį barus, turėtų pamokyti, 
kad vaikas kitą kartą paprašytų jos. Faktiškai 
vaikas dažnai prašo saldainių ar ledų, kadangi 
jis mato juos spintoj ar šaldytuve. Kita taisyklė, 
kuri padeda išvengti komplikacijų, yra sekanti: 
neįpratinti vaiko į nuolatinį atlyginimą, medžia- 
ginį ar žodinį pagyrimą už jo gerus darbus. Pvz., 
vaikas gavo gerus pažymius mokykloje. Tžvai 
duoda pinigų, arba mama ta proga iškelia tikrą 
puotą. Kitą kartą vaikas taip ir laukia, kad bū'ų 
jam ir vėl atlyginta. Ir jei toii procedūra pasi- 
kartoja keletą kartų, vaikas gali “padažninti'? pro- 
gas, atseit sukurti ir nenuveiktų gerų darbų. 

Šalia minėto, yra ir kitas kelias, vedąs vai- 
ką į melo įprotį. Tai grasinimas nubaudimu arba 
net bausmė, neatsižiūrint į motyvus, privedan- 
čius vaiką prie nusižengimo. Jaunas vaikas išgy- 
vena bausmės baimę daug giliau, negu dorybės 
pajautimą. Todėl normalu, kad jisai griebiasi b=t 
kokios priemonės fiziniam skausmui išvengti. 
Auklėjimas tiesai lengviau pasiekiamas, padrą- 
sinant išpažinti ją, negu grasinant rykšte. R-i- 
kia neužmiršti, kad nusižeminimas išpažįstant nu- 
sižengimą jau savaime yra nubaudimas. Tikriau- 


sias kelias yra neatlyginti pinigų ar pagyrimu už 
gerą elgesį, nes tuo sumažiname pareigos jaus- 
mą būti geram. Ir vertinti ne tiek vaiką, kaip 
asmenį, bet jo konkrečius darbus, jo elgesį; at- 
seit — jo pastangas, bet ne jo įgimtą tempera- 
mentą ar išmintį. Gi gyvenime atsitinka, kad ga- 
būs vaikai, kuriems sekasi be didelių pastangų, 
yra glriami ir atlyginami. Tuo jie pastumiami į 
išdidumą. Dažnai toks vaiko paikinimas priveda 
ji prie neurotiško charakterio lūžio; prie troški- 
mo garbės be pastangų. Net ir kasdieniškiausio- 
se situacijose vaikas nenorės daryti nieko, be pa- 
tikinimo, kad “gerai padaryta". Nuolat girizmi 
vaikai išauga į surūgusios nuotaikos žmones, nes 
suaugusių niekas negiria, o jie į pagyrimą įpra- 
tę, kaip į kasdieninės duonos kąsnį. Negabūs ir 
mažiau talentingi vaikai, dėl nuolatinio jų pei- 
kimo, neretai įsitikina, kad jie nieko padaryti ir 
negali. Modernus “inferiority complex“ yra iš- 
dava netinkamo palyginimo ir nuolatinio vaikų 
peikimo dėl nepasisekimų. Joks vaikas nebijos 
išpažinti neteisingai pasielgęs, jei j2zm nereiks bi- 
joti griežto ir žeminančio nubaudimo. Dar dau- 
giau, jie patys išpažins ką padarę, jei jie bus tik- 
ri iš praeito patyrimo, kad tėvų meilė ir pagarba 
jiems nesumažės dėl to nelaimingo įvykio. Jei 
tarp vaiko ir motinos išliks supratimo ir me'lės 
ryšys, bus gana motinos parodyto nepasitenkini- 
mo dėl to, kas įvyko, ir normalus vaikas niekad 
neužmirš, kad jis yra to jos nepasitenkinimo ar 
kančios priežastimi. 

Mokyklinio amžiaus vaikas yra natūraliai 
linkęs imituoti tokias moralės normas ar gyveni- 
mo filosofiją, kokia yra praktikuojama ir suau- 
gusiųjų pavyzdžio parodoma jo aplinkoj. Jei na- 
muose buvo pabrėžiama svarba būti ar tapti tur- 
tingu arba sėkmingu sporte arba moksle, vaikas 
stengsis tokiu tapti. Tad jei ne tik žodžiais, bet 
ir darbais mokysime vaiką, kad būti geram ir 
teisingam yra gražiausi žmogaus būdo bruožai. 
didžiausiu atlyginimu jam taps pagyrimas už 
gerumą ir teisingumą. Jei pasakysim, kad moky- 
damasis ir gaudamas gerus pažymius, jis atlie- 
ka savo pareigą, jis nesieks už tai kitokio atpildo. 
Jei duosime suprasti, kad kantriai nešdamas 
nepasisekimus ir nemalonius dalykus, jis yra 
didvyris, vaikas bus paruoštas ir ateity sutikti 
gyvenimo sunkumus, neprarasdamas pusiausvy- 

kurie myli mus, režiūrint mūsų neišvengiamų A 
klaidų. Daugelis suaugusių ir garbingų žmonių 
pasakoja vaizdingas istorijas apie save. Kodėl? 
Ir suaugusiam ir jau vardą turinčiam patinka 
sukelti nustebimą klausytojuose ir įtikinti save 
turint visas tas geras ypatybes, kurios tikrovėj 
gana blankios ar tik gamtos dovana, o ne asme- 


ninis nuopelnas. 


A. Valeška— šv. Kazimieras 
(vitražo eskizas) 


Perdėtos vaizduotės melai suaugusiucse yra 
neišmintingo auklėjimo išdava. Gynimosi melai 
yra instinkto padiktuotas ir praktikos sustiprin- 
tas mechanizmas. 


Dabar keletas žodžių apie paskutinę, supla- 
nuotų arba apgalvotų melų kategoriją. 


Ši melų rūšis nėra vaiko melai. Vaikas netu- 
ri abstraktaus mąstymo ir dėl to negali numatyti 
įvykių iš anksto. šių melų šaknys tūno ne vaiko 
būde, ne jo vaizduotėj, net ir ne jo instinktas, 
bet tik jo aplinkoj — ir ypatingai jo namų ap- 
linkoj. 

Pirmos dvi melų kategorijos plaukia iš žmo- 
gaus prigimties. Kaip tokie, moraliai jie nėra t2- 
kie žalingi. Atseit jie pakenkia žmogaus būdui, 
bet jie nenuskriaudžia artimo. Pastaroji melų 
kategorija yra apgaudinėjimas. Todėl jie yra nuo- 
dėmė. Kaip nuodėmė, jie kyla ne iš žmogaus 
sielos, bet iš išorinio pasaulio. Tik per išorinį pa- 
sauli piktasis įsiveržia į žmogaus sielą. Ši melų 
rūšis nekalto vaiko ausis pasiekia per burnas tų, 
kurie yra aplink jį arba kurie jį tiesioginiu ar 
netiesioginiu būdu išmoko. 


Ketverių metų vaikas klauso, kaip mama 
duoda isakymą tarnaitei: “Jei kas man skambins 
telefonu, prašau pasakyti, kad manęs nėra na- 
muose.' Tuo tarpu ji sėdi ant sofos ir skaito 
laikraštį. Arba ji pati skambina savo draugėms 
ir aiškina, kad ji negali ateiti į susirinkimą, nes 
turi netikėtų svečių. Namuose jokių svečių nėra. 
Vaikas mato motiną besirengiant eiti į miestą. 
Ir taip be galo. Kiek kartų vaikas yra pasiunčia- 
mas miegoti užtikrinus, kad mama ir tėvelis liks 
šį vakarą namuose. Koks liūdnas patyrimas, ka- 
da jis, pabudęs naktį, randa abu tėvus išėjusius. 
Jie užtikrino būsią namie arba bent neįspėjo, 
kad galėjo toji naktis būti skirtinga nuo kitų, pa- 
liko jį vieną. Vaiko instinktas nepaprastai bud- 
rus. Tai vienintelis savisaugos ginklas. Jis daž- 
nai pabusdavo naktį ir vėl užmigdavo ramiai, 
bet šį kartą jis jautė, kad motinos balsas nebuvo 
toks tikras, kaip visuomet. Pabudus nujautimas 
išauga į įtarimą. Vaikas bėga į tėvų kambarį. 
Jis tuščias. Galite įsivaizduoti, kokia tragedija 
sukrečia mažutėli. Jo mama melavo. Nors ma- 
žas vaikas nežino dar, kas yra melas, nežino jo 
aptarties, bet tuo būdu jis žino apie melą iš pa- 
tyrimo, jis suvokia, kas yra melas realybėje. 


Dar daugiau, yra tėvų, kurie patys prašo 
vaikus sakyti netiesą pažįstamiems arba per te- 
lefoną. Vaikui tai malonu. Jis išmoksta meluoti, 
lyg sporto. Vaikas nežino, ką jis čia daro, bet 
jis mechaniškai išmoksta technikos, kurią vėliau 
panaudoja savo tikslams: meluodamas sveti- 
miems, draugams ir net jį išmokusiems meluoti 
tevams. 


Nieko nuostabaus, jei vaikas sumaniai kal- 
tina mokyklą namuose, o namus mokykloje. Jis 
tik pjauna tai, kas buvo pasėta jo sieloj, derlin- 

goj žemėj tiek gėriui, tiek blogiui jo kūdikystės 
dienose. *14 

O kiek daug progų yra meluoti norintiems 
pasipuikauti turtuoliams. Nusiperka daiktą viena 
kaina, o norėdami pasipūsti, kainą sudvigubina. 
Motina išleidžia vaiko drabužiams daugiau, negu 
tėvas sutinka. Nepatogu prieš vyrą. Išeitis leng- 
va: motina susitaria su vaiku. “Tėtis niekad ne- 
supras, kiek šie dalykai kainuoja“. Ir vaikas ty- 
1ės. Juk tai dėl jo paties intereso. Tokiu būdu 
vaikas mokosi būti sąmokslininku melavimo tech- 
nikoj — ir prieš savo tėvą. Ar gali toks vaikas 
vėliau nebendradarbiauti su draugu ar jų grupe, 
kad apgavus mokytoją, tėvus ar ką kitą? Ir ko 
stebėtis, jei šis paauglys pakeičia laiką ir kainas, 
kai motina jį nusiunčia šeštadienio popietį pro- 
duktų supirkti. 

Labai liūdnas faktas, bet apgaudinėjimas 
mokykloje visai nėra laikomas melu ar nuodė- 
me prieš teisybę. Tikrovėje gi toji melų rūšis 
užmuša sąžinę ir deformuoja charakterį. Kas 
lengvai nusižengia mokykloj, tas vėliau laiko 
normaliu dalyku apgaudinėti darbdavį, nuva- 
giant laiką; arba klientą, įperšant prekę, toli gra- 
žu ne tos kainos. 

Sunkus yra ypačiai modernaus žmogaus gy- 
venimas. Esame įsukti į užburtą ratą. Blogiau- 
sia tai, kad net nebandom iš jo išbėgti. Gyvena- 
me neteisybe persunktame pasaulyje. Kenčiam 
ne vienas, kaip vienokio ar kitokio melo aukos. 
Tačiau kada pamatome, kad mūsų jaunoji karta 
seka tomis pačiomis pėdomis, užuot susirūpinę 
ateitimi ir jų charakterio orumu, greičiau numo- 
jame ranka: “Tai vaikiškumo ir nesubrendimo 
išdava". Taip teisiname juos ir savo nerangumą, 
arba paviršutiniškumą. “O jeigu aklas veda ak- 
lą, abudu įpuola i duobę (Mat. 15, 14). 


Vaikas ateina į šį pasaulį nei geras nei blo- 
gas. Jis pasidaro vienoks ar kitoks aplinkos įta- 
koj. Tėvai, o vėliau auklėtojai gamtos įstatyme 
yra duoti vaiko fizinei ir moralinei gerovei už- 
tikrinti. Dėl to vaikas priima iš savo aplinkos 
su pasitikėjimu ir nekritiškai tiek bloga, tiek 
gera. Kalbėkime tiesą — "taip" turi reikšti “taip"', 
o “ne"—"“ne";: dviprasmiška kalba arba tiesos iš- 
kreipimas, nesvarbu kuriuo tikslu, blogai veikia 
vaiką. “Bet jūsų šneka tebūnie: Taip, taip; ne, 
ne; o kas viršaus to, tai eina į pikta" (Mat. 5, 37). 


“Ego sum via et veritas et vita" (Jon. 14, 
6). Kristus aptaria save kaip Tiesą, kuri yra me- 
lo ir neteisybės priešingybė. Kas nori mylėti Die- 
vą ir artimą, turi be kompromisų mylėti Dievą, 
kaip Tiesa. Kadangi mūsų biznio ir apgaulingos 
propagandos laikais Tiesos retai laikomasi, tie, 
kurie ją išpažįsta, dažnai bus priversti nukentė- 
ti, gal paaukoti kiek patogumų. Iš kitos pusės, tik 
jie tebus ir žmonės su charakteriu, asmenys, ku- 
rie bus pagerbti kaip didvyriai ar šventieji. Tė- 
vai, kurie myli tiesą, be sunkumų išauklėja tei- 
singumą mylinčius vaikus, nes šie nieko kito ne- 
gali iš jų išmokti, kaip tik Tiesos. 


ALBERT SCHWEITZER 


Nobelio taikos premijos laureatas 


A META CE TINA: 


1. Du simboliai 


r. Pernai buvo duotos dvi Nobelio taikos pre- 
mijos. 

1953 metų Nobelio taikos premija buvo pa- 
skirta amerikiečiui G. Marshallui, o 1952 m. — 
elzasiečiui A. Schweitzeriui. Tai du vardai, kurie 
reiškia daugiau, negu tik dvi mirtingas žmogiš- 
kąsias asmenybes. Tai simboliai dviejų žmonijos 
kelių, kuriais ji mėgina siekti visuotinės ir pa- 
stovios taikos. Marshallo kelias veda į taiką per 
viršinę gerovę. Jis mėgina užtverti bolševizmo 
sklidimą pasaulyje tuo, kad gelbsti tautas iš 
skurdo, tikėdamasis, jog, išnykus vargui, išnyks 
ir nerimas. “Pirma pasotink mus, o paskui rei- 
kalauk dorybių“ — tai šūkis, išrašytas ant inkvi- 
zitoriaus karalystės vėliavų, kurias šiojo šalinin- 
kai kelia kovai su Evangelija, skelbiančia, jog 
“žmogus yra gyvas ne viena duona“ (Mat. 4, 4). 
Marshallas tiki, jog šių vėliavnešių reikalavimas 
esąs teisingas, todėl savo garsiuoju planu jis ir 
nori jį patenkinti. “Pax hominibus bonae saecu- 
ritatis" yra Marshallo plano Gloria. Ir už šitą 
himną žmonijos gerovei, kaip keliui į taiką, jis 
susilaukė Nobelio premijos. 


Bet štai, šalia Marshallo taikos premiją ga- 
vo Schweitzeris — teologas, filosofas, muzikas, 
gydytojas ir gailestingasis samarietis, dirbąs Af- 
rikos miškuose tarp raupsuotųjų ir miego liga 
sergančiųjų. “Operacija pasibaigė. Tamsiame ba- 
rake stebiu paciento atsibudimą. Dar sunkiai su- 
sigaudydamas, jis dairosi nustebęs aplinkui ir 
kartoja: Man nebeskauda, man nebeskauda. Jo 
ranka jieško manosios ir nenori jos paleisti. Ta- 
da pradedu pasakoti jam ir aplinkui esantiems, 
kad tai Jėzus Kristus liepė man ir mano žmonai 
vykti į Ogowe ir kad baltasis žmogus Europoje 
mums davė priemonių ligoniams gydyti"!). Tai 
Schweitzerio pastangų apibūdinimas. Jis visų 
pirma jieško vidaus ramybės, todėl eina pas vi- 
sus, kurie jos stoksta: pas stabmeldžius, gyvenan- 
čius nuolatinį adventą; pas ligonius, netekusius 
ne tik kūno poilsio, bet ir sielos giedros; pas naš- 
laičius, ištiktus pavojaus virsti visuomenės 
drumstikais. Visiems jis neša evangeliškąjį “pax 
hominibus bonae voluntatis“. Ir už šitas pastan- 
gas jis taip pat buvo apdovanotas taikos premija. 


1) Zwischen Was:er und Urwald, 89 p. Bern 1922, 


Tuo parodyta, kad šalia himno žmonijos gerovei, 
taip garsiai giedamo mūsų dienomis, esama dar 
Gimimo Nakties himno, kurio giedotojais reikia 
nemažiau susidomėti, negu pasauliniais duonda- 
riais. 

Kas yra šis evangeliškosios taikos kelio sky- 
nėjas? 

Sausi jo gyvenimo duomens nedaug ką 
mums sako. Jis gimė 1875 m. sausio 14 d. Kay- 
sersberge (Elzase) protestantų pastoriaus šeimo- 
je. 1893 m. baigė gimnaziją Mulhouse, 1893-99 
lankė universitetą Strasburge ir Berlyne, baig- 
damas jį teologijos ir filosofijos daktaro laips- 
niais. Šalia šių studijų Schweitzeris visą laiką 
atsidėjo ir muzikai, ypač vargonams. 1902 m. 
habilitavosi Strasburgo u-te protestantų teologijai 
ir skaitė paskaitas apie Kristaus gyvenimo tyri- 
nėjimus. 1905 m. jis vėl stojo atgal į u-tą, šį 
sykį jau medicinos studijuoti, ją baigdamas 1913 
m. taip pat daktaro laipsniu. Tais pačiais metais 
kovo 26 d. jis sėdo į laivą, kuris jį išgabeno į 
naują jo darbovietę Lambarene vidurinėje Afri- 
koje. Ten jis ir pasiliko ligi šiol, kartas nuo kar- 
to ilgesnį ar trumpesnį laiką aplankydamas Eu- 
ropą, kad čia savo paskaitomis ir vargonų kon- 
certais pasielgetautų lėšų sergantiems negrams. 
Frankfurto miestas, įteikdamas 1928 m. Schwei- 
tzeriui Goethės premiją, paskyrimo rašte pažy- 
mėjo, kad ją gauna žmogus, “kuris apsisprendė 
atsisakyti akademinės veiklos, kad pasidarytų 
praktikuojančiuoju gydytoju ir stotų kovon su 
raupsų ir miego ligomis vidurinės Afrikos miš- 
kuose"'. 


2. Teologas ir filosofas 


Augdamas pastoriaus šeimoje ir klausyda- 
mas mažoje Gūnsbacho bažnytėlėje savo tėvo pa- 
mokslų, Schweitzeris jau iš pat mažens pajuto 
religiją kaip jėgą, besireiškiančią ne tiek mąsty- 
mo, kiek pergyvenimo srityje. “Iš pamaldų, rašo 
jis, kuriose vaikystėje dalyvaudavau, išsinešiau 
į gyvenimą iškilmingumo pajautimą ir tylos bei 
susitelkimo troškulį, be kurio negalėčiau įsivaiz- 
duoti savo buvimo''. Schweitzeris priešinasi pa- 
žiūrai tų, kurie nenorėtų “leisti jaunimui daly- 
vauti suaugusiųjų pamaldose, kol jie šių nesu- 
pranta". Čia svarbu, pasak jo, “ne supratimas, 
bet iškilmių pergyvenimas“; svarbu, kad vaikas 

regėtų besimeldžiančius suaugusiuosius ir būtų 
šio maldingumo perskverbtas*). 

Ginsbacho kaimelis, kur jo tėvas persikėlė 
iš Kaysersbergo, praėjus pusmečiui po Schwei- 
tzerio gimimo, buvo iš dalies katalikiškas, iš da- 
lies protestantiškas, bet turėjo tik vieną bažny- 
tėlę, kuria reikėjo dalintis abiem konfesijom. Ka- 
talikai joje turėjo savą altorių su gražiai išpuoš- 
ta presbiterija, kuri mažam Schweitzeriui buvo 
didžiausia grožybė. “Aukso spalva nudažytas al- 
torius didžiulėmis dirbtinių gėlių puokštėmis, di- 
deli metaliniai žibintuvai su didingomis žvakė- 
mis, sienoje viršum altoriaus tarp langų dvi pa- 
auksuotos statulos, kurios man reiškė Juozapą 
ir Mergelę Mariją — visa tai skendėjo šviesoje, 
trykštančioje pro presbiterijos langus". Šitas ka- 
talikų bažnyčios kampelis giliai įsmigo į vaiko 
sielą, kad ir vėliau Schweitzeris negalėjo “su- 
prasti protestantiškosios bažnyčios tipo". Bažny- 
čia, jo pažiūra, esanti “daugiau, negu tik erdvė 
pamokslui išklausyti. Ji yra maldos vieta". To- 
del jau kaip erdvė ji turinti skatinti žmogų į 
maldą. “Tačiau to ji neįstengia, jeigu žvilgis at- 
simuša į nuogas sienas. Akis reikalauja nuotai- 
vidiniu apmąstymu. Presbiterija tad nėra kaž- 
kas specifiškai katalikiška: ji priklauso bažnyčios 
esmei''*). 

Teologinės studijos Strasburgo u-te paska- 
tino Schweitzerį atsidėti Kristaus problemai, 
anuo metu, deja, spręstai liberalinės teologijos 
šviesoje, iš kurios ir jis negalėjo išsivaduoti vi- 
są gyvenimą. Jėzus Schweitzeriui nėra tikrasis 
Mesijas, tuo labiau Jis nera Dievo Sūnus, o tik- 
tai skelbiąs Mesiją ir manąs galįs jo uždavinį at- 
likti. Jis neįsteigęs Dievo Karalystės, o tiktai į 
ją nurodęs'). Visa Kristaus misija — Jo kančia 
ir Jo prisikėlimo istorijos — Schweitzerio yra su- 
prantama grynai moraline prasme“). Išganymas 
Kristuje, susijungimas su Juo, Jame mirimas ir 
prisikėlimas reiškią eschatologinį krikščionybės 
pobūdį kaip būsimosios Dievo Karalystės simbo- 
liai. Dabartinėje tikrovėje išganymas esąs nusi- 
lenkimas Dievo valiai, kaip ir Kristus jai nusi- 
lenkęs, nors ir matęs, kad Jo uždavinys neįvyks- 
tąs, todel skundęsis pastarąją savo gyvenimo va- 
landą, kodėl Viešpats Jį apleidęs. O. Kraus yra 
pavadinęs Schweitzerio teologiją “mišiniu ag- 
nosticizmo ir animistinio panteizmo“"“). Pavadi- 
nimas visiškai teisingas. 


Filosofijoje Schweitzeris atsidėjo kultūros 
filosofijos klausimams, į kuriuos jį paskatino 


2) Aus meiner Kindheit und Jugendzeit, 36-37 p. 
Muenchen 1924, 

3) Op. cit. 38-39 p. 

4) Geschichte der Leben-Jesu-Forschung, 1906. 

5) Plg. Das Christentum u. die Weltreligionen, 1925; Die 
Mystik des Apostels Paulus, 1930; Das Me:s'ani- 
taets — und Leidensgeheimnis, 1901. | 

6) Albert Schweitzer. Sein Werk und seine Weltan- 
schauung, 8 p. Berlin 1929. 

Curtius jau 1899 m. Berlyne. Jau tuo metu Eu- 
ropoje prasidėjusi pesimistinė nuotaika, išreikš- 
ta H. Grimo žodžiais “Ak, mes esame juk tik 
epigonai" ir išsiveržusi vėliau Spenglerio teori- 
ja apie neišvengiamą kiekvieno kultūrinio tipo 
žlugimą, užminė Schweitzeriui didelę mįslę, ku- 
rią jis seniai nešiojosi savo širdy, nors ir nedrį- 
so jos niekam pasakyti, kartais tik pamoksluose 
kiek užsimindamas. Jam atrodė, kad devyniolik- 
tojo šimtmečio optimizmas, esą, Europa ne tik sa- 
vo išradimais ir savo mokslu stovinti pažangos 
priekyje, “bet ir dvasios gyvenime užkopusi į 
pačią viršūnę", kad šis daugelio optimizmas ne- 
turįs pagrindo. “Man atrodė, kad dvasiniame gy- 
venime mes nepralenkėmė praėjusiųjų kartų, bet 
mintame jų laimėjimais''?). 

Todėl jis nutarė plačiau panagrinėti šį klau- 
simą ir parašyti veikalą, pavadintą “Mes epigo- 
nai", kuris būtų tikra kultūros kritika. Tiesa, 
šiuo vardu knygos jis neišleido, užtat Afrikoje 
jam susiklostė minčių, kurias jis išreiškė dvito- 
miame veikale: “Verfall und Wiederaufbau der 
Kultur" (Kultūros nuosmūkis ir atstatymas) ir 
“Kultur und Ethik" (abu 1923). Šio veikalo min- 
tys yra pesimistinės. “Manasis problemos išspren- 
dimas esąs toks, kad mes turime ryžtis atsisaky- 
ti aiškinti pasaulį etiškai—optimistiškai. Jei im- 
sime pasaulį tokį, koks jis yra, nebus įmanoma 
jam teikti prasmės, kuri įprasmintų žmogaus ir 
žmonijos tikslus ir siekius... Suprasti visumos 
prasmę ... mums yra neįmanoma"*). Gyvenimas, 
kaip jis išsivysto istorijoje, esąs, pasak Schwei- 
tzerio, “mįslingas visuotinės valios gyventi ap- 
sireiškimas'' (ibd.). Visa tad filosofijos ir kul- 
tūros istorija, kuri mėgino pasaulį suprasti, jį 
įprasminti, ji apipavidalinti, esanti didžiulis ne- 
pasisekimas. Ji nesukūrusi žmonijai pasaulėžiū- 
ros arba, tiksliau sakant, įtikinusi, kad ši pasau- 
lsžiūra turinti būti pesimistinė. “Kiekviena pa- 
saulėžiūra, kuri išeina ne iš atsisakymo pažinti, 
yra dirbtinė ir išsvajota" (ibd.). “Mūsų pasaulis 
daužosi neprasmingume, kaip arklys parkritęs 
pakinkluose. Viršinėmis priemonėmis ir nauja 
organizacija jis bando išspręsti sunkias proble- 
mas. Veltui! Arklys atsistos ant kojų tik tada, kai 
jis bus iškinkytas. Ir mūsų pasaulis atsistos ant 
kojų tik tada, kai jam bus įdiegta, jog jo išga- 
nymas glūdi ne priemonėse, bet naujame nusi- 
statyme" (199 p.). O šis naujas nusistatymas yra 
tasai, kad pasaulis turįs suprasti, jog žmogaus 
orasmė neglūdi pasaulio prasmėije. Šitą papras- 
tą, bet gilia tiesą europinė istorija kaip tik nei- 
ge visą laiką. Žmogaus jieškojo jos pasaulyje. 
Optimistinis nusistatymas galįs kilti tik iš at- 
sigrižimo i valią gyventi, o ne į viršinio pasaulio 
organizavimą. Žmogus randa jėgos gyventi pats 
savyje, ne pasaulyje. Schweitzeris ilg>i jieškojo 
dėsnio, kuris apspręstų visus žmogaus veiksmus 
ir tuo būdu pagristų jo etiką.“ Visa, ką žinojau 


7). Selbstdarstellung, p. 26. Leipzig 1928. 
S) Kultur und Ethik, p. XII. į i 


iš filosofijos, neteikė man paguodos““). Tokio 


Albertas Schweitzeris (kairėj) vienoje akademinėje iškilmėje. 
3. Muzikas ir gydytojas 
Didžiuosiuose Europos miestuose — Berly- 


jieškojimo metu, jau būdamas Afrikoje, jis buvo 
pakviestas pas ligonį, kurį pasiekti buvo galima, 
tik plaukiant upe 200 klm. “Pamažu slinkome 
prieš srovę tarp smėlio sąnašų — buvo sausasis 
metų laikas. Susimąstęs sėdėjau ant laivelio dė- 
nio, rungdamasis su paprasta ir visuotine etikos 
sąvoka, kurios neradau jokioje filosofijoje. Tre- 
čios dienos vakarą, plaukiant mums saulėleidyje 
per ištisas upės arklių bandas, staiga man nušvi- 
to posakis: “Pagarba gyvybei'. Ir dabar žinojau, 
kaip aš pagrįsiu etiką" (Selbstdarstellung, p. 
27). Valia gyventi yra mūsų nusistatymo dėsnis, 
o pagarba gyvybei dėsnis, kuris apsprendžia mū- 
sų santykius su kitais ir pagrindžia etiką. 


Tai yra du Schweitzerio kultūros filosofijos 
ir etikos principai. 


9) Selbstdarstellung, p. 27. 


ne, Paryžiuje, Barcelonoj, Stockholme — Schwei- 
tzeris yra žinomas ne tik kaip paskaitininkas, bet 
gal net daugiau kaip muzikas, specialiai kaip J. 
S. Bacho interpretatorius vargonais. Muzikos 
Schweitzeris mokėsi nuo pat mažens. Vargonus 
studijavo Paryžiuje pas Ch. M. Widor, muzikos 
teoriją Strasburge pas Jacobsthal, pianino pas 
J. Phillip ir Marie Jaėl. Muzikinį gabumą jis pa- 
veldėjo iš savo tevo, kuris puikiai grojo vargo- 
nais ir kurio grojimo mažasis Schweitzeris klau- 
sėsi ištisomis valandomis'?). Devynerių metų bū- 
damas, Schweitzeris pavaduodavo vargoninką 
Ginsbacho bažnyčioje. Šešiolikos metų jis prita- 
rė vargonais, išpildant Brahmso “Reguiem". “Tuo 
metu pirmą sykį paragavau džiaugsmo, kaip var- 


10) Aus meiner Kindheit und Jugendzeit, p. 34. 

gonų ūžimas įsilieja į orkestro ir choro skambė- 
jimą' (op. cit p: 194). 

Iš visų muzikų mėgiamiausias jam buvo Ba- 
chas, su kurio muzika jis susidūrė, lankydamas 
gimnaziją Mulhouse. Jau tuo metu jam pasidarė 
aišku, kad Bacho muzika nesanti “grynoji mu- 
zika'?" (Ph. Spitta), bet kad ji yra “valdoma ais- 
tringo troškulio garsais išreikšti poetinį tapybinį 
elementą"!!). Todėl ano meto Bacho muzikos 
perteikimas Schweitzerio nepatenkino. “Man at- 
rodo, kad didelė klaida, jei mes ją (Bacho muzi- 
ką) perteikiame, naudodami dinaminius niuan- 
sus, užuot kėlę aikštėn galingą jos sąrangą ir iš- 
baigtą jos skambėjimą" (op. cit. 17). šios mintys 
stūmė jauną Schweitzerį vis giliau skverbtis į 
Bacho kūrinius, vis geriau juos suprasti ir var- 
gonais perteikti. Dviejų karų laikotarpy Schwei- 
tzeris tapo pačiu geriausiu Europoje Bacho in- 
terpretatoriumi. Vykdamas Afrikon, jis buvo pa- 
siryžęs Muzikos atsisakyti. Tačiau Bacho drau- 
gija Paryžiuje padovanojo ir jam Afrikon nu- 
siuntė mažus vargonus, ant kurių jis galėjo to- 
liau lavintis. Per ketverius su puse metų, kuriuos 
jis be pertraukos praleido džiunglėse, Schweitze- 
ris groti ne tik neatprato, bet net pasitobulino. 
“I Europą grįžau, rašo jis, ne virtęs mėgėju, bet 
visiškai apvaldęs vargonų techniką ir kaip me- 
nininkas jaučiausi žymiai daugiau reiškiąs, negu 
anksčiau“/?), 

Schweitzeris studijavo Bachą, ne tik pats jį 
grodamas, bet norėjo atskleisti jo muziką ir ki- 
tiems. Todėl Widoro prašomas jis ėmėsi rašyti 
veikalą, kuriame būtų išdėstytas ne tik Bacho gy- 
venimas, bet įžvelgta ir į jo muzikos pobūdį. Šį 
veikalą Schweitzeris iš sykio išleido prancūziš- 
kai (J. S. Bach, le musicien poėte, Paris 1905), o 
paskui, dvigubai padidinęs, ir vokiškai (J. S. 
Bach, Leipzig 1908). Taip pat jis paruošė ir iš- 
leisdino Bacho preliudijas, fugas ir choralus var- 
gonams, pridėdamas praktinių paaiškinimų ir pa- 
tarimų frazavimui, registracijai ir manualų kai- 
tai (New York, 5 tomai). Schweitzeris, kaip 
vargonų muzikos specialistas, domėjosi ir jų sta- 
tyba, liūdnai stebėdamas, kaip įsibraudama mo- 
derninė technika gadina švelnų bei gražų senųjų 
vargonų balsą. Senųjų vargonų švilpos buvo ga- 
minamos pagal praktinį patyrimą, naujųjų pagal 
fizikos dėsnius. Todėl šios grojo sausu metaliniu 
balsu. Oro tiekimas iš dumplių, ypač jei jos yra 
dumiamos elektra, yra per stiprus, todėl švilpos, 
gražiu Schweitzerio pasakymu, “ne dainuoja, bet 
staugia''!5). Schweitzeris virto, kaip pats prisi- 
pažista, “moderninių vargonų priešu“, ir jo yra 
nuopelnas, kad tarptautinė muzikos draugija 
1909 m. priėmė “tarptautinį reguliavimą" vargo- 
nų statybai, pagal kurį senųjų vargonų esteti- 


11) Selbstdūarstellung, p. 17. 
12) Selbstdarstellung, p. 34. 


13) Selbstdarstellung, p. 21; Deutsche und franzoesizche 
Orgelbaukunst, Leipzig 1906. 


niai laimėjimai turėjo būti išlaikomi ir naujoje 
statyboje. 

Akademinė, pastoracinė (nuo 1899 m. 
Schweitzeris pamokslininkavo prie St. Nicolai 
bažnyčios Strasburge) ir muzikinė veikla Schwei- 
tzerio nepatenkino. Jau nuo pat jaunystės sva- 
jojo jis apie tiesioginę tarnybą žmogui. “Man vis 
darėsi aiškiau, rašo jis savo atsiminimuose, kad 
neturiu teisės laikyti savo laimingą jaunystę, s2- 
vo darbingumą, savo sveikatą kaip savaime su- 
prantamą dalyką. Iš gilaus laimės jausmo kilo 
supratimas Jėzaus žodžių, kad mums nevalia sa- 
vo gyvenimo pasilaikyti tiktai sau. Kas yra ga- 
vęs daug grožio, turi jo daug ir duoti. Kas yra 
apsaugotas nuo savos kančios, turi jaustis esąs 
pašauktas mažinti kančią kitiems. Visi turime 
nešti bendromis jėgomis naštą, uždėtą ant pa- 
saulio pečių"''+). Iš karto Schweitzeris mėgina to- 
kios tiesioginės tarnybos darbų susirasti Europo- 
je. Jis norėjo, kaip savo metu šv. Vincentas Pau- 
lietis, rinkti našlaičius vaikus, juos priglausti ir 
auklėti. Tačiau greitai įsitikino, kad tai yra jam 
neįmanoma. Našlaičių globos įstatymai, nuolati- 
nis kišimasis labdaros organizacijų atėmė jam 
norą dirbti šioje srityje. Tada Schweitzeris ry- 
žosi tapti gydytoju ir vykti į Afriką, kur tiesio- 
ginė tarnyba žmogui yra ir nevaržoma, ir reika- 
lingesnė. 1905 m. šis planas buvo galutinai jo 
paties priimtas: 30 metų amžiaus filosofijos dak- 
taras ir teologijos docentas, gabus muzikas ir ra- 
šytojas stojo į medicinos fakultetą. Giminės bu- 
vo mMėginę priešintis tokiam sumanymui, o “prof. 


„Fehling, tuometinis medicinos fakulteto dekanas, 


į kurį kreipiausi studijų reikalu, mielai mane 
būtų pasiuntęs pas savo kolegą psichijatrą'''?). 
Spalių mėnesio paskutinę ūkanotą dieną Schwei- 
tzeris žengė į pirmąją anatomijos paskaitą. Me- 
dicinos studijas jis baigė daktaro laipsniu, para- 
šęs disertaciją tema “Pschijatrinė nuomonė apie 
Jėzų" (Tūbingen 1913). Tai buvo pastanga atsa- 
kyti į ano meto priekaištus (de Loosten, W. 
Hirsch, Binet-Sanglė), esą, Jėzaus psichikoje pa- 
stebima paranoinių apraiškų — didybės ir per- 
sekiojimo manijos. 

1913 m. kovo 26 Schweitzeris sėdo į laivą 
Bordeaux uoste ir ilgiems metams paliko Euro- 
pą. Stojo į naują darbo lauką vidurio Afrikoje, 
Ogowe srityje. “Aš palikau, rašo jis, mokymą 
Strasburgo universitete, palikau vargonų meną 
ir rašytojo užsiėmimą ir išvykau į Afr ką kaip 
gydytojas. Kaip tai atsitiko? Buvau skaitęs ir iš 
misionierių girdėjęs apie didžiulį kūninį tenykš- 
čių gyventojų skurdą. Ir juo ilgiau apie tai mąs- 
čiau, juo nesuprantamiau man darėsi, kad mes, 
europiečiai, taip maža sielojamės tuo didžiulių 
žmogiškuoju uždaviniu, kurį mums uždeda to- 
limi kraštai. Turtuolio ir lozoriaus palyginimas 
man atrodė yra taikomas tiesiog mums. Mes esa- 


me tasai turtuolis, nes turime medicinos pažan- 


- 


14) Aus meiner Kindheit und Jugendzeit, p. 49. 
15) Selbstdarstellung, p. 19; 


gos dėka daug pažinčių bei priemonių prieš ligą 
ir skausmą. Neišmatuojama šio turto nauda 
mums atrodo savaime suprantama. Tačiau ten 
toli, kolonijose, sėdi vargšas lozorius, anoji spal- 
vuotųjų minia, kankinama ligų ir skausmų net 
daugiau, negu mes, ir neturinti jokių priemonių 
gintis. Kaip turtuolis dėl savo neišmintingumo 
nusidėjo vargšui, prašančiam prie jo durų iš- 
maldos, kadangi neįsigilino į jo padėtį ir neleido 
prabilti savo širdžiai, taip lygiai nusidedam ir 
mes. Pora šimtų gydytojų, kuriuos europinės val- 
stybės laiko kolonijose, atlieka tik dalelę milži- 
niško darbo, kadangi dauguma jų atsideda tiktai 
baltiesiems ir kariuomenės daliniams. Todėl mū- 
sų visuomenė turi žmogiškumo uždavinius pripa- 
žinti savais. Turi ateiti laikas, kada gydytojai 
savanoriai, visuomenės pasiųsti ir paremti, gau- 
singai eitų į pasaulį ir darytų gera vietos gyven- 
tojams. Tik tada mes atliksime pareigą, kurią 
mums kaip kultūringiems žmonėms deda spal- 
votųjų pasaulis'!“). Šitokių tad minčių vedamas 
Schweitzeris ir išvyko Afrikon, pasirinkęs apy- 
linkę, kurioje, anot Paryžiaus misionierių pasa- 
kojimų, siautė miego liga ir nebuvo jokio gydy- 
tojo. 

Retomis laisvomis poilsio valandėlėmis Af- 
rikoje Schweitzeris grojo Bachą ir ruošė spaudai 
jo kūrinius. Kilus karui, jis su savo žmona buvo 
internuoti kaip Vokietijos piliečiai. Turėdamas 
daug laiko, jis tada ir pradėjo rašyti kultūros 
filosofiją. 1917 m. buvo kaip internuotasis atga- 
bentas į Prancūziją ir tik 1918 m. paleistas lais- 
vėn sunkiai sergantis. Dvejus metus jis sirgo, 
buvo operuotas, kol vėl atsistojo ant kojų. Apie 
grižimą Afrikon tuo tarpu negalėjo būti kalbos. 
Schweitzeris dirbo kaip gydytojas asistentas odos 
ligų klinikoje Strasburge, ruošė kultūros filoso- 
fiją spaudai ir rengė toliau Bacho veikalus var- 
gonams. Jo ligoninė Afrikoje sunyko, senos sko- 


los buvo dar neišmokėtos. Upsalos arkivyskupo 
pakviestas, 1920 m. Schweitzeris išvykc Švedi- 
jon. Čia koncertais ir paskaitomis pradėjo rink- 
tis lėšų naujai kelionei į Afriką. 1920-24 m. jis 
apkeliavo beveik visus didesniuosius Vakarų Eu- 
ropos miestus ir 1924 m. vasario mėnesį vėl grį- 
žo prie savo juodukų, šį sykį be žmonos, kuri dėl 
ligos turėjo pasilikti Europoje. Savo ligoninę 
Schweitzeris rado visiškai suirusią, ir reikėjo ilgų 
menesių, kol ją atstatė. “Priešpiet buvau gydy- 
tojas, po pietų — dailidė", sako jis pats apie sa- 
vo darbą!'). Šiandien Schweitzeris tebedirba toje 
pačioje vietoje. Kai 1953 m. gruodžio 10 d. buvo 
Oslo mieste įteikiama Nobelio taikos premija, jis 
pats neatvyko, nes nerado, kas jį tuo metu ligo- 
ninėje pavaduotų. Padėkos rašte jis pastebėjo, 
kad tą 172.000 švedų kronų jis panaudos ligoni- 
nės įrengimui ir vaistams. “Pagarba gyvybei“ 
buvo pagrindas, kodėl taikos premija jam buvo 
suteikta, ir ši pagarba Schweitzerio atveju nėra 
tiktai etinis-teorinis principas, bet viso jo gyve- 
nimo apsprendžiamasis dėsnis. 


Pasiryžęs atsidėti tiesioginei žmogaus tarny- 
bai, Schweitzeris kartu ryžosi pakelti tris dide- 
les aukas: atsisakyti vargonų muzikos, akademi- 
nės karjeros ir medžiaginių išteklių. Tačiau, kaip 
jis pats pastebi, jam atsitiko, kaip Abraomui: au- 
ka buvo jam grąžinta atgal. Vargonais groti jis 
galėjo ir Afrikoje, paskaitas skaityti buvo kvie- 
čiamas į pačius didžiuosius universitetus, medžia- 
ginių išteklių susirinko pakankamai, o pastaroji 
premija juos apvainikavo. Šis Apvaizdos pirštas 
iš tikro yra tiesiog regimas patvirtinimas Kris- 
taus žodžių, kad, jei kas savo gyvenimą kitam 
aukoja, atgauna jį žymiai kilnesniu pavidalu. 


16) Zwischen Wasser und Urwald, įvadas. 
17) Selbstdarstellung, 40 p. 

DIDŽIOJI 


Didžiojoj kryžkelėj paklydau aš 
ne vienas, 
Didžiojoj kryžkelėj visas pasau- 
lis su manim. 

Brazdžionis 


Tuo vardu pasirodė nauja Braz- 
džionio knyga, Terros išleista — dai- 
li pažiūrėti ir miela paskaityti. Tai 
jau 13 jo poezijos rinkinys. 

Brazdžionis su savo poezija pra- 
dėjo rodytis labai jaunas: pirmąjį 
eilėraštį paskelbė 1924 metais (gi- 
męs 1907 m.), o po poros metų drau- 
ge su Aukštikalniu išleido rinkinėlį 
“Baltosios dienos". Ta maža, spaus- 
ta Biržuose, kuklios išvaizdos knyge- 
lė didelio garso nesulaukė, nors joje 
jau yra žymių to Brazdžionio, kuris 
su visomis savo poezijos būdingomis 
savybėmis pasirodė 1931 metais Kau- 
ne išleistame rinkinyje “Amžinas žy- 
das". 

ši knyga mūsų skaitančiajai visuo- 
menei, nors ji jau buvo “Keturių Ve- 
jų" paslaugomis su naujumais kiek 
apsipratusi, kirto kaip kuokas gal- 
von. Nuomonės buvo labai įvairios: 
vieni šaukė —skandalas!, antri—juo- 
kėsi, treti nieko nenuvokė ir patys 
savęs bei kitų pasipiktinę klausė — 
ar tai poezija? Dar kiti, ir jų pra- 
džioje buvo nedaug, entuziastingai 
jo poeziją sutiko. Visi tačiau jautė, 
kad čia ateina jėga, su kuria reikės 
skaitytis. Ir jie turėjo tiesą, nes se- 
kantis rinkinys—“Krintančios žvaigž- 
dės" — net ir didžiausius skeptikus 
įtikino, ir ta knyga buvo plačiai pa- 
sveikinta. 

Pradžioje Brazdžionio poezija tik- 
rai buvo keista: vietomis rūsti ir 
šiurkšti, vietomis švelni ir subtili, 
vietomis arogantiška ir pikta, vieto- 
mis archaiška, vietomis ultramoder- 
ni, Tasai tada jaunas poetas labai 
laisvai elgėsi su mintimis, vaizdais ir 

forma, o jo vartojamos poezijos prie- 
monės buvo neišsemiamos. šalia kla- 
siško posmo jis gretino palaidą, su 
labai ištęstomis eilutėmis. Žodžiu, si- 
metriją derino su asimetrija, logiš- 
ką mintį su paradoksu, taurią vizi- 
ją su grotesku, išdidumą su kuklu- 
mu, švelnumą su šiurkštumu. Tuo 
stichijiniu gaivalu jis yra vienintelis 
ir nepakartojamas unikumas mūsų 
rašte, 

Ir tuo kaip tik Brazdžionis mus 
imponavo ir tebeimponuoja. Kai kas, 
girdime, juo dabar lyg kratosi, o ta- 
čiau jie yra jo tėvonys. Jis yra vie- 
nas populiariausių šių dienų mūsų 
poetų. Jis, neskaitant Maironio, yra 
labiausiai muzikų mėgiamas. Reta 
programa apsieina be jo eilių ir gies- 
mių. Ir ne tik čia, tremtyje, jis yra 
populiarus. Su juo kovojama ir tėvy- 
nėje. Ir griebiamasi “satyros ugnies"', 
pavyzdžiui, Eduardo Mieželaičio pe- 
refrazavimas “Per pasaulį keliauja 
šuva"'. 

Ir nebaltas, kaip vyšnios viršūnė, 

Ir nežydras visai, kaip dangus, 

O daugiau panašus gal į šunį 

Per pasaulį keliauja žmogus. 


šiaip jis yra romantikų tradicijos 
poetas (Byrono ir de Vigny tipo). 
Ne aurea mediocritas, o kraštų žmo- 
gus ir poetas: mylis ir nekenčiąs, 
kenčiąs ir maištaujas, pranašaująs iv 
smerkiąs, raudąs ir šypsantis. Pasi- 
piktinimas, rūstybė, meilė ir paguoda 
yra jo poezijos spalvų skalė. Prana- 
šas ir vadovas, nešąs tautos gėlą ant 
savo pečių. 

Brazdžionio poezijos knygų vardai 
yra būdingi ir reikšmingi. “Krintan- 
čios žvaigždės" ir “Ženklai ir stebuk- 
lai" mums pranašavo šią tautos nelsi- 
mę, kurios dydžio našos mes dar ir 
šiandien neaprėpiame. Ta prasme 
stengsiuosi paliesti ir šios knygos ve- 

damąją mintį, Kas yra ta didžioji 
kryžkelė? Ji jau yra ne vien poeto, 
ne vien mūsų tautos, ji jau visos 
žmonijos kryžkelė, o dėl to jinai ir 
yra didžioji paties žmogaus kryžke- 
16. Brazdžioniui ji visada tokia buvo, 
tik tai, kas buvo nujausta ateities 
rūkuose, šiandien yra skaudi ir nuo- 
ga kasdienybė, o mes jos lygiai ne- 
matome toliau, kaip baigiasi kiekvie- 
no atskiras ir siauras pasaulis. Dėl 
to poetas ir sako: “Didžioji kryžke- 
lėj visas pasaulis su manim". Tuo 
būdu minties evoliucijoje padaryta 
didelė pažanga. Ir ta prasme, kad 
tie patys dalykai ir jo anksčiau bu- 
vo regimi, tačiau iš poeto ir jo tau- 
tos matymo taško, o šiandien jis į 
tuos pačius dalykus žiūri iš priešin- 
gos pusės. Dėl to, jei kadaise, rašy- 
damas apie Brazdžionio poezijos 
bruožus, buvau pasigavęs motyvų: 
“Jeruzale, Jeruzale, nenoriu mirštan- 
čios tavęs!" ir “O smilga vėjo pu- 
čiama nebepalinks prie žalio kmy- 
no". tai šiandien jau peršasi kiti, su- 
dėtingesni motyvai: . 
Tariau tad: — Mr. Chairman. Aš 
žinau, nes aš esu išgelbėtas iš 
Raudonosios Jūros. 
Ji supa Aziją, Europą, Afriką, jinai 
Suomijos saulę dengia, tartum 
kraujo abažūras, 
Ir dega ji Irano naftos vamzdžiuo- 
se, kaip pragaro sparnai. 


Ji bėga pro kraštus ant Niurn- 
bergo Teismo Tribūnos, 

Joje paskendę parašai po Deklara- 
cija Taikos, 

Ji semia jau vienuoliktąjį aukštą 
Didžiojo Teatro UNO, 

ji bėga linotipininkų pirštais, 

ji tvenkia Hollywoodo temstančių 
žvaigždžių buduarus, 

ji sindikatų, unijų valdybose 
sruvena, 

ji gengsterių girtose gengėse 
svyruoja, 

ji rausias mokslo vyrų galvose, 

ji liejas pro Nerudos žcdžių tvaną, 

pro Picasso karikatūras, 

pro Pierre Matisse koplyčios 
kryžių ir altorių, 

užnuodydama žemę, 


srūva ji 

be atvangos, 
b< atvangos, 
be atvangos! 


Mr. Chairman: Tai Raudonoji Jūra. 
(Didžioji Kryžkelė, 92 psl.) 


Ir šioje knygoje, šalia visuotinio 
ir bendro motyvo, nuskamba sava 
mus vienus liečianti gaida: 


Ypatingai, ypatingai, 
vieno trokštu — 


Kad, pavargus, nepriglaustų mūsų 
svetimi kapai. 


Vvpač vieno 


(60 psl.) 


Jei ankstyvesnių Brazdžionio p0s- 
zijos šaltinių reikėjo jieškoti Vaka- 
rų nuotaikose, išreikštose Špenglerio 
knygoje “Vakarų pasaulio saulėly- 
dis", tai šiandien jo keliamos mintys 
kai kuria prasme jau daugiau pa- 
žengusios negu Ortega y Gasset “Ma- 
sių sukilimas" arba Camus “Maištau- 
jantis žmogus". Tik jau savas, lietu- 
viškasis motyvas pasiekia augščiau- 
sią tragikos laipsnį, ir jau vis daž- 
niau pasigirsta nusiminimo gaida. 
Anksčiau ir pirmajame motyve ir 
antrajame vyravo tas pats minorinis 
tonas, kuris abu liejo į vieną ir tą 
pačią gaidą, o dabar jau tuodu mo- 
tyvu tolydžio vis daugiau skiriasi ir 
tolsta, Savo ir tautos nelaimę jis 
ima, kaip apreiškimo ženklą. Anks- 
čiau jis mokėsi iš tų ženklų ir prana- 
šavo savo tautai bendrą likimą. šian- 
dien priešingai — turėdamas ant sa- 
vo pečių ir širdies triuškinančia tau- 
tos nelaimės naštą, jis moko ir šau- 
kia susigręžti buvus i savo mokytoją, 
“vadinamą laisvą pasaulį“, vaidin-n- 
tį baisią ir plokščią tragikomediją. 


Tuo atžvilgiu Brazdžionis šios kny- 
gos skyrių “Ekskursija į UNO" rašo 
jau ne sau, jau ne savo tautai, bet 
kaip tik tai žvilgančių tuštybių rin- 
kai, kur “bėgančiais linotipininkų 
pirštais" gaminama laikraštinių Ž9- 
džių jūra, semianti Vakarų pasaulio 
pamatus ir galvas. Nors šiame sky- 
riuje Brazdžionis ir labai plakatiškas, 
ir labai garsiai šaukiantis, bet ne 
tuose tautų sandorai statytuose rū- 
muose jis jieško ženklų stebuklui, ku- 
ris išgelbės žmogų ir žmoniją. Nie- 
kad blogybė nevaidino tokios šven- 
tuolėlės, kaip nūnai, ji persirengia 
baltais laisvės drabužėliais, kaip 
“Pierre Matisse koplyčios kryžius ir 
altorius", kaip iš laisvės vėžiu išro- 
pojusi naujosios literatūros laisvė, 
kaip visos kitos gražios ir viliojan- 
čios laisvės, galvotrūkčiais visą Žžmo- 
niją stumiančios į pražūtį ir vergi- 
ją. Šiandien jau mes peržengėme tą 
beprotybės ribą, kai kalbėti '"seno- 
mis kategorijomis" reikia daug di- 
desnio heroizmo ir drąsos, nei kadai- 


Bernardas 
už eilėraščių rinkinį “Didžioji Kryž- 


Brazdžionis, 


kelė" laimėjęs šių metų Liet, Raš, 
Draugijos literatūros premiją. 
se kopijuoti hiperlytines “Afrikos 


gražuolės" stovylėles. Čia mes turi- 
me būti dėkingi, kad Brazdžionis ne- 
pabūgo šių dienų neliečiamų stabų, 
kaip Neruda ar Picasso. Visas žmo- 
gaus išsilaisvinimas, manome, turėtų 
kaip tik prasidėti nuo to, tai yra, 
nuo nuvertimo tų stabų, kuriais da- 
bar pasaulis žavisi. 

Menininkas neprivalo ir negali sa- 
vo profesinės laisvės statyti augš- 
čiau už žmogaus laisvę, nes tai nėra 
net ir paties menininko laisvė. Tik- 
rumoje šių laikų menininkas yra ne- 
sąlyginis mados ir meno “pirklių" 
vergas. Menininko laisvė yra pikty- 
binis vylius. To pasėkoje ir gaunaci 
tasai minties chaosas, kuris veda į 
pražūtį ir į tokias nesąmones, kaip 
“Mažasis Dono Camilo pasaulis", ar 
Simone de Beauvoir “Antroji lytis". 
Gerai tat, kad Brazdžionis, neabejo- 
damas pasirodyti atžagareivis iv at- 
silikėlis, iškelia tuos dalykus. Ir ne 
tik iškelia, bet tame pastebi ne tik 
visiems gresiančią slogą, o ir savo 
tautos misiją. Mūsų tautos misijos 
problema šiandien atsistoja tokiu pat 
aštrumu, kaip, ji buvo prieš mūsų 
tautos akis atsistojusi XIII a. Mūsų 
tautos nelaimės negalima lyginti su 
vadinamųjų satelitinių kraštų 
likimu, nes tai, kas pas mus jau 


yra, kitų dar tik laukia. Dėl to šian- 
dien gal tūlas, skaitydamas šias dvi 
Brazdžionio eilutes: 


Paskui toj vietoj, kur stovėjau, 
laikraščiuos radau tik foto apa- 
rato dūmus, — 


Kažinkoks milžiniškas siluetas už- 
dengė pasauliui nepažįstamą 
Brazdžionį. 

šypsosis, nes jam tie žodžiai bus ko- 
miškai nuskambėję. Bet tegul tiktai 
grėsmė tampa netarpiška ir neišven- 
giama, ir tada iškils aikštėn visa šių 
žodžių tragika. Ta grėsmė yra reali, 
bet ji kol kas yra palietusi žmogų 
lietuvį ir dar vieną kitą, dėl to jinai 
“laisvę ginančio pasaulio“ neliečia. 
Tuo atžvilgiu Brazdžionis pasiliko iš- 
tikimas sau, savo tautai ir pačiam 
laisvės siekiančiam žmogui. Jis čia 
yra tas pats “Krintančių žvaigždžių" 
ir “Ženklų ir stebuklų'“' poetas-pra- 
našas, aukojąs savo poeto misijai 
viską, net ir Žžmogiškąjį orumą. 


Į tuos dalykus įsigilinus, mūsų 
Brazdžionis prasmingai pakyla ties 
mūsų tauta. Visi jo rūstūs ir kieti žo- 
džiai kvepia savo tautos ir bendrai 
žmogaus meile: 


Ir žydi keršto kruvinas pražydęs 


žiedas — 

Skaistus ir didelis ir šventas kaip 
malda. 

Ir žydi žodžiai žmogų žmoguje 
žudą. 


Žydėkit, buvusių karo vadų 
atsiminimų knygos, 

Ir neškit bankan šilingus, kaip 
skausmo ašaras sūrias — 
Gyvena jūsų mirčiai atiduotos 

tautos — 
O atpildas ir jus suras, 
Ir jus 
Visus 
Suras. 
(Griuvėsių gėlės, 25-26 psl.) 


Brazdžionio ironija yra pasmerk- 
tos žmonijos likimo ironija. Ji, kaip 
ir tuo vardu poetinė priemonė, susi- 
deda iš dviejų elementų — pykčio 
ir meilės, priekaišto ir užuojautos. Ta- 
sai pasmerktas žūti pasaulis yra 
drauge ir poeto ir lietuvio pasaulis. 
Bet ir čia poetas neina į desperatinį 
nusiminimą, nes jis tiki tiesa, laisve 
ir sandora, jis tiki tiesos ir teisybės 
pergale ir viešpatavimu. Tiki savo 
didžiu nujautimu, kuris remiasi, sa- 
kytume, visatos įsčiose glūdinčiu gė- 
rio pradu, kuris yra gamtos paslap- 
tyse, toje žolytėje, kuri savo gležnu 
ir trapiu kūnelių, kaip žmonijos gė- 
dą, pridengia tironų stabus ir sostus, 
karo laukų ir arenų žmonių krauju 
prisotintą žemę: 

Ir tenai, kur Nerono stovėjo koja, 
Ir tenai, kur Hanibalo grūmėsi 
pulkai, 
Aš viena dabar silpna, menka 
žaliuoju... 
(žolė, 37 psl.) 


Ilgiau apsistojome prie šio motyvo 
tik dėl to, kad jo taip plačiai ir taip 
giliai, kaip Brazdžionis, niekas mū- 
suose nėra palietęs. Lygia dalia yra 
didelio dėmesio vertas ir savas, lietu- 
viškas motyvas. Čia poetas gana pa- 
grįstai jaučiasi nesuprastas savųjų. 
Dėl to pirmą sykį jo poezijoje su- 
skamba kartelis, pirmą kartą jo poe- 
Zzijoje pasigirsta žodis "priešai" (Ir 
priešai kai smiltim akis užbers, Pe- 
simistas, 108 psl.). Beveik visas kny- 
gos skyrius, pavadintas “Kontrastai", 
liudija, kad tarp skaitytojo ir poeto 
atsirado plyšys: 


Dažnai mes šaukiam meilę, o 
krūtinė 

Pilna pagiežos, keršto ir nuodų. 

O ji skaisti, kaip saulė sidabrinė, 

Nurieda žaibu nuo dangaus 
skliautų. 


Dažnai mes jieškom ateities, kur 
siaučia 

Tiktai bežvaigždė ir juoda naktis, 

O ten mus laukia karas, maras, 
griaučiai 

Ir šypsos kaukolė, pravėrusi 
dantis. 

(Dažnai, 99-100 psl.) 


Šiame skyriuje yra suglaustas jo— 
poeto, tautiečio ir žmogaus — credo. 
Tačiau ir čia jis nėra savo kartely 
užkietėjęs. Jis čia dar kartą pats sa- 
ve aiškina, dar kartą jis čia atlieka 
viso savo gyvenimo ir visos savo poe- 
zijos išpažintį: 

Aš atėjau į didžiąją gyvybės puotą, 

Kur visko vergui ir karaliui duota 

Gana, o vien tik trupinius renku. 


Ir jieškau aš griuvėsiuos gyvo 


žiedo, 

Kur vergas ir karalius pančiuos 
klieda, 

Ir vien tik pelenus ir ašaras 
renku... 


(Pasmerktasis, 97-98 psl.) 


Tuo savo nusižeminimu poetas tik 
vieno maldauja: “Nelieskite mano ap- 
skritimų!? Maldauja, kad jį su jojo 
skausmu paliktų vieną. 


Patrijotiniai motyvai, kuriuos tik 
prabėgomis paminėsime, nusidriekia 
per visą knygą. Tai pagrindinis jo 
visos poezijos leitmotyvas. Būtų klai- 
dinga tvirtinti, kad šioje knygoje ir 
tuo motyvu būtų padaręs šuolį, kaip 
ir pirmame motyve, Jis yra pažengęs 
tik tiek, kiek pati mūsų tautos ne- 

laimė yra pažengusi laike. Kūryba 
nėra nuolatinė ir nesibaigianti verti- 
kalė linija, kurią tik kūrėjo mirtis 
nukerpa. Ne, kai kūryba pasiekia 
vertikalės zenitą, tada ji iš linijos 
pereina į horizontalę plokštumą ir 
plečiasi. šį dėsnį paneigia tik tie, ku- 
rie miršta jauni, nepasiekę kūrybi- 
nio zenito. Imant Brazdžionį hori- 
zontalės plokštumos prasme, jis yra 
lygiai naujas ir lygiai stiprus, kaip 
ir jojo  “Krintančios žvaigždės", 
“Ženklai ir stebuklai“ ir kita. Pa- 
triotikoj mes jam šiandieną neturi- 
me lygaus: 
Kol gyvas tu, koks didelis ir koks 
sunkus, 
Gimtosics žemės ilgesy, 
Užliejęs saule ir kaitra visus 
takus, 
Suspaudęs širdį, lyg rudens naktis 
tamsi. 


Tu ateini iš pat piliakalnių širdies, 
Iš pačio židinio šventų tėvų 
namų, — 

Jurgis Gliauda: ORA PRO NOBIS. 
Romanas. Iliustravo V. K. Jonynas. 
Draugo Bendradarbių Klubo leidinys, 
Chicago, 1953, 447 p. Kaina 54.00. 


Šis Jurgio Gliaudos romanas skai- 
tytoją paneria į pirmos bolševikinės 
okupacijos dienas: Prasideda jisai 
ant marių krašto Palangoj, kur ko- 
munistų agitatorius Vaitkūnas atva- 
žiuoja naujų stabų tarnybai pa- 
kinkyti rašytojo šŠatrio, ir baigiasi 
partizanų kovomis Kauno gatvėse 
bei rusų bėgimu iš Lietuvos, Knyga 
uždaroma pagrindine idėjine šio vei- 
kalo vėliava — žodžiais apie 'nau- 
jos brolių Lietuvos" ateitį. 

Tokie spielčiai suima dramatiškus 
ir tragiškus įvykius. Smarkaus veiks- 
mo genami, pro mūsų akis prabėga 
žmonės, atsitikimai, intryga, sam- 
protavimai, idėjos, miestų ir gamtos 
scenos, kova ir atomazga. Knyga 
yra dinamiška. Jurgis Gliauda yra 
vienas iš tų mūsų retesnių autorių, 
kuriuose jaučiama energija ir įtam- 
pa. Tuo bruožu “Ora pro nobis'' šlie- 
jasi prie Vinco Ramono “Kryžių"'. 

Dabartinic veikalo pobūdį a;spren- 
džia tradicinė šio žanro samprata, 
geriau tarus, — realistinis ir natū- 
ralistinis prancūzų romanas. Pats 
autorius yra kalbėjęs apie Zolą, ta- 
čiau idėjiniu požiūriu jis galėtų pri- 
minti ir Paul Bourget. ši tradicinė 
beletristika pasižymi gera akcija, 
kartais paremta dramcs principu. Jai 
būdingas psichologinis tikrumas, ge- 
ra konstrukcija ir kai kada tezinis 


Ir nematau aš pro tave kitos 
žvaigždės, 

Ir nežinau kitų, taip žudančių 
skausmų. 


(Gimtosios žemės ilgesys, 44-45 psl.) 


Ir jei, kaip minėjome, jo poezijoje 
suskamba nevilties gaida, tai ji liečia 
tik mūsų, tremtinių, likimą, ne pa- 
čią tautą, ne pačią gimtąją Žemę; 


Ar nešat jūs, plačiam pasaulyje 
paklydę broliai, 
Jos vardą, jos gyvybę ir jos garbę 
širdyje ? 
(Auka, 43 psl.) 
“Didžioji kryžkelė" ne tik idėjiniu, 
ne tik poetiniu, bet ir grynai formali- 
niu požiūriu yra stipri poezijos kny- 
ga. Eufoniniai ir euritminiai efektai 
(jų yra apstu mūsų pacituotuose pos- 
muose) Brazdžionyje jau yra neat- 
skiriama turinio dalis. 


Jonas Aistis 

arba idėjinis tiesumas. Svarbi ir 


augšta stiliaus kultūra. 

Čia neteigiame, kad visos šios sa- 
vybės atžymi Jurgio Gliaudos 
knygą. Autorius paėmė plačią drobę, 
tačiau jos neišbaigė minėtais atžvil- 
giais. Ne tik stilius apskritai, ket ir 
patsai sakinys čia reikalingas ati- 
desnio nušvarinimo ir išbalansavimo. 
Tegul autorius jau pačiuose savo. r3- 
mano lapuose neigiamai atsiliepia 
apie kritikų pastabas ir tuo iš anks- 
to užima poziciją pastabų atveju, vis 
dėlto negalima laikyti deramai ap- 
liuobtais tokių sakinių, kaip: “Irena, 
apgraibomis įpratusi savo darban, 
pasirašydavo po buhalterio titulu, 
prispausdama  gutaperčinį spaudą, 
dažydama jį į žalių dažų dažytuvą" 
(34 p.). Tokis tų pačių žodžių susi- 
bėgimas Jurgio Gliaudos puslapiuose 
neretas dalykas, ir tai greičiausia 
yra paskubos pasčka. Ateityje tektų 
į tai atkreipti kruopštaus dėmesio. 


“Ora pro nobis" kalba yra bendri- 
nio pobūdžio. Autorius nepriklauso 
prie tų, kurie ateina su individua- 
laus žodyno lobiais ir varsomis. Ji- 
sai jungiasi į tą kategoriją, kurioje 
augščiausiu pavyzdžiu yra V. Puti- 
no Mykolaičio “Altorių šešėly". Tai 
gal yra ir ateities kelias, nes m'es- 
tas ir mokykla vis daugiau išstums 
tą žodinę gausą ir įvairumą, kuriuo 
mums tokie brangūs paliko Valan- 
čius, Žemaitė, Vaižgantas. ir kuris 
puoselėjamas ligi paskutinių mūsų 
beletristų, kaip tai liudija M. Kati- 


liškio Užuovėja". Tačiau bendrinė 
kalba rašytojo uždavinio nepaleng- 
vins, o dar jį pasunkins, nes jam rei- 
kės su mažesnėmis ir įprastesnėmis 
priemonėmis išgauti gal net dides- 
nius vaisius. šios pastangos spragų 
matome ir Jurgio Gliaudos romane. 
Viena, tarpais nuslystama i abstrak- 
tinį pasakojimą. Tarp kita ko, tai 
turi neigiamo atgarsio gamtos vaiz- 
davime. Štai gan nuotaikingai apra- 
šoma jūra, tačiau paskui peršokama 
į daugiau abstraktinę plotmę, į sam- 
protavimus, kurie išsimuša iš prieš 
tai ėjusio tono: “Tvinstančios jūros 
bangų dundesy glūdi visi žemės dun- 
desiai ir triukšmai: traukinio, riedan- 
čio per geležinį tiltą nirštas; melan- 
choliškas lietaus lašų barbenimas į 
skardinį stogą; sunkūs aidesiai to- 
lybėse siaučiančio griaustinio; kur- 
tus fabriko urzgimas. Jūros bangų 
potvynio dundesys užburia, ramina, 
keri, išplėšia iš sąmonės šios dienos 
mintis ir rūpesčius" (15-16 p.). Tai- 
gi, čia nueinama į bendrybę ir reto- 
riką. Panašiu bruožu žymėjosi kai 
kurie ir labai stambūs vardai — to- 
kis Victor Hugo kartais net po ke- 
liclika puslapių išsiliedavo panašia 
iškalba. Vienok literatūros istorija 
pripažįsta, kad tai nėra jo viršūnės. 
Lygiai reikia pripažinti, kad retori- 
ka neina į sveikatą “Ora pro nobis" 
lapams. Tai ne tik kad išsimuša į 
bendrybių plotmę, bet dargi ir į pub- 
licistinį stilių. O tai laikytume antru 
bendrinės kalbos pavojum rašyto- 
jams apskritai. 

Beletristikoje idėjas galima ryškin- 
ti per personažus, veiksmą, įvykius, 
bet galima jas ir tiesiogiai išvesti į 
dienos šviesą ir apie jas kalbėti arba 
veikėjų arba autoriaus lūpomis. Pa- 
sukus į pastarąjį kelią, sunkiau su- 
sidoroti be mažiau ar daugiau ati- 
trauktinio žodyno. “Ora pro nobis“ 
autorius tokiu metodu naudojasi gan 
gausiai, kadangi savo veikale aps- 
čiai vietos jis skiria idėjiniam pra- 
dui. Bet Jurgis Gliauda savo idėjų 
nepajėgė sujungti vienan kūnan su 
savo personažais, duoti jas gyvas 
gyvuose žmonėse. Jo romane idėjos 
eina sau, o veikėjai — vėl sau. Išim- 
tis čia būtų gal tik Leonas, iš ku- 
rio lūpų veržiasi tokics mintys, koks 
jis pats yra. Itin Šatrys nesusiliejo 
su savo didžiuoju idealu — atkurti 
Lietuvos epą. Kiek iš romano mato- 
me, tai gal ir negalėjo pasisekti, ka- 
dangi šatrys savo idėją regi ne kū- 
rybiškai, o išprotautai, truputį lite- 
ratūros teorijos terminais. Štai Šat- 
rio įspūdis apie savo didžiojo kūri- 
nio gimimą: “Jis žinojo, kad visa tai 
dar kartą bus taisoma, kad tai nėra 
formalinė atbaiga, Bet jis žinojo, kad 
tai buvo vidinė forma. Kad išreiškia- 


ma kūrinio siela, kuri žodžio forma 
apsireiškė jam pajūrio slėpiningu- 
me... Kas herojiška ir kartu švelnų, 
kas stebuklinga ir kartu paprasta — 
suvokimas amžino ir kartu gyveni- 
miško — lietuvio sielos esmių sinte- 
ze" (96-97 p.). 


Su šatriu galime įžengti į tolesnį 
etapą — į veikėjų psichologiją. Au- 
torius itin geba nusakyti simptomus 
ir reakcijas duotoje padėtyje. Turi- 
me ir vykusių masinės psichologijos 
pavyzdžių. Bet tai tik simptomai. Ko 
trūksta — tai kad šios psichologinės 
pastabos, žvalgumas arba žinojimas 
suaugtų su personažais ir būtų es- 
minė jų žymė ir jų gyvybės versmė. 
To stingant, romane pasigendame ir 
gyvų žmonių. Tai dera visiems pir- 
maeiliams personažams, Tarp antra- 
eilių išimtį galėtų sudaryti minėta- 
sai Leonas, nors gale jo persiorien- 
tavimas nėra tinkamai pateisintas, 
lygiai kaip ir jo žuvimas, apgaub- 
tas tolstojiškos filosofijos atgarsių. 
Išimtį galėtų sudaryti ir Irena, taip 
pat abu Bitėnai, Tokiu būdu, turint 
galvoje romano veikėjus, tenka lai- 
kyti stambiu apsirikimu vieno laik- 
raščio žodžius, kad “Ora pro nobis" 
personažai primėna psichologines di- 
džiųjų klasikų gelmes. 

Pati veikalo struktūra yra impo- 
nuojanti savo užsimojimais, nors ji 
nėra išbaigta ir lygi. Šiam pastatui 
daugiausia kenkia nukrypimai į teo- 
retinių svarstymų lauką, į įvairias 
diskusijas, o taip pat ir tam tikras 
autoriaus valingumas, kuriuo jisai 
rikiuoja ir sprendžia savo persona- 
žų kelią, traukia jų gyvenimo ir mir- 
ties siūlus. Kai užvoži knygą ir pa- 
žvelgi jon atgal, taip ir matai, kaio 
autorius bemaž priverstinai stumia 
savo herojus prie pražūties briaunos. 
Nei šatrių vaiko mirtis, nei Irenos 
nusiskandinimas Nemuno  vilnyse, 
ypač gi abiejų Šatrių tragiška ato- 
mazga nėra likiminė būtenybė ir iš- 
sprendimas. Tai net ne įvykiu, o tik 
autoriaus akto rezultaats. šatrių ke- 
lius jis itin valingai kreipia šen ir 
ten, kad jiedu atsidurtų jau iš anks- 


to numatytoje stotyje — vienas Rai- 
nių miškelyje, antra — traukinyje į 
Sibirą. 


Laikydamasis realistinės mokyk- 
los gairių, Jurgis Gliauda turėjo dar 
vieną uždavinį — duoti vaizdų pir- 
mosios okupacijos paveikslą. šia do- 
kumentine ir istorine prasme veika- 
las turi įsidėmėtinų momentų ir epi- 
zodų, vietomis siekiančių patetiško 
paprastumo ir grynumo, kaip ten, 
kur Bitėnas su savo sūnumi išeina į 
Kauno gatves ir regi augštai plevė- 
suojančias Lietuvos vėliavas. 


Aug. Raginis 

e Lietuvių Rašytojų Draugijos gro- 
žinės literatūros 1953 m. premiją lai- 
mėjo Bernardas Brazdžionis už poe- 
zijos rinkinį “Didžioji Kryžkelė". 
Premija suteikta slaptu balsavimu 
pačių Rašytojų Draugijos narių, ku- 
riems buvo patiekta 12 knygų. Bal- 
sų skaitymo komisiją sudarė: J. 
švaistas, J. Augustaitytė-Vaičiūnie- 
nė ir B. Babrauskas. Premijai gauti 
buvo reikalinga absoliutinė balsų 
dauguma. 

o 1953 metų už geriausią litera- 
tūros veikalą mažiesiems premiją 
250 dol. gavo Leonardas Žitkevičius. 
Buvo premijuotas jo eileraščių rin- 
kinys vaikams “Saulutė debesėliuos"'. 
Knygos vertinimo komisiją sudarė: 
P. Gaučys, A. Baronas, P. Orintaitė, 
J. Kreivėnas ir D. Velička. Premijos 
fondui 100 dol. aukojo V. šimkus, 
Lietuvių Prekybos namai — 50 dol., 
St. Tamulaitis — 20 dol. ir kit. Pre- 
mijuotą rinkinį, kuriame yra 50 ei- 
leraščių vaikams, išleido Liet. kny- 
gos klubas Čikagoje. 

e Šiemet sueina 50 metų, kai lie- 
tuviams grąžinta spauda. Sukaktis 
bus prisiminta mūsų kolonijose ati- 
tinkamais paminėjimais bei paskai- 
tomis, nušviečiant tą liūdną tautos 
istorijos laikotarpį. 

POPIEŽIAUS KALEDINĖ KALBA 


Neįmanoma trumpoj apžvalgoj il- 
giau apsistoti prie visų tų problemų, 
kurias šv. Tėvas svarstė savo pasku- 
tinėj kalėdinėj kalboj. Pasitenkinsi- 
me tad, iškeldami pagrindinę kalbos 
idėją ir išryškindami vieną aktua- 
liausių praktiškųjų išvadų, kalbančią 
apie žmogaus laisvę ir autoritetą de- 
mokratijoje. 


Technikos dvasia 


šv. Tėvas šių dienų gyvenimo tik- 
rovę stebi ne kaip šaltas mcokslinin- 
kas, kuris tyrinėja tik tam, kad 
konstatuotų ir išaiškintų faktus bei 
įvykius. Kaip Kristaus Vietininkas 
žemėje, jis visa vertina amžinojo 
žmogaus tikslo žvilgsniu, taip pat ir 
gamtinio gyvenimo problemas spręs- 
damas antgamtinių tiesų šviesoje. 
Tevišku susirūpinimu jis seka mūsų 
laikų žmonijos tragiką ir nesiliauja 


rodęs tikrąjį kelią iš painiavų ir 
prieštaravimų, nenusto'a kvietęs 
grįžti prie amžinųjų principų ir 


krikščioniška dvasia persunkti visas 
tiek individualinio, tiek sccialinio gy- 
venimo sritis. “Kaip pasaulio tvėri- 
mo metu 'pradžioje buvo Žodis', o ne 
daiktai, ne jų įstatymai, ne jų ga- 
lia ir gausumas, — sako Pijus XII, 
— taip vykdant Kūrėjo žmonijai pa- 
tikėtą paslaptingą uždavinį, pradžio- 
je turi būti pastatytas tas pats Žo- 
dis, jo tiesa, jo meilė, jo malonė, c 
tik paskui mokslas ir technika". 
Mūsų amžius nupelnytai d džiuoja- 
si mokslo ir technikos laimėjimais. 
Bažnyčia iš savo pusės pilnai palai- 
ko ir skatina šią mokslo ir techni- 
kos pažangą, nes ji žino, kad “tech- 
ninis progresas yra iš Dievo ir, kaip 
toks, jis gali ir turi vesti į Dievą". 
Krikščionis, remdamasis tikėjimo 
jam teikiamu tikrumu, neprivalo bi- 
joti moksliniais tyrinėjimais atiden- 
giamos tiesos. Priešingai, dalinė 
mokslo tiesa, kruopščiu darbu apva- 
lyta nuo klaidos priemaišų, jam pa- 
tarnaus kaip pakopa priartėti prie 
paties visokios tiesos Šaltinio, Mcks- 
lo ir technikos pagalba pagal pir- 
majam žmogui duotą įsakymą apgy- 
vendamas žemę ir apvaldydamas me- 
"džiagą, atlikęs ilgą ir sunkų kelią, 

jis labiau prisiartins prie paties di- 
džiojo visatos Kūrėjo. “Iš tikrųjų, 
labai dažnai atsitinka, kad tikinty- 
sis, stebėdamasis technikos laimėji- 
mais, ja naudodamasis tvarinių bei 
gamtos jėgų pažinimui ir pilnesniam 
jų apvaldymui mašinų ir aparatų pa- 
galba su tikslu palenkti žmogaus 
tarnybai ir žemiškojoc gyvenimo pra- 
turtinimui, pasijunta tarsi verčiamas 
pagarbinti tų gėrybių Davėją, kurio- 
mis jis stebisi ir naudojasi gerai Ži- 
nodamas, kad amžinasis Dievo Sū- 
nus yra 'pirmgimis virš viso sutvė- 
rimo, nes per jį sutverta visa dan- 
guje ir žemėje, matomi ir nematomi 
dalykai' (Kol. 1, 15-16)". 

Tačiau žmogus klysta ir pras'len- 
kia su tikrąja moksline pažanga, 
kai dalinę tiesą jis pradeda laikyti 
pačia tiesos pilnybe ir, vien ja rem- 
damasis, padaro praktiškai jo visą 
gyvenimą apsprendžiančias filosofi- 
nes išvadas. Technika, pasiekusi sa- 
vo laimėjimų viršūnę, “suteikia prieš 
jos altorių palinkusiam moderniajam 
žmogui kažkokį savimi pasitenkini- 
mo, savo beribių žinojimo ir galėji- 
mo troškimų išsipildymo jausmą“. 
Jos siūlomas nepaprastas galimybes, 
jos atidengiamus toli siekiančius aki- 
račius giliau pagalvoti nepajėgiąs 
žmogus, pagaliau, sumaišo su pačiu 
neribotumu. Ir taip jame užgimsta 
tai, ką Šv. Tėvas vadina “technikos 
dvasios" vardu. 

“Technikos dvasia" išgavimą iš 
gamtos jėgų bei elementų didžiausios 
naudos laiko augščiausia žmogaus 
gyvenimo vertybe, techniškai gali- 
mus mechaninės gamybos metodus 
laiko už visus kitus žmogaus veiks- 
mus augštesniu tikslų, juose įžiū 
dama kultūros ir žemiškosios laimės 
idealą. 

Šiame “technikos dvasios“ suklas- 
totame gyvenimo ir pasaulio suvoki- 
me glūdi esminė klaida, nes “tas iš 
pirmc žvilgsnio beribis vaizdas, kurį 
technika atveria prieš moderniojo 
žmogaus akis, nors kažinkaip jis bū- 
tų platus, vistiek pasilieka tik dali- 
nis gyvenimo atspindys tikrovėje, 
teišreikšdamas tik jo santykius, su 
medžiaga. Tokia iliuzija technikos 
neribotumu įtikėjusį žmogų galutinėj 


sąskaitoj “uždaro į kalėjimą, kuris, 
tiesa, yra platus, bet iš visų pusių 
uždaras ir dėl to, žvelgiant plačiu 
žvilgsniu, yra nepakeliamas jo dva- 
sinei prigimčiai", 

Liūdnos “technikos dvasios“ pasė- 
kos pasireiškia visose gyvenimo sri- 
tyse. Religinėje srityje ji tampa tam- 
sybių dvasia. Jos įtakoje žmogaus 
protas pasidaro abejingas ir nejaut- 
rus “tokiems, visai kitokios prigim- 
ties negu technika, Dievo darbams, 
kokie yra krikščioniškojo tikėjimo 
paslaptys". 

Niekas nėra laisvas nuo pavojaus 
gyvenimą vertinti vien tik pagal jo 
technines vertybes. Techninio gyve- 
nimo suvckimo įtaka jaučiama tiek 
moderniųjų žmonių gyvenimo būde, 
tiek jų tarpusavio santykiuose. Pir- 


moj eilėj jis giliai sužaloja “Žžmo- 
gišką ir krikščionišką darbo sąvo- 
ką". “Technikos dvasios" įtakoje 


darbininkas nesugeba poilsio ir dar- 
bo harminingai suderinti viename 
audinyje, nes laisvolaikis pradeda- 
mas vertinti. kaip tikslas savyje. 
Sekmadienis tampa tik viena iš l-is- 
vų savaitės dienų, netekdamas savo 
dvasinio kilnumc. “Profesiniam dar- 
bui sudaromos tokios sąlygos ir jis 
taip pajungiamas mašinų ir įvairių 
aparatų 'funkcionavimui', kad greitu 
laiku darbininką palaužia, lyg kad 
vieneri profesinio darbo metai jam 
būtų išsėmę dvejų ar daugiau nor- 
malaus gyvenimo metų jėgas". 

“Technikos dvasios" iššauktas 
techninis gyvenimo vertinimas ne- 
lauktai pasireiškia ir medžiaginių iš- 
teklių, pagrindinių energijos šaltinių 
— tarp kurių reikia įskaityti ir patį 
žmogų — bereikalingų  eikvojimu, 
kas žalingai apsunkina visą globali- 
nę ekonomiją. Tačiau ypač liūdna jc 
apreiška yra ta nauja materializmo 
forma, kuri iš gyvenimo atima turi- 
nį, žmonių bendruomenę paversdama 
“bespalve mase, kažkuo neasmeniniu 
ir schematišku, priešingu prigimčiai 
ir Kūrėjo valiai". 

šis naujasis materializmas skver- 
biasi pirmoj eilėj į šeimą, kuri vi- 
suomeniniame gyvenime yra tvirčiau- 
Sias tvarkos ramstis. Jo įtakoje “šsi- 
Ma praranda asmeninį savo vienumo 
ryšį, pameta savo spalvą ir savo p3- 
stovumą. Ji pasilieka vieninsa tik 
tiek, kiek to reikalauja masinė pro- 
dukcija ... Tada šeima jau nėra tas 
meilės kūrinys ir sielų prieglobstis, 
o nyki apsaugos vieta, skirta pagal 
aplinkybes ar tai gamybinei darbo 
jėgai, ar tai pagamintų medžiaginių 
gerybių vartotojams". 


Laisvė ir autoritetas demokratijoje 


Antroje kalbos dalyje Šv. Tėvas 
nuo bendro pobūdžio klausimų perei- 


na prie konkrečių, “technikos dva- 
sios“ iššauktų, šiuo laikų ypač Eu- 
ropoj pasireiškiančių, problemų, ku- 
rics yra “taip glaudžiai susijusios su 
viso pasaulio taika ir tvarka". Kaip 
prieš šimta metų veltui buvo jieško- 
ma taikos problemos išsprendimo 
valstybininkų pasiūlytoje laisvos rin- 
kos formulėje, taip šiandien būtų 
"principinė klaida" taiką patikčti 
žmogaus asmenini bei dvasinį gyve- 
nimą užgniaužiančiam moderniajam 
materializmui. Jau pati gyvenimo 
praktika parodė, kad jis yra nepa- 
jėgus sukurti dvasinę tautų vienybę. 
Jos siekiamas augštas techninių bei 
ekonominių jėgų potencialas, nors 
būtų daugiau ar mažiau lygiai pada- 
lintas tarp abiejų pusių, gali kuriam 
laikui sukurti “baimės taiką“, bet ne 
tokią taiką, kuri garantuotų ateitį. 

Dėl to Pijus XII ragina krikščio- 
nis politikus neatidėliotinai kurti 
kontinentalinę Europos tautų uniją. 
Taikinga tautų unija yra vienas iš 
didžiųjų krikščionybės siekimų, jos 
laukia pačios Europos tautos, ypač 
jų pačios žemiausios klasės, šio — 
nors rizikingo, bet išmintingo ir bū- 
tino — unijos bandymo, pagaliau, 
verčia imtis ir gyvybinis Europos 
saugumo reikalas. 

Kad toks europinis unijos bandy- 
mas tikrai pavyktų, reikia, kad at- 
skiros tautos jai atitinkamai pasi- 
rengtų savo viduje, nes “vieno kraš- 
to silpnumas kartu silpnina visą Eu- 
ropą ir yra pavojingas bendrai tai- 
kai". Dėl to šv. Tėvas kviečia krikš- 
čionis valstybės vyrus parodyti dau- 
giau ištvermės ir pasitikėjimo, įgy- 
vendinant krikščioniškąją socialinę 
doktriną, kuri šimtą su viršum metų 
brendusi, gausiai neša vaisius dauge- 
lio tautų politinėje praktikoje. 

Krikščioniškos doktrinos šviesoje 
ypač išryškėja tie socialiniai nukry- 
pimai, kurie materializmo įtakoje pa- 
sireiškia, nustatant laisvės ir auto- 
riteto santykius demokratijoje. Daug 
kur “autoriteto menkumas czilpnina 
krašto tvirtumą labiau negu kitos 
kliūtys". Čia Popiežius primena dau- 
gelio užmirštą garsiojo 1944 m. ka- 
lėdinėj kalboj jo išreikšta demokra- 
tinės santvarkos dėsnį: “Demokrati- 
nėje valstybėje, kaip ir kitoj: g-rai 
tvarkomoje, autoritetas turi būti 
tikras ir efektyvus". Ė 

Pijaus XII mokslas apie demokra- 
tiją yra įkvėptas krikščioniškosics 
žmogaus asmens sąvokos. Atmesda- 
ma kraštutinių optimistų, skeptikų 
ir pesimistų nuomones, Bažnyčia 
tvirtina, kad žmogus iš prigimties 
nėra nei tobulas, nei galutinai palū- 
žęs. Nors gimtoji nuodėmė įnešė tam 
tikrą netvarką pirmykštėje Žmogaus 

"vidinių „galių harmonijoje, tačiau jo 


Popiežius Pijus XII 


protavimo galia ir jo laisvė pasiliko 
esmėje nepaliestos.  Gimtąja  nu>- 
dėme praradusi antgamtinės ir es- 
mei nepriklausančias gamtines dova- 
nas, žmogaus prigimtis susilpnėjo, 
moralinis įstatymas jai pasidarė 
našta, kuriai nešti reikia sutelkti 
dvasines jėgas. Tačiau sveika Žžmo- 
gaus prigimtis, bendračarbiaudama 
su visagale Dievo malone, gali labai 


daug, ji gali išvaduoti žmogų iš 
“technikos dvasios" įtakoje kilusio 
materializmo. 


Toks tat žmogus yra ir turi būti 
socialinio gyvenimo subjektas ir pa- 
grindas, Turėdamas galią išsivaduo- 
ti iš klaidų ir prieštaravimų, kūną 
palenkiant dvasios tarnybai, jis ža- 
dina didelį pasitikėjimą. šv. Tėvas, 
pabrėždamas autoriteto principą de- 
mokratijoje, nesišaukia kažkokios 
abstrakcijos, kuri iš kažkur turėtų 
galią valdyti kitus, bet šaukiasi šio 
žmogaus, kuris, norėdamas apginti 


savo laisvę ir išsivaduoti iš chaoso, 
turi paklusti teisingam autoritetui. 
“Teisingas. autoritetas ir teisinga 
laisvė tegali abu drauge gyvuoti ar- 
Da abu drauge žūti". 

Tai Bažnyčios per šimtmečius mo- 
kytas, daug kartų istorijos patvirtin- 
tas, tik nauja forma išreikštas, am- 
žinas natūraliosios moralės dė:nis. 
Tik juo pasiremdama, demokratija 
gali siekti tos idealios laisvės, “ku- 
ri yra toli nuo bet kokio savivalia- 
vimo, kuri sujungia su sąmoningų 
savo teisių žinojimu kitų laisvės, 
garbės ir teisių respektavimą ir yra 
sąmoningai atsakinga bendruomenės 


gerovei", — “Aišku, — baigia savo 
pastabas apie laisvę ir autoritetą Pi- 
jus XII, — kad tokia demokratija 


tegali gyventi ir klestėti tik Dievo ir 
Jo įstatymų respektavimco atmosfe- 
roje, solidarume ir krikščioniškame 
broliškume"'. o o 
V. „K-as 

LAISVĖ IR BŪTIS 


Neseniai “ Aidai" atspaudė dr. Juo- 
zo Girniaus prancūzų kadba rašyto 
veikalo “Libertė et L'etre, La Meta- 
physigue Ekxistentielle de Karl Jas- 
pers" lietuvišką santrauką — “Lais- 
vė ir Būtis" (Brooklyn 1953. 151 
psl.). Tai nėra eilinė populiari bro- 
šiūra, nei mokyklinis vadovėlis iš fi- 
losofinės srities, bet gili studija, su- 
telkta atpažinti vieno mūsų laikų žy- 
maus egzistencialisto, Karl Jasperso, 
filosofiniam mąstymui. Kaip pats au- 
torius sako: “Kalbėti apie egzisten- 
cializmą apskritai yra sunku, nes ta- 
sai bendras vardiklis, kuris vadina- 
mas egzistencializmu, lieka tik negy- 
va schema. Tie filosofai, kuriuos jun- 
gia šis bendras vardiklis, iš tiesų yra 
labai skirtingi. Užtat šį kartą ir pa- 
sirenkame tik vieną iš jų — Karl 
Jaspers" (p. 5.). 


Jeigu egzistencializmas yra apskri- 
tai apibūdinamas, kaip laisvės filo- 
sofija, tai ypač šis vardas dera Jas- 
perso filosofiniam mąstymui. Jo fi- 
losofija, trumpai sakant, yra laisvės 
filosofija, o ne būties, kaip įprasta 
tradicinėj filosofijoje turėti. 

Dr. J. Girnius atskleidžia Jasperso 
egzistencinę sampratą keturiuose 
skyriuose: 1) Žinojimo prievarta ir 
tikėjimo laisvė, 2) Laisvė ir pasau- 
lis, 3) Laisvė ir dievybė ir 4) Laisvė 
ir religija. 

Anot Jasperso, mes pažįstame tik 
tam tikrus objektus. Bet joks objek- 
tas nėra tiesiai pati būtis. Todėl mes 
pačios būties nepažįstame, nes objek- 
tai tėra būties apraiškos ženklai, bet 
ne ji pati. Mūsų pastangos pažinti 
būtį žmoniško mąstymo keliu atsi- 
daužia į nenuveikiamybę. Mūsų pa- 
žinta tikrovė yra tik patirtinė tikro- 
vė, bet ne būtis savyje. Pasaulyje 
randama tikrovė mums atskleidžia 
pažinti per juslinę patirtį ir loginę 
tiesos evidenciją. Mes turime ją pri- 
pažinti būtinai. Čia nėra laisvės pri- 
tarti jos buvimui, arba ne. Čia ne- 
reikia taip pat tikčti, kad yra šalia 
mūsų randama pasaulio tikrovė. šis 
pažinimas turi priverstinumo pobūdį. 
Tačiau priverstinis pažinimas nėra 
gyvenimui pakankamas nė visa bū- 
tis juo neišsemiama. “Nors jis ir 

duoda mums priemones gamtai val- 
dyti, bet jis palieka mus pačius be 
tikslų. Užtai esminga tiesa prasideda 
kaip tik ten, kur baigiasi sąmonės 
apskritai prievarta'' (p. 16.). Esmin- 
ga tiesa prasideda ten, kur mes nuo 
žinojimo prievartos pakylame į tikė- 
jimo laisvę. Absoliutinė būtis atsi- 
skleidžia tik tikėjimui. (p. 15.). 


Jaspersas tikėjimc laisvei suteikia 
nelygstamumo dovaną, visai nepai- 
sydamas tikėjimo turinio. “Objekty- 
vus tikėjimo turinys keičiasi pagal 
laiką ir žmones“ (p. 17.). Jaspersui 
yra svarbiau pats tikėjimo būdas ne- 
gu tikėjimo turinys. Svarbu yra išti- 
kimybė pačiam sau. Tai yra egzis- 
tencinė tikėjimo tiesa. Joje slypi ne 
loginis tikėjimo turinys, bet morali- 
nis įsitikinimas sau pačiam. Taigi 
augščiausias tiesos laipsnis glūdi ne 
loginėj, bet moralinėj plotmėj. Pagal 
Jaspersą, tikėjimo tiesa yra ne tiesa 
apskritai, bet esmiškai mano tiesa, 
kuri yra nepasikartojanti kitame ir 
dėl to istorinė, tai yra, nepakartoja- 
mai asmeniška. Jaspersas iškelia vi- 
sus įsitikinimus į egzistencinės tiesos 
rangą, kuriame tiesa slypi nebe 10- 
giniame turinyje, bet moraliniame įsi- 
tikinime. (p. 29.). 

Pats žodis "egzistencija" tradici- 
nėj filosofų terminijoje reiškė buvi- 
mą apskritai. Jaspersui egzistencijos 
žodis reiškia specialiai žmogiškąjį 
buvimą. Tik žmogus nėra brutaliai 
apspręstas, bet laisvas būti “pačiu 
savimi" (p. 47.). Žmogus laisvės pa- 
grindu yra išskirtas iš kitų gamtos 
padarų ir gali egzistuoti kitų nepa- 
keičiamu ir kitų neatstojamu indivi- 
du. Per kūną žmogus įeina į patir- 
tinį pasaulį. Bet savo asmeniškumo 
gelmėse jis yra daugiau, negu tai, 
kuo reiškiasi pasaulyje. Tai yra jo 
nelygstamas angažavimasis istorinė- 
je situacijoje, “Egzistencija. yra tai, 
ko negalime įsivaizduoti, kaip regi- 
mo dalyko, bet kas lieka už visų ro- 
lių ir tačiau jas vaidina, kiek aš su- 
tampu su manimi pačiu" (p. 50.). 


Tačiau būti savęs pačio versme, tai 
reiškia būti laisvam. Laisvė yra pa- 
šaukimas, kurio vykdymas žmogų 
pakelia į egzistencijos rangą. Laisvės 


vieta yra ne pasaulyje, 0 pačiame 
žmogaus viduje. Užtat, anot Jasper- 
so, negalima objektyviai laisvės nei 
įrodyti, nei paneigti. (p. 52.). Į lais- 
vę mus pažadina pats nelaisvės ne- 
pakeliamumas. Niekas negali žmo- 
gaus priversti būti laisvu, nei jam 
uždrausti būti laisvu (p. 53.). La's- 
vės apsisprendimas yra nelygstamas: 
tai esu aš pats, kuris taip noriu (p. 
54.). Tai ir yra egzistencinis Žžmo- 
gaus pasireiškimas — savo paties 
laisvės pareiškimas, Žmogaus laisvės 
negali varžyti nei kckios galiojančios 
normes, nei tikslai. Ją veda sąžinė, 
kuri nėra palenkta jokiam teisėjui. 
Kiekvienas turi sekti savo balsą. (p. 
59.). Jaspersas teisingai pabrėžia są- 
žinės nelygstamumą, bet neteisingai 
jis ją ištuština nuo visokio turinio 
(p. 66.). 

Kad nebūtų sauvaliavimo, Jasper- 
sas pabrėžia, kad kaip niekas neturi 
teisės mane prievartauti, taip lygiai 
aš negaliu primesti savo įsitikinimų 
kitam. Tarp žmonių turi būti tarpu- 
savio komunikacija, arba vienas kito 
laisvės ir sąžinės respektavimas. 


Dievybės samprata Jasperso reiš- 
kiama ne asmeninio Dievo, bet Trans- 
cendencijocs vardu. Jis prieina prie 
Transcendencijos atskleidimo taip pat 
tik laisvės pagrindu. “Kiek esu lais- 
vas, patiriu Transcendenciją laisvėje 
ir per laisvę“ (p. 89.). Laisvė yra 
vienintelis organas, per kurį į mus 
prakalba "Transcendencija. - Tačiau 
Transcendencija yra visada pasislė- 
pusi ir mums nepažįstama, Ir tik dėl 
tc mes galime išlikti laisvi. Kitaip 
sudužtų mūsų laisvė, kaip ji sudūž- 
ta į tikrovės pažinimą. “"Transcen- 
dencinė būtis turi likti pasislėpusi, 
kad nebūtų mumyse sunaikinta lais- 
vės galimybė" (p. 91.). Tačiau Ab- 
soliutinė Būtis, nors ir pasislėpusi, 
gali reikštis per tikrovės objektus, 
kaip per tam tikrus šifrus. šifrai yra 
tarpininkai tarp egzistencijos ir 
Transcendencijos (p. 97.). Žmogus 
regi tik šifrus, bet niekad negali ma- 
tyti pačios  "Transcendencijos. Su 
Transcendencija jis gali susisiekti ne 
pažinimu, bet savo nelygstamos lais- 
vės reiškimu. Todėl ir žmosxaus pa- 
šaukimas yra likti Transcendencijos 
akivaizdoje, neprarandant savo lais- 
vės (p. 104.). Tai yra principai, ku- 
riais pagrįsta Jasperso egzistencinė 
metafizika. 


Gerai, kad dr. J. Girnius ne tiktai 
atskleidžia Jasperso filosofinį mąs- 
tymą, bet trumpai apibūdina ir 
jo vertę, Jis pilnai pagrindžia tezę, 
kad mes negalime vadinti Jasperso 
galvojimo krikščionišku, nes jis nei- 
gia asmeniško Dievo buvimą ir Ap- 
reiškimo faktą (p. 128.). Jaspersas“ 


bando žmogaus religinį santykį su 
Dievu pakeisti moraliu santykiu tarp 
žmonių, išskiriant bet kurią objekty- 
vią tiesą. Tačiau nėra pagrindo na- 
lygstamybės vardan suteikti tiesos 
rangą kiekvienam santykiui, “lyg 
pats santykis kurtų tiesą, o ne tiesa 
teistų santykį (p. 143.). Reikia ger')- 
ti visus nuoširdžius įsitikinimus, bet 
nereikia tolerancijos paversti abejin- 
gumu pačiai tiesai (p. 144 ). Dėl to 
didžiausias priekaištas galima daryti 
Jaspersui, kad jo filosofinis tiesos 
siekimas atsidaužia į būties pažinimo 
nepasiekiamumą ir išvirsta vien į 
moralinę sritį. Teisingai “Laisvės ir 
Būties'' autorius pastebi: 


1) “Negalime sutikti su Jaspe:so 
bandymu grįsti metafiziką morale, 
nes šis bandymas iš anksto savyje 
slepia netikėiimą mūsų proto jėga pa- 
kilti ligi Absoliutinės Būties“ (p 
149.); 

2) “Negalime sutikti su Jasperso 
tiesos samprata, nes ji pakelia į eg- 
zistentinės tiesos rangą kiekvieną įsi- 
tikinimą“ (p. 149.); 


3) "Negalime sutikti su Jasperso 
dievybės samprata, nes jo imanenti- 
nė Transcendencija nėra Gyvasis Die- 
vas“ (p. 150.), 


Dr. J. Girnius, kruopščiai surinkęs 
po tūkstančius puslapių išblaškytas 
Jasperso filosofines mintis, duoda 
mums pilnai pagrįstą atsakymą, kaip 
Jaspersas suprato būtį, laisvę ir eg- 
zistenciją. Nors “Laisvė ir Būtis" nė- 
ra savo apimtimi didelis mokslo vei- 
kalas, bet savo turiniu, minčių sva- 
rumu ir moksliniu metodiškumu yra 
labai stiprus. Tiesa, skaitytojui, nesu- 
sipažinusiam su filosofine terminija, 
gal bus ir sunkiai įkandamas, tačiau 
tokios rūšies mokslo knygos pas mus 
yra labai retas svečias, ir dėl to la- 
bai brangintinos. Autorius šiuo savo 
veikalu mums davė į rankas ginklą 
atverti kietam lukštui, kurio viduje 
glūdi žymaus vokiečių egzistencia- 
listo Karl Jasperso atstovaujamo eg- 
zistencializmo branduolys. Dr. J. Gir- 
nius šiuo moksliniu darbu palengvi- 
no sunkų priėjimą prie Karl Jasper- 
so filosofinio galvojimo atpažinimo ir 
taip pat jo kritiško įvertinimo. 


Turėdami prieš akis šį stambų įna- 
šą mūsų mokslinin lobynan, mes sy- 
kiu reiškiame pageidavimą, ksd au- 
torius imtųsi naujo darbo, atskleistų 
lietuvių kalba ir antrąjį vokiečių eg- 
zistencialistų šulą — M. Heidezgerį. 


Dr. P. Celiešius 


BENDRO ŽODŽIO BEJIEŠKANT 


Į mano pastabas (Aidai, 1953, nr. 
9) dėl kelių į senąją lietuvių religiją 
p. Marija Gimbutienė atsiliepė sa- 
vais komentarais. Sprendžiant iš au- 
torės atsakymo, galime surasti tr2- 
jopo pobūdžio dalykai: pirma, tie, 
kurie yra mano ir autorės vienodai 
suvokti ir panašiais ar tais pačiais 
žodžiais aptarti; antra, tie, kurie yra 
panašiai suvokti, tač'au autorės nu- 
sakyti prieštaraujančiai; trečia, tie, 
kurie yra ir skirtingai suvokti ir 
skirtingai išreikšti. 

Autorė, atrodo, neprieštarauja ma- 
no prielaidai, kad visų pirma reikia 
turėti religijos koncepciją aplamai, 
kuri būtų mokslinė, kurios aš kaip 
tik ir pasigedau pagrindiniame jos 
straipsny (Aidai, 1953, nr. 1). Ji taip 
pat sutinka, kad religijos kilmės 
(tiksliau — raidos) procese yra ne 
vien racionalinis, bet ir jausminis 
pradas, nors aš to ir pasigedau jos 
išvadose. 

Jeigu šiais dviem atvejais buvo ga- 
lima rasti daugiau ar mažiau bendra 
mintis ir žodis, tai daugelis kitų da- 
lykų, kuriuos aš iškėliau kaip pa- 
grindinius, autorės buvo apeiti, ir su- 
darytas įspūdis, tartum“ jie buvo ne 
į temą. Užuot atsakius į mano iške!- 
tus argumentus; paimtus iš gausių 


autorės apibendrinimų, vedančių į 
romantišką senosios lietuvių religijos 
vaizdą, autorė išsitraukė keletą ei- 
lučių iš mano pastabų, neturinčių 
nieko bendra su pagrindiniais mano 
priekaištas, jas  iškreipė, pritai- 
kė, kur jos mano nebuvo taikytos, 
ir, žinoma, “sutriuškino priešą“. štai 
tos eilutės; “Antra vertus, neatrodo, 
kad idealiai suvoktas senosios lietu- 
vių religijos vaizdas lietuvybę stip- 
rintų daugiau, negu lietuviškosios 
krikščionybės lytis“. Siekdama savo 
tikslo, autorė, cituodama mano p3a- 
stabas, praleido šiame tekste labai 
svarbius žodelius “antra vertus“, ku- 
rie parodo, kad to sakinio mintis 
paliečia naują aspektą, prieš tai — 
pagrindinėje straipsnio dalyje — ne- 
nagrinėtą, tad tai daliai ir netaiky- 
tiną. Šitaip “pakreipiant" mano dig- 
resinę pastabą, žinoma, yra lengva 
rasti ir nusistatymą, ir insinuacijas, 
ir kitus skambius dalykus. 


Tikrumoje gi ši pastaba buvo tai- 
kyta į autorės vienašališkumą, ku- 
ris išryškėja jos argumentacijoj, 
kad “mes neišvengiamai esame sa- 
vosios praeities, tad ir sencsios reli- 
gijos vaikaičiai"..., kad “žinome, 
koks griovimo darbas vyksta, kai 
tyčiojamasi iš praeities, kai griau- 


nami pamatai ir jie nepakeičiami ki- 
tais, ir kaip augo kultūra, jei praei- 
ties palikimas kultivuojamas pagal 
naujų laikų reikalavimus". Savo pa- 
staba aš atsargiai (su žodeliu “at- 
rodo") priminiau autorei, kad mes 
jau esame ir krikščionybės “vaikai- 
čiai" ir kad lietuviškoji krikščiony- 
bės lytis mūsų kultūros raidoje su- 
vaidino nemažesnį vaidmenį, kaip se- 
noji lietuvių religija. 

Dabar gi grįžkime į temą. 

Autorė sakosi, kad mano surasta 
jos religijos koncepcija “neturi jo- 
kio ryšio" su jos “duota religijos 
koncepcija“. Deja, autorė tik panei- 
gia, bet nepasako, kokia gi iš tik- 
rųjų jos religijos koncepcija, kuria 
ji remia savo straipsnį. Ji nieko kito 
pasakyti ar pacituoti ir negali, nes 
ir skaitytojai ir ji pati galėjo su- 
rasti tik vieną religijos koncepciją 
jos straipsny. Ir štai ji, pakartoja- 
ma dar kartą: “Mes neišvengiamai 
esame savosios praeities, tad ir sa- 
vosios religijos vaikaičiai, ir mums 
yra tik vienas kelias: ją tirti, dau- 
giau apie ją žinoti, rasti joje, kas 
buvo gera, gražu, išmintinga, įdo- 
mu". Kadangi aš citavau tik konc-p- 
cijai esminius žodžius, kurie čia yra 
pabraukti, tai autorė surado kitą 
progą skambiems žodžiams, e:ą, šias 
eilutes rašąs “savo tendencijai patei- 
sinti skelbia falsifikuotas išvadas“, 
“cituoja kelis sakinius iš straipsnio 
įžangos, patogumo dėliai ne ištisai" 
ir t.t. Tenka dar kartą pakartoti, 
kad augščiau pabrėžtieji žodžiai su- 
daro pilną autorės religijos koncep- 
ciją aplamai, nes visai aiškiai ir ne- 
dviprasmiškai pasako, ko ji jieškos 
religijoj ir kas joje jieškotina. O tie 
priedėliai, kaip “ją tirti, dauviau 
apie ją žinoti", kuriuos aš sąmonin- 
gai praleidau kaip neesmingus ir dėl 
ko autorė man prikišo subjektyvu- 
mą, augščiau paminėto'e koncspci- 
joje neprideda nieko nauja.*) 

Dabar tenka aiškiai pasakyti, kad 
autorės duota religijos koncepcija 
(“tik vienas kelias") yra visiškai 
klaidinga. Savo pastabose aš ir 
nurodžiau tą klaidą, o taip pat ir tai, 
kaip jos išvengti ir kokia turėtų bū- 
ti mokslinė koncepcija. Ir reikia pa- 
stebėti, kad straipsnio pobūdis — ar 
skirtas specialistams ar ne specialis- 
tams — nepateisina klaidų, nors au- 
torė ir sugestionuoja į dalinį jų pa- 
teisinamumą (“skirtingai yra rašo- 
mas straipsnis, kuris skiriamas ne 
specialistams". ..), 


*) Žodžiu ''tirti'' paprastai aprėpiami vi- 
soki daviniai ir faktai, ar jie būtų tei- 
giami ar neigiami. Todėl iš čia nebūtų 
galima išvesti autorės vienašališkumo. 
Tolesnį jos sakinio žodžiai tuo būdu 
gali atskleisti naujus aspektus.— Red. 

Atrodo, kad po mano pastabų au- 
torė suabejojo savo religijos koncep- 
cija. Tai galima spėti iš jos pasitei- 
sinimų, kai ji rašo: “Bet jei ir iš tik- 
ro būčiau jieškojus, kas gera, gražu, 
gal geriau būtų išmesti visai tas vie- 
tas... apie rupūžės ir žalčius". Tai- 
gi, autorė nusistato vienintelį kelią 
(“tik vienas kelias"), o kitam straips- 
ny, komentaruose, išsigina, kad to 
tikslo neturėjus, ir atkreipia dėmesį 
į jos koncepcijai prieštaraujančius 
davinius. Susidaro įspūdis, kad čia 
autorė savaime pati “pasitaise", kai 
tuo tarpu aš savo pastabose jau 
anksčiau nurodžiau, jog “autorės iš- 
vados, kurios šiame straipsny (pa- 
stabose) buvo kritikuojamos, neiš- 
plaukia iš medžiagos, kurią autorė 
panaudojo". 

Kaip jau minėta, autorė vengia at- 
sakyti į mano iškeltas jcs pačios iš- 
vadas (kaip “senosios religijos pali- 
kime nieko nėra nereikalingo", “kiek- 
vienas reiškinys... yra logiška au- 
dinio detalė", “ne per klaidą, o nuo- 
sekliai senieji lietuviai pasirinko sa- 
vo religijai simbolius" ir kt.), vedan- 
čias į romantiško tobulumo lietuvių 
senosios religijos sistemą. Užuot jieš- 
kojus savųjų išvadų pateisinimo arba 
paneigimo, autorė, kaip minėta, grie- 
bėsi skambių žodžių. ši autorės lai- 
kysena yra sietina su jos suvokta 
mokslininko kaip individualaus kū- 
rėjo koncepcija. Pagal ją, “indivi- 
dualus kūrėjas, tiek mokslininkas, 
tiek menininkas, kūrybiniame proce- 
se yra paprastai virš prieš jį buvu- 
sių teorijų; jis jas apvaldo, transfor- 
muoja ir skelbia savo tiesą". Beje, 
autorė vadovaujasi tik viena šios 
koncepcijos dalimi, o kitą negližuoja, 
nes ji dažnai tariasi suradusi naują 
tiesą, kai tikrumoje toji “tiesa" jau 
prieš keliasdešimt ar šimtus metų 
atrasta, pripažinta kaip nepagrįsta ir 
palikta "istorijos archyve". Kaip mi- 
nėjau pastabosę, devynioliktojo šimt- 
mečio tecrijos, liečiančios 
kilmę bei raidą ir atstovaujamos Ty- 
loro, Spencerio ir Muellerio (tokių 
atstovų būtų ir Čaugiau, pvz. Comte), 
nuvertina jausminį elementą racio- 
nalinių elementų sąskaiton. šiuo at- 
žvilgiu minėtos teorijos jau yra at- 
gyvenusios savo amžių. Tačiau auto- 
rė, nagrinėdama senąją lietuvių reli- 
giją, tebekartoja tą pačią nuvalkiotą 
racionalistinę gaidą, kad “ne per 
klaidą, o nuosekliai senieji lietuviai 
pasirinko savo religijai simbolius"'.*) 


Jieškodama senosios lietuviu roji- 
gijos charakterio (“bendroji gija, ku- 
ri ėjo per visą ritualą“, “pagrindinis 


*) Redakcija nemano, kad iš šitos citatos 
jau būtų galima daryti racionalizmo 
priekaištą. - 

religijos 


leitmotyvas". ..), autorė atranda, kad 
tai buvo “kova prieš amžinai grasan- 
tį blogį už egzistenciją, už gyvybę", 
ir tą religiją ji pavadino “gyvatos 
religija". Tai skambus vardas. Jaus- 
damasi “virš prieš ją buvusių teori- 
jų", autorė nepastebi, kad Tėvas L. 
Andriekus (Aidai, 1953, 236 psl.) tą 
pačią gyvatos, šviesos ir kovos su 
blogiu išraišką atranda ir krikščio- 
nybėje. O ir aš pats savo pastabose 
atsargiai priminiau, kad tas “vardas 
tinka ir daugeliui kitų religijų". Da- 
bar tenka atviriau paklausti: ar te- 
ko autorei užtikti bent vieną religi- 
ją, kurioje negalima būtų pastebėti 
gėrio kovos su blogiu ir kurios nega- 
lima būtų pavadinti autorės naudo- 
jamu plačiaprasmiu gyvatos vardu? 
Ji jos ir nesuras. Nieko nuostabaus, 
jei aritmetika turi reikalo su skait- 
čiais, c religija — su gėriu ir blogiu, 
šventumu ir profaniškumu ir t.t. Tai 
yra elementari tiesa, seniai žinoma 
ir nereikalaujanti jokių studijų jai 
atrasti, nekalbant jau apie panaudo- 
jimą “šimtų ir tūkstančių meno pa- 
minklų, tautosakos ir kalbos dalykų, 
ankstyvosios istorijos dokumentų". 


Šitie yra pagrindiniai dalykai, kur 
autorė, jos žodžiais, “laisvai plaukio- 
ia?? 


ja". Yra ir daugiau, sakytume, ant- 
raeilių dalykų, kur autorė taip pat 


nedisciplinuotai, t. y. laisvai, plauk'o- 


ja. Tačiau šio straipsnic rėmai jiems 
paliesti yra per siauri. Palyginant at- 
rodo, kad nei dr. Z. Ivinskis, nei dr. 
J. Puzinas, rašę ta pačia ar panašia 
tema, neplaukioja laisvai po mokslo 
jūras, bet, sakytume, atsargiai tyri- 
nėja apsibrėžtus objektus ir pasie- 
kia galiojančių išvadų, ko kaip tik 
pasigendame autorės straipsny apie 
senovės lietuvių religiją ar pasaulė- 
jautą. Man taip pat neteko pastebė- 
ti tokio “laisvo plaukymo" dr. J. Ba- 
lio, J. Lingio ar A. Mažiulio tauto- 
sakiniuose, archeologiniuose ar kul- 
tūrinės antropologijos darbuose. Tad 
neaišku, kokie yra autorės “kolegos, 
kurie laisvai plaukioja Lietuvos ir 
Europos archeclogijos, istorijos, folk- 
loro, liaudies meno, kalbotyros van- 
denimis" ir kurių nuomonė turėtų ta- 
riamai sutapti su autorės nuomone. 


Beje, po šitokių pasisakymų atro- 
dytų, kad nieko gera nėra autoršs 
straipsny. Anaiptol Bet šis žodis, 
kaip ir ankstesnės pastabos, nėra 
skirtas kokiai nors sukakčiai ar rek- 
lamai paženklinti. Todėl jis yra kri- 
tiškas ir iškeliąs trūkumus, kurie 
meta šešėlį ir į stiprias autorės pa- 
straipas. Tačiau mano nuomonė nėra 
pasikeitūsi, 0 greičiau yra sutvirtin- 
ta autorės komentarų. Ją tad ir no- 
rečiau pakartėti iš ankstesnių pasta- 
bų: “Aplamai, autorės religinė stu- 


dija medžiagos atžvilgiu yra išsami 
ir gal pirmą kartą mūsų mokzlinėj 
literatūroj taip trumpai ir pilnai pa- 
teikta". Ir aš neabejoju, kad, turėda- 
mas progos ir laimės parašyti au- 
torei privatų laišką, tą pačią nuomo- 
nę išreikščiau progai tinkamais su- 
perlatyvais ir komplimentais— taip 
kad ji vargiai besiskirtų nuo autorei 
parašyto privataus laiško ištraukos, 
kurią autorė cituoja kaip savo moks- 
liškumo įrodymą. 

Nors šis žcdis buvo senokai para- 
šytas, atspausdintas jis tampa vė- 
liau, tad kaikurios mintys jame pra- 
randa dalį aktualumo, ypač kai J. 
Balys savo straipsny “Mokslas reli- 
gijų istorijoje" (Aidai, 1954, nr. 1) 
kaikuriuos dalykus pakartoja. Su da- 
limi J. Balio argumentų tenka visai 
sutikti. Tad tiesa, kad nei M. Gim- 
butienės, nei J. Balio, nei mano 
straipsniai ko nors ypatingai “naujo 
ir esmingo" nedavė: jie visi yra įvai- 
rių religijos mokslo teorijų pritaiky- 
mai lietuviškai medžiagai. Tik vieni 
autoriai naudojo senesnes, dažnai jau 
atgyventas, kiti —-naujesnes teori- 
jas. Man tačiau neaišku, kur aš bū- 
siu nukalbėjęs “pro šalį", kaip teigia 
J. Balys. Man labai nemalonu pasta- 
rajam autoriui priminti, kad aš pora 
mėnesiu ankščiau negu autorius jau 
nurcdžiau, kad M. Gimbutienės re- 
ligijos koncepcija yra nemokslinė, 
kad jos “gyvatos religija" nedaug ką 
pasako ir tinka kitoms religijoms, ką 
autorius vėliau pakartojo, kaip tik 
to nelaikydamas nukalbėjimu “pro 
šalį". 

Negalima sutikti su J. Baliu, kad 
“santykiai tarp dvasių, dievų ir žmo- 
nių yra grynai utilitaristiniai". Kaip 
teisingai A. Mažiulis (Aidai, 1954, 
nr. 1, 39 p.) pastebi, A. Bruecknerio 
išpopuliarintas  do-ut-des principas 
senojoje lietuvių religijoj neišlaiko 


kritikos. Mūsų laikų antropologai, 
tyrinėdami ' dabartines “primityvias" 
tauteles, prieina išvados, kad tarp 


magijos ir religijos yra tam tikras 
kontinuitetas, nesąlygojamas utilita- 
rizmo. 


Negalima taip pat sutikti su J. 
Baliu, kad mūsų istorikų ir etnologų 
uždavinys yra, tarp. kitko, išaiškinti 
visų tų dievysčių kilmės priežastis. 
Gal kartais į tai ir tenka atsigręžti, 
tačiau aplamai religijų bei dievysčių 
kilmės klausimas yra daugiau speku- 
liacijos, 0 ne mokslinio darbo vai- 
sius, ES K 

Antanas Musteikis 

I SUOMENINIS 
XYXVENIMAS 


ITALIJOS PROBLEMOS 


Šiandien komunizmas, lyg kokia 
purvina upė, liejasi per pasaulį iš 
krantų ir grasina sunaikinti žydin- 
čias pievas ir ramius derlingus lau- 
kus. Nenuostabu tad, kad pasauli- 


nės politikos vairuotojai stengiasi 
stiprinti užtvankas ir neleisti tai 
smurto, melo, klastos ir neteisybės 


upei išsilieti. Viena tokių užtvankų yra 
demokratinė Italija, taip sunkiai iš- 
gyvenanti karo pasekmes ir energin- 
gai gydanti jai padarytas žaizdas. 

Bet ir toje užtvankoje atsiranda 
pavojingų plyšių, silpnų vietų, kurios 
sudaro daug rūpesčio tiems, kurie 
kovoja su komunizmo grėsme. "Tos 
silpnos Italijoje vietos, kurios suda- 
ro komunizmui plėstis patogia sąly- 
gas, yra šios. 

1. Gyventojų perteklius. Italijoje 
kasmet priauga 400,000 žmonių. 
Emigracijos į kitus kraštus beveik 
nėra. Po karo Italija neteko koloni- 
jų, kuriose prieš karą buvo įkurdin- 
ta tūkstančiai italų ir įdėti dideli 
kapitalai, Po karo italai grįžo iš ko- 
lonijų į savo tėvynę ubagais ir taip 
padidino dar daugiau Italijos bied- 
nuomenės eiles. Suprantamas tad sa- 
vo laiku De Gasperi pasakymas 
Marshallo plano vykdytojui  Hoff- 
manui: “Jei jūs tikrai norite mums 
padėti, tai paimkite iš Italijos bent 
vienų metų prieauglį, o mums tuo- 
jau palengvės". Italai skaito dangun 
šaukiančiu nusikaltimu kitų kraštų 
nusistatymą neįsileisti italų emig- 
rantų. Italija dūsta tarp savo kalnų 
ir su pavydu žiūri, kaip visoki DP 
renkasi kraštus, į kuriuos turi pro- 
gos išvažiuoti. 

2. Darbo ir duonos stoka. Italija 
neturi savo nei žaliavų, nei pakan- 
kamai dirbamos žemės, kurioje išsi- 
augintų bent pakankamai kasdieni- 
nės duonos. Tiek anglis, geležies 
gaminiai, nafta, tiek duona, bulvės 
reikia įsigabenti iš kitur. Gi visa tai 
veltui negaunama. Savo gi ekspor- 
tas — vien vaisiai ir vynas. Nesant 
savos galingos pramonės, sunku ap- 
rūpinti darbu milijonai bedarbių. O 
žemės reforma, žadėta ir vykdyta 
krikščionių demokratų valdžios, pro- 
blemos neišsprendžia. Žemės refor- 


ma nelietė apdirbamų plotų, nes bi- 
jota suardyti ir taip nestiprų žemės 
ūkį. Padalinus gi nedirbtos žemės 
gabalus nieko neturintiems varg- 
šams, reikia juos įkurdinti, t. y. pir- 
Maisiais Metais ne tik maitinti, bet 
pastatyti ūkio trobesius, įtaisyti gy- 
vą ir negyvą inventorių. O tam rei- 
kia didelių kapitalų, kurių trūksta. 
Įdedamas į naujakurius kapitalas 
negrįžta ir neneša pelno. Juk Itali- 
jos biudžetas kasmet yra vis su de- 
ficitu ir finansų mMinisteriui tikrai 
nelengva surasti, kas dar būtų ga- 
lima apdėti taksomis, mokesčiais, 
kad šiaip taip subalansavus biudže- 
tą. Mokesčiai dideli, jų našta visi 
skundžiasi, reiškia savo nepasitenki- 
nimą, kaltina valdžią, bet kitos išei- 
ties nėra. Iš tuščio nepripilsi. 

Suprantama, kad tokioje padėtyje 
nedarbas yra tikra Italijos nelaimė. 
Statistikos daviniais 1949 m. Italijo- 
je buvo 2,226,290 bedarbių, 1950 m, 
— 2,100,230 bedarbių. Paskutiniais 
metais karo pramonės atkutimas ir 
Italijos į Atlanto paktą įsijungimas, 
davė darbo keliolikai tūkstančių dar- 
bininkų. Bet tai lašas jūroje ir ne- 
darbo problemos dar neišsprendžia. 

3. Butų trūkumas.  Nelengvesnė 
yra ir butų problema. Jeigu skaity- 
sime, kad civilizuotame krašte kiek- 
vienas gyventojas turi turėti bent 
vieną kambarį, tai Italijoje 1951 m, 
gyventojų surašinėjimo daviniais, 47 
milijonai gyventojų turėjo tik 35 mil. 
kambarių. Vadinasi, trūksta 12 mil. 
kambarių. Todėl daugelis vargšų gy- 
vena barakuose, kalnų olose. Kita 
vertus, jie, neturėdami darbo, nepa- 
jėgia net ir menkiausio buto nusi- 
samdyti, Valdžia remia ir skatina 
statybą, paskutiniu laiku daug sta- 
toma naujų namų su patogiais bu- 
tais, bet jie vargšams neprieinami. 
Pagaliau kasmet priaugąs gyvento- 
jų skaičius sunaudoja naujas staty- 
bas, o vargšai ir toliau lieka savo 
skurdžiose lindynėse. Tik darbu ap- 
rūpinti pajėgtų jie ir tinkamesnį bu- 
tą susirasti. 

4, Uždarbių atlyginimas. Krašto 
finansai nėra pakankamai išlyginti 
gyventojų tarpe. 1949 m. statistikos 


daviniai rodo, kad 4,489,000 šeimų 
turėjo tik po 22,000 lyrų mėnesinių 
pajamų (reikia bent 60,000 iyrų kuk- 
liam pragyvenimui). Tuo tarpu 260,- 
000 šeimų tuo pat laiku turėjo po 
370,000 lyrų mėnesinių pajamų, ar- 
ba 17 kartų daugiau už pirmąsias. 
Akivaizdoje šių dviejų kraštutinumų 
— turto ir skurdo, kyla klausimas: 
ar šitoks pajamų nelygumas yra su- 
derinamas su krikščionišku mokslu 
apie nuosavybę? Popiežius Pijus XII 
savo radijo kalboje jau 1944. IX. 1 
įspėjo: “Mes matome vis augančias 
darbininkų mases šalia perdėto me- 
džiaginių gėrybių sukoncentravimo į 
rankas nedaugelio, kurie įvairių be- 
vardžių bendrovių vardu išsisuka iš 
savo socialinių pareigų ir darbininką 
pastato į tokias sąlygas, kad tas ne- 
gali įsigyti savo nuosavybės... Ma- 
tome, kaip iš vienos pusės milžiniš- 
ki turtai užvaldo privatinį ir viešąjį 
ūkį, o dažnai ir visuomeninę veiklą; 
iš antros pusės nesuskaitomą dau- 
gybę tų, kurie neturėdami tiesiogi- 
nio ar netiesioginio tikrumo dėl sa- 
vo rytojaus, nesidomi tikromis 
dvasinėmis vertybėmis; jie apsiribo- 
ja troškimu tikrosios laisvės ir me- 
tasi į glėbį bet kurios politinės par- 
tijos, tampa vergais bet ko, kas 
jiems bet kuriuo būdu žada duonos 
ir ramybės". Net ir krikščionių de- 
mokratų valdžia, kuri ištikimai lai- 
kosi krikščioniškos socialinės doktri- 
nos teorijoje, praktiškai nepajėgia 
nugalėti tų sunkenybių, kurics kyla 
iš Italijos padėties, ir išspręsti spir- 
ginančių problemų, kad pakeltų dar- 
bo klasės būvį. 


II. 


Esant tokiam dideliam skirtumui 
tarp turtingųjų ir skurdžių, nenuo- 
stabu, kad pastarųjų tarpe komunis- 
tinė propaganda randa patogią dir- 
vą. Nors italai yra katalikiška tau- 
ta, bet komunistai moka apdumti 
akis tvirtindami, kad jie nesikišą į 
italų religinius įsitikinimus, o tik 
siekią pagerinti darbininkų medžia- 
ginę padėtį, Kita vertus, nieko netu- 
rįs italas darbininkas, rinkimuose 
atiduodamas savo balsą už komunis- 
tus, nieku nerizikuoja ir nemano, 
kad tuo jis išsižadąs savo religijos. 
Jam pirmoj vietoj rūpi darbas ir 
duona. 

Dabar suprasime, kodėl rinkimuo- 
se komunistų partija, kuri skaito vos 
porą milionų narių, faktiškai gauna 
tiek daug balsų. Ir tie balsai kaskart 
auga. Pav. 1948 m. visuotinuose rin- 
kimuose komunistai surinko 8,025,- 
990 balsų. 1951 m. savivaldybių rin- 
kimuose jie gavo 8,132,397 balsus; 
1952 m. Romos savivaldybės rinki- 

muose surinko 300,000, t. y. trečda- 
lį visų balsų, o 1953 m. visuotinuose 
rinkimuose jau gavo apie 9,000,000 
balsų. 

Kaip aiškinti toks palankumas ko- 
munistams ? 

Tai įvyksta ne dė! masių tamsu- 
mo, kaip kai kas bando aiškinti. Juk 
paskutiniais metais buvo išvystyta 
plataus masto kova su ateistiniu ma- 
terializmu per spaudą, per sakyklas, 
netgi kanoniškomis sankcijomis ti- 
kintieji italai buvo įspėti atsiriboti 
nuo komunistų. Tad italai gerai žino, 
kas yra komunizmas, 

Negalima aiškinti nė antireliginiu 
italų nusistatymu. Didesnė italų rin- 
kikų dalis lanko bažnyčią, eina prie 
šv. Sakramentų, garbina Mariją ir 
šventuosius, leidžia savo vaikus į ka- 
talikiškas mokyklas ir katekizmo pa- 
mokas. O vis tik politikoje nepaklau- 
so Bažnyčios Galvos balso ir įspėji- 
mo. Tad šio fakto priežasčių reikia 
jieškoti kitur. 

Komunizmo stiprumas Italijoje tu- 
ri ir kitų priežasčių. Viena iš tokių 
yra pačių katalikų nepakankamas 
aktyvumas darbo klasei pakelti ir jos 
ekonomines sąlygas gerinti. Iš to 
kyla: 

1. Italijos proletarijato nepasitikė- 
jimas socialinėmis katalikų organi- 
zacijoms. Juk jei paskutiniuose rinki- 
muose 9 milijonai italų katalikų, ne- 
paisydami Bažnyčios įspėjimo ir 
griežtų Sancti Officii patvarkymų 
vis tik atidavė savo balsus už kai- 
riuosius, tas rodo, kad jie netiki so- 
cialine Bažnyčios veikla ir nepasitiki 
tais, kurie sakosi tai doktrinai at- 
stovaują.. 

O tačiau Bažnyčia ir socialinėje 
srityje, rodos, dare viską, ką galėjo. 
Jei pažvelgsime į netolimą praeitį, ra- 
sime  Mainzo vyskupo Kettelerio 
veiklą, kuris tais pačiais metais, kai 
jo tautietis Marksas išleido Komu- 
nistų Manifestą, buriantį į vieną or- 
ganizaciją viso pasaulio proletaria- 
tą, išdrįso Vokietijos parlamente rei- 
kalauti imtis energingų priemonių 
darbo klasei gelbėti. Ketteleris buvo 
ne vien teoretikas: kaip ganytojas, 
matydamas savo ganomiesiems pa- 
vojų, ėmėsi ir konkrečių žygių. 


Anglijoje kardinolas Manningas 
(1808-1892) su entuziazmu pasekė 
Ketteleriu ir tapo anglų darbininkų 
apaštalu. 


Jungt. Amerikos Valstybėse gyvai 
darbininkų klausimu susiinteresavo 
kardinolas G. Gibbonsas, nuo 1877 m. 
tapęs Baltimorės vyskupu. Jis išgel- 
bėjo nuo pasmerkimo Darko Vyčių 
organizaciją, kuri susikūrė 1884 m. 
su slaptu uždaviniu — ginti darbi- 

ninkų interesus nuo kapitalistų koa- 
licijos. 

Pop. Leonas XIII, 1878 m. pae- 
męs Bažnyčios vairą, tapo “Darbi- 
ninkų popiežium". Dar būdamas nun- 
cijum Belgijoje, turėjo progos iš arti 
pažinti darbininkų klausimą ir, ta- 
pęs popiežium, vienoje iš pirmųjų 
enciklikų “Guod apostolici muneris", 
ragino katalikus palaikyti amatinin- 
kų ir darbininkų organizacijas. 

Tais metais nedaug kas interesa- 
vosi darbo klase, o socializmas, kaip 
organizacija, buvo tik užuomazgoje. 


Bet iškilmingas, istorinis Leono 
XIII aktas darbininkų klausimu bu- 
vo 1891 m. gegužės 15 d. išleista en- 
ciklika “Rerum Novarum"', Joje po- 
piežius konstatuoja ekonominę pro- 
letariato padėtį, analizuoja priežastis 
ir siūlo priemones. “Visiems yra aiš- 
ku, — tvirtina popiežius, — kad že- 
mesniems sluogsniams reikia suteikti 
skubi ir tinkama pagalba, nes dau- 
guma jų atsidūrė apverktinoje ir ne- 
teisingoje būklėje. Panaikinus pas- 
kutiniame šimtmetyje senąsias pro- 
fesines korporacijas ir jų vietoj ne- 
davus jokios kitos apsaugos, atpalai- 
davus viešąjį gyvenimą ir įstatym- 
leidybą nuo paveldėtosios religijos, 
pamažu prieita tai, kad darbininkai, 
palikę vieni ir be apsaugos, buvo iš- 
duoti turtingųjų savanaudiškumui ir 
nepažabotam darbdavių gobšumui". 
Užkirsti kelią tokioms dide'ėms blo- 
gybėms, Leonas XIII siūlo ypačiai 
kurti profesines sąjungas: “Džiugu, 
kad žmonės buriasi į panašios rūšies 
draugijas, apimančias arba vien dar- 
bininkus, arba abu sluogsniu bend- 
rai. Pageidautina, kad jos augtų tiek 
skaičium, tiek veikla". 

“Rerum Novarum" buvo šauksmas 
pabusti, susirūpinti. ši enciklika su- 
žadino socialines studijas ir suakty- 
vino katalikų veiklą, paskatindama 
kurti įvairaus pobūdžio profesines ir 
ekonomines institucijas, kurios gin- 
tų darbo klasės pažeistas teises. Dau- 
gelyje Austrijos, Belgijos, Prancūri- 
jos, Vokietijos, Šveicarijos vyskupijų 
buvo įsteigtos socialinių mokslu ka- 
tedros ir įkurtos socialinės instituci- 
jos, kurios trumpu laiku daug prisi- 
dėjo prie vargšų klasės būvio page- 
rinimo, 

Negalima sakyti, kad Italijoje šio- 
je srityje nieko nebūtų buvę daroma. 
Jau 1889 m. prof. Toniolo iniciatyva 
įkurta “Katalikų Unija Socialinėms 
Studijoms", kuri propagavo sociali- 
nės katalikų doktrinos pažinimą, per 
konferencijas, spaudą, konkursus ir 
premijas. Dar anksčiau, veiklesnių 
katalikų iniciatyva, buvo sukurta 
“Opera dei Congressi e Commitati 
Cattolici", profesinės unijos, koops- 


ratyvai, taupomosios kasos ir kiti or- 
ganai. Po enciklikos “Rerum Nova- 
rum" ypačiai išsiplėtė profesinės uni- 
jos, Tada gimė italų krikščioniškoji 
demokratija, kuri tada siekė ne po- 
litinių, bet tik socialinių tikslų. 

Po pirmc pasaulinio karo profesi- 
niai ir ekonominiai italų katalikų 
reikalai reikėjo perorganizuoti ir pri- 
taikyti prie naujų sąlygų. Dėl to 
“Ekonominiai Socialinė Unija" buvo 
panaikinta, o jos vietoj įkurta trys 
konfederacijos: darbo, kooperacijos 
ir šalpos bei draudimo. 


Fašizmas 1926 m. monopolizavo 
visą socialinį judėjimą, sukurdamas 
fašistų  sindikatus ir korporacijas. 


Katalikų socialinės institucijos buvo 
uždarytos. 

Iš šių trumpų istorinių brucžų ma- 
tyti, kad paskatinantis pop. Leono 
XIII žodis neliko neišgirstas Italijo- 
je. Tačiau visos gražios pastangos 
nedavė konkrečių vaisių. Italas iš 
prigimties yra svarstytojas, filoso- 
fas. Tad ir socialinėje veikloje apsi- 
ribota visokiomis socialinėmis savai- 
temis, studijomis, konferencijomis, iš 
kurių darbo žmogus nieko gero ne- 
pajuto. Italai apsišvietė katalikų so- 
cialine doktrina (ir tai jau daug), 
bet praktikai jos nepajėgė pritaikyti. 

Giliau pastudijavus italų katalikų 
socialinę veiklą praeityje ir dabarty- 
je, reikia konstatuoti kad ir tose 
sąlygose būtų buvę daug daugiau at- 
siekta proletarijato naudai ir drauge 
užkirstas kelias materialistiniam so- 
cializmui, jei Italijos katalikai būtų 
labiau ir aktyviau paklusę popiežių 
direktyvoms ir jei kai kurie įtakingi 
pijonieriai iš pasauliečių ir dvasiškių 
tarpo nebūtų ėmęsi ginti darbčavių, 
kad ir katalikų, interesus. Individua- 
liniai interesai nekartą nulėmė jų 
veiklą ne darbininkų, o darbdavių 
naudai. "Tą faktą pastebėjo ir pop. 
Pijus XI enciklikoje “Guadragesimo 
Anno'': “LeonoXIII raštas toks kil- 
nus, toks augštas, vispusiškai n=ujas 
pasauliui, net kai kuriems katali- 
kams sukėlė nepasitikėjimą ir triukš- 
mo baimę. Ji iš tikrųjų tai» drąsiai 
triuškino liberalizmo stabus, jog ne- 
besulaikė jokie įsisenėję prietarai ir 
rodė daug kam neįtikimas perspek- 
tyvas taip, kad žmonė; labiau prisi- 
rišę prie praeities, niekino tą naują 
socialinę filosofiją; bailios dvasios bi- 
jojo kilti į tokias augštybes, o kiti, 
stebėdamies tuc šviesiu idealu, laikė 
jį -chimerišku, kurio įgyvendinimo esą 
galima trokšti, bet ne tikėtis". 

Reikia pripažinti, kad ir šiandien 
dėl to, kas vyksta Italijoje, didelė 
kaltės dalis krinta. ant tų, kurie nesu- 
prato ir nesupranta popiežių doktri- 
nos darbininkų klausimu ir lieka in- 


diferentiški bei inertiški socialiniuo- 
se klausimuose, 


2. Per mažas dvasiškijos aktyvu- 
mas sacialinėje srityje. Tą pat ga- 
lima pasakyti ir apie dvasiškiją. Dar 
pereitame amžiue C. Cantu rašė: 
"Jei dvasiškija būtų supratusi tą 
naudą, kurios galima pasiekti tarp 
vargšų darbininkų — iš akmenų su- 
formuoti Abraomo sūnus, — jei bū- 
tų supratusi darbininkų klausimą ir 
pritaikiusi jam spręsti ne tik labda- 
rybę, bet ir sveiką doktriną, ir be 
įsisenėjusių tradicijų būtų jieškojusi 
blogio priežasčių, būtų įžengusi į 
fabrikus ir dirbtuves pasidairyti ir 
kalbėjusi tenai, o ne vien iš sakyk- 
lų, — šiandien darbininkų klausimas 
kitaip atrodytų". 

Kokios yra priežastys, kad dalis 
italų dvasiškijos yra neveikli akivaiz- 
doje tokios svarbios problemos? 
Svarbiausioji priežasitis — tai stoka 
socialinio jautrumo. O tai yra dėl to, 
kad: 

a) Dvasiškija daugiausia iš pat 
jaunų dienų išauga seminarijose ir 
kitose bažnytinėse institucijose, kur 
nėra ekonominių rūpesčių. Įprat? 
sėsti prie parengto stalo, ne taip gi- 
liai bepajaučia, kad yra daugybė to- 
kių, kurie ne tik ant stalo, bet nė 
paties stalo neturi. 


b) Daugelyje seminarijų negauna 
tinkamo socialinių klausimų pažini- 
mo. 

c) Netgi dogmatinės ir moralinės 
teologijos moksluose, kurie yra ba- 
zė socialinei doktrinai (visuotinis 
žmonių broliškumas, Mistinio Kris- 
taus Kūno mokslas, meilės įsakymas 
sąryšyje su teisingumu), trūk ta pil- 
nesnio ir gilesnio žmogaus santykių 
su Žmogus pažinimo, trūksta d>ktri- 
nos pritaikymo socialinei sričiai. 


Iš to seka socialinio jausmo atbu- 
kimas, kuris yra charakteringas kai 
kuriems dvasiškijos atstovams. Pvz. 
valdydami bažnytinius ar bažnytinių 
institucijų turtus, samdomajam per- 
sonalui dažnai pritaiko tokius krite- 
rijus ir normas, kurios yra toli nuo 
socialinio Bažnyčios mokslo ir visai 
artimos ekonomiškam liberalZzmui 
Daugelis dvasiškių ir šiandien nesu- 
pranta darbininkų organizacijų bei 
sąjungų svarbumo ir teisingų prole- 
tarijato aspiracijų. Nenuostabu tad, 
kad žymi Italijos dvasiškijos dalis 
nepalaiko ir negina valdžios pastan- 
gų ir reformų darbininkų naudai, 
nors jos (bent krikščionims demo- 
kratams valdant) yra paremtos Baž- 
nyčios socialiniu mokslu. 

Kai dvasiškijoje nėra nei visuoti- 
nio, nei gilaus įsitikinimo socialinio 
klausimo aktualumu, sunku tikėtis, 


kad iš sakyklos pasigirstų aštresnis 
žodis katalikų socialinės doktrinos 
temomis. Daugelis teisinasi tuo, kad 
nedera agituoti darbininkus priež nu- 
sipelniusius turtuolius, kurie yra 
svarbiausieji bažnyčios geradariai ir 
bažnytinių institucijų rėmėjai. Jiems 
atrodo, kad nėra protinga paaukoti 
katalikiškas institucijas dėl doktri- 
nos, kurios įtaka religiniam gyveni- 
mui yra tik netiesioginė ir tolima. 


Bet šie “protingieji" ir atsargieji 
sielų ganytojai nemato, kad jų indi- 
vidualistiniai ir egoistiniai principai 
yra priešingi popiežių direktyvoms ir 
yra priežastis, kodėl vargšų masės 
nesulaikomai šalinasi nuo Bažnyčios 
ir metasi į glėbį toms politinėms par- 
tijoms, kurios žada duonos ir socia- 
linio teisingumo, 


Tuo tarpu kairiosios partijos nesi- 
varžo jokiomis priemonėmis, dažnai 
net nesuderinamomis su morale, kad 
tik paviliotų mases. Joms žada socia- 
linį gerbūvį, o sau siekia politinės 
dominacijos. 


Reikia pripažinti, kad socialistinės 
organizacijos Italijoje savo konkre- 
čiais laimėjimais pralenkė katalikiš- 
kąsias, patraukė dėl to prie savęs 
mases ir sukėlė įsitikinimą, kai tik 
su kairiaisiais eidamas darbo žmo- 
gus gali atsiekti socialinio teisingu- 
mo. 


Nemažinant katalikų įnašo į dar- 
bininkų būvio pagerinimą, vis tik 
reikia pripažinti, kad daugiausia dar- 
bo žmonių gerovei yra iškovoję pro- 
fesinės sąjungos, kurioms beveik vi- 
sur vadovauja arba komunistai arba 
jiems prijaučiantieji. Jei darbo diena 
iš 12-15 valandų sutrumpinta iki 8 
val, jei vaikams iki 14 metų už- 
drausta darbai fabrikuose, jei alga 
darbininkui priklauso ne nuo darbda- 
vio malonės, o yra nustatyta įsta- 
tymu, jei yra pripažintos darbininkų 
sąjungos, leista streikai, jei darbi- 
ninkai yra draudžiami nelaimės, li- 
gos, senatvės ir invalidumo atvejais, 
jei politiniame gyvenime iškovota 
moterims lygios teisės su vyrais — 
vis tai daugiausia organizuotų dar- 
bininkų pastangų vaisiai. Kairieji, 
kurie šiandien beveik visur vadovau- 
ja darbininkų unijoms ir profesi- 
nėms sąjungoms, savo padėtį panau- 
doja darbo klasės agitacijai, įrodi- 
nėdami, kad tik jie yra tikrieji dar- 
bininkų globėjai ir vadai. Ka'alikai, 
kaip paprastai, ir šioje srityje apsi- 
leido ir be kovos atidavė darbo ma- 
ses į socialistų rankas. šiandien jau 
suprantama  padarytoji klaida ir 
bandoma ji atitaisyti, steigiant krikš- 
čionių darbininkų unijas ir sąjungas. 
Bet joms sunku kovoti su socialis- 


tinėmis, kurios turi savo tradicijas, 
nuveiktų darbų kapitalą ir todėl turi 
darbininkų mases su savim. Pvz. 
Italijos CISL (Italų darbininkų sin- 
dikatų konfederacija), kuri laikosi 
krikščioniškų ir demokratiškų prin- 
cipų, skaito nepilnai du milionu na- 
rių, kai tuo tarpų CGIL — komu- 
nistų vadovaujama darbininkų kon- 
federacija turi virš trijų milijonų na- 
rių. Pastebėta, kad net tie, kurie po- 
litikoje savo balsus atiduoda už 
krikščionis  demokratus,  sindikatų 
rinkimuose laikosi kairiųjų vadovau- 
jamos organizacijos, nes per ją tiki- 
si geriau atsiekti ekonominės gero- 
vės. 

Visa tai yra įspėjimas Italijos ka- 
talikams ir paskatinimas jieško'i 
veiksmingų priemonių darbininkų gy- 
venimo sąlygoms pagerinti. Vien 
konferencijų, kongresų, paskaitų ne- 
užtenka. Reikia darbininkams kon- 
krečiai parodyti, ką jie gaus iš tų, 
kurie skelbia Kristaus meilę ir Jo 
teisingumą, o paskui pažadus tęsėti. 
Kitaip Italijos gyvenimas nesulaiko- 
mai risis į kairę su visomis politi- 
nėmis ir socialinėmis pasėkomis. 
Paskutiniai Italijos rinkimai buvo 
aiškus įspėjimas, iš kurio turėtų pa- 
simokyti tie, kuriems rūpi, kad Ita- 
lija išliktų katalikiška ir demokra- 
tiška. 

Dr. J. Sav. 


e Vasario 16 d. minėjimai šiemet 
praėjo dar įspūdingiau, kaip praėju- 
siais metais. Ypač daug palankumo 
susilaukta iš Amerikos vyriausybės. 
šventės dieną Lietuva buvo prisimin- 
ta net Jungtinių Valstybių senate. 
Vasario 16 d., pradedant senato po- 
sedį, maldą už Lietuvą sukalbėjo prel. 
L. Mendelis, atvykęs kartu su lietu- 
vių delegacija iš Baltimorės. Dauge- 
lio valstybių gubernatoriai ir mies- 
tų burmistrai ta proga paskelbė 
“Lietuvos Dieną". 


e Miko Petrausko operetę “Šiena- 
pjūtė", naujai pertvarkytą P. Sarpa- 
liaus, sausio 31 d. Marijos Auszšt. 
mokyklos salėje pastatė '“Dainavos"' 
ansamblis, Operete Chicagos publika 
labai domėjosi. “Dainavos"' ansamb- 
liui vadovauja St. Sodeika. Scenai 
dekoracijas piešė dail. Adomas Var- 
nas. 


e ALB Cicero, Ill., apylinkės val- 
dyba pravedė Vasario 16 gimnazijos 
namų fondo vajų. Pinigų surinkta 
1300 dol. ir jie per Šveicariją pasiųs- 
ti PLB Vokietijos krašto valdybai. 


93 


PAS.I 


ABOS 


LIETUVOS VYčIŲ ORGANIZACIJA 


Pernai Lietuvos Vyčių organizaci- 
ja Bostone surengtu suvažiavimu ir 
padidintu savo laikraščio “Vyčio" nu- 
meriu paminėjo 40 metų veikimo su- 
kaktį. šiame krašte, kur taip mėgs- 
tami minėjimai bei jubiliejai, ši su- 
kaktis ypatingai išskirtina. 40 metų 
bendro darbo bei kovos už religines 
ir tautines vertybes duoda teisę stab- 
telėti ir pažvelgti į nueitą kelią. 

Vyčių organizacijos pradžia siekia 
tuos laikus, kai dar Lietuva neturėjo 
laisvės. 1913 metais dar nebuvo aiš- 
ku, kokia linkme pakryps mūsų kraš- 
to istorija. Prasidėjęs pirmasis pa- 
saulinis karas dar neteikė mažoms 
tautoms garantijų, kad jos bus lais- 
vos, nors to lietuviai tikėjosi ir lau- 
kė. ; 

Savo tėvų žemei laisvės troško ir 
už Atlanto gyveną jos vaikai. Ame- 
rikoje tais laikais lietuvių veikimas 
buvo gyvas. Jieškodami geresnio gy- 
venimo, daug jaunų žmonių iš Lietu- 
vos važiavo į užmarius. Čia atvykę, 
jie nepasitenkino darbu fabrikuose, 
bet, kiek įgalėdami, triūsė ir lietu- 
viškoje dirvoje. Tuo laiku Amerikoje 
ideologinė kova buvo smarkesnė, kaip 
šiandien, Tolerancija ne taip jau pil- 
nai visų buvo suprantama. Visuome- 
nė aiškiai rikiavosi dviem frontais— 
kairiuoju ir dešiniuoju. Kairiajam at- 
stovavo Dr. Jonas Šliūpas su savo s2- 
kėjais, dešiniajam — katalikiškoji 
dvasiškija ir tikinčioji lietuvių dalis. 
Tada ėjo lietuviškų parapijų steigi- 
mas ir organizacijų kūrimas pilnu 
tempu. t 

Katalikiškasis jaunimas, kunigų 
padedamas, susibūrė į Vyčių organi- 
zaciją, kuri savo tikslu pasistatė re- 
ligiją ir lietuvybę. Ta linkme pradė- 
ta žengti 1913 metais ir ja einama 
iki šiai dienai. Vyčių nuopelnai ab em 
atžvilgiais yra dideli. Iš jų tarpo 
išėjo beveik visi dabartiniai katalikų 
veikėjai. Mes jų eilėse randame ir K. 
Pakštą, ir A. Račkų, ir L. šimutį, ir 
J. Bielskį, ir M. Zujų, ir A, Kneižį, 
neminint jau ilgos virtinės kunigų. 
Pasilieka dar ir tas įdomus faktas, 
kad kairieji nesujungė savo jaunimo 
tvirta organizacija iki pat šio laiko. 

Vyčiai, veikdami sutartinai, judino 
Amerikos lietuvių gyvenimą. Tada 
dar nebuvo lietuvių kalbos sunkumų. 
Niekas nė sapne nešnekėjo, kad lie- 
tuvybės išlaikymui nebūtinai esanti 
reikalinga lietuvių kalba — užtenką 
laikytis dvasios, kaip neseniai buvo 

pradėję įtikinėti kai kurie suameriko- 
nėję mūsų tautiečiai. Tai laikais ir 
dar vėliau visi susirinkimai buvo pra- 
vedami lietuvių kalba, vaidinimai, 
chorai, masiniai suvažiavimai skam- 
bėjo tik lietuviškai. Tautinė vyčių są- 
monė buvo gyva. Jie savo jaunystės 
ugnimi žymiai prisidėjo prie lietuviš- 
kos gyvybės palaikymo visoje išeivi- 


joje. Kalbant apie tiesioginius nuo- 


pelnus Lietuvos valstybei, pagarbiai 
minėtinos jų delegacijos Lietuvos rei- 
kalais pas žymius Amerikos asmenis, 
jų laiškai bei protestai dėl vienokiu 
ar kitokiu būdu iškilusių reikalų, jų 
surinktos tėvų Žemei aukos. 


Vyčių vaidmuo ir šiandien tebėra 
labai didelis. Bet paskutiniu laiku 
daug kas jau yra Žymiai pasikeitę. 
Ankstesnioji karta, kuri prieš 40 me- 
tų veikė, dabar, pavarguzi nuo darbo, 
žengia į kapą, Vyčių eiles užp'ldė 
beveik visi jau čia, Ame:ikoje, g mę 
lietuviai. Matant, kaip žiauriai nu- 
tautėjimo banga yra užliejusi mūsų 
jaunimą Amerikoje, tikrai daug pa- 
guodos teikia Vyčių lietuviškas nusi- 
teikimas, palankumas tautos reika- 
lams, pagarba tėvų kalbai. Liūdina 
gi kai kurios skaudžios apraiškos iš 
jų gyvenimo. Susirinkimai jau beveik 
išimtinai pravedami anglų kalba. Jei 
kartais pradedama lietuviškai, norint 
ką išsiaiškinti, tuojau pereinama prie 
anglų kalbos. Savo tarpe, kaip ir vii 
čia Amerikoje gimę lietuviai, vyčiai 
kalbasi tik angliškai. Nesibaidoma 
moterysčių su svetimtaučiais. Daly- 
vauti bendruose Amerikos lietuvių 
suvažiavimucse vengiama. 


Nežiūrint šių apraiškų,  vyčiai 
mums pasilieka gyva atžala jau be- 
vystančiame lietuvybės medyje Ame- 
rikoje. Gražiausia yra tai, ka4 jie 
viešai nesibijo vadintis lietuviais ir 
nori, kaip galima geriau, pramokti 
savo tėvų kalbos. Iki šiol vyčiai neį- 
sileido į savo eiles svetimtaučių na- 
rių. Jie sielojasi ir Lietuvos atstaty- 
mu. Jų pirmininkas A, Vasiliauskas 
jubiliejiniame “Vyčio" numeryje aiš- 
kiai pažymi, kad “kova už Lie'uvos 
laisvę vyčiuose šiandien yra pagrin- 
diniu punktu".. Viena iš tos kovos 
priemonių yra laiškai Amerikos val- 
džios įstaigoms bei pareigūnams. šio- 
je organizacijoje yra įsisteigęs spe- 
Cialus “Lietuvos reikalų komitetas", 
vedamas kun. J. C. Jutkevičiaus, Ko- 
miteto iniciatyva per pastaruosius 


kelis metus vyčiai Lietuvos laisvės. 


reikalais yra išsiuntinėję per 23,000 
laiškų. Žinant šios šalies valdžios 
skaitymąsi su viešąja nuomone, Ne- 
sunku suprasti tų laiškų svarbą. 

Įžengus į penkiasdešimtuosius sa- 
vo veikimo metus, pravartu vyčiams 
atsiminti, kad šis laikotarpis yra pats 
tragiškiausias visoje Lietuvos istori- 
joje. Tauta stovi ant prarajos kraš- 
to. Tokioje padėtyje tenka sutelkti 
visas jėgas, kad kuo ilgiausiai išsi- 
laikius lietuviais ir išlaikius lietuvy- 
bę. Ypatingas dėmesys kreiptinas į 
lietuvių kalbą,. be kurios visai pa- 
skęsime nutautėjimo jūroje. 

L. A. 


AMERIKOS LIETUVIŲ KATALIKŲ 
ISTORIJA 


Shenandoah, Pa. liet. parapijos 
klebonas kun. J. Karalius jau seniai 
kėlė mintį parucšti Amerikos lietu- 
vių katalikų istoriją. Tam darbui fi- 
nansuoti jis skyrė $1,000.00 auką. Tas 
reikalas pagaliau buvo aptartas 1953 
m. rugs. 17 d. Kunigų Vienybės sei- 
me Chicagoje, Ill. ir seimas išrinko 
trijų asmenų komisiją iš prel. Pr. 
Juro, kan. J. Konciaus ir T. V. Gi- 
džiūno, OFM. Pasitelkusi dar keletą 
asmenų iš pasauliečių istorikų, toji 
komisija paruošė numatyto ve'kalo 
planą ir nusprendė jį ruošti sudė'i- 
nėmis jėgomis. Redakcinės komisijos 
pirmininku išrinko Dr. Antaną Kučą, 
jo padėjėju — prof. Simą Sužiedėlį 
ir sekretorium Tėvą Viktorą Gidžiū- 
ną, OFM. 

Veikalas numatoma paruošti per 
trejetą metų. Jo dydis kol kas nenu- 
statytas. Jame būtų apimta keletas 
svarbesniųjų temų: pirmieji lietuviai 
naujajame pasaulyje, draugijos, pa- 
rapijos, vienuolijos, mokyklos, socia- 
linis darbas, Amerikos letuvių kata- 
likų ryšiai su tėvyne, lietuviai kata- 
likai Amerikos ūkyje, santyk'ai su 
kitomis ideologinėmis grupėmis, 
spauda ir menas, pastoracija ir mi- 
sijos, bendrieji religinio ir tautinio 
gyvenimo bruožai ir pagaliau Kana- 
dos lietuviai katalikai. 

Redakcinė komisija jau yra išsiun- 
tinėjusi visiems liet, parapijų kl-bo- 
nams laiškus su medžiagos rinkimo 
planu parapijose. Tai apima visus 
augščiau keltus klausimus. Istorijos 
ruošimo pasisekimas daug priklausys 
nuo liet. kunigų talkos. 

Jau pačioje pradžioje komisija yra“ 
supratusi, koks atsakingas ir kruopš- 
tus darbas jos laukia. Tačiau tai tik 
skatina dirbti, nes mūsų išeivių ka- 
talikų nuveiktieji darbai yra daug 
didesni, negu proporcingai būtų. bu- 
vę galima tikėtis iš skurdžiai besi- 
kuriančių pirmųjų ateivių. Jų drau- 
gijų steigimas, savų parapijų kūri- 


mas, mokyklų statymas, knygų ir 
laikraščių leidimas ir kova dėl pa- 
vergtos tėvynės pabaigoje XIX am- 
žiaus pareikalavo iš mūsų veikėjų 
tiesiog herojiškų pastangų. 

A. K. 


NAUJI LITUANISTINIAI DARBAI 


Neperseniai Italijoj pasirodė 9-as 
“Studi Baltici" tomas. Pirmuosius 
aštuonis išleido Rytų Europos Insti- 
tutas Romoj (1931 - 1942 m.), o šį 
9-ąjį — Toskanos mokslo ir litera- 
tūros akademija “La Colombaria' 
PHiorencijoj. 

"Studi Baltici" žurnale spausdina- 
mos studijos bei straipsniai, skirti 
baltų (lietuvių, latvių bei prūsų), li- 
teratūrai bei kalboms tyrinčti. šis 
devintasis tomas yra skirtas lietu- 
vių rašytojo Vinco Krėvės-Mickevi- 
čiaus 70 metų sukakčiai paminėti. 
Tam duotas specialus dr. Vinco Ma- 
ciūno straipsnis “Vinco Krėvės vieta 
lietuvių literatūroje". 

Be šio, yra dar 14 straipsnių bei 
studijų. Pažymėtinas W. C. Jaskevi- 
čiaus disertacinis darbas iš lietuvių 
mitologijos srities (apie Jono Lasic- 
kio dievus), parašytas pas prof. A. 
Salį Pennsylvanijos universitete Phi- 
ladelphijoje, Kita didesnė studi'a yra 
irgi disertacinis R. L. Pearce darbas 
apie lietuvių mėnesių vardus, para- 
šytas irgi pas prof. A. Salį. 

Toliau pažymėtinas prof. A. Senno 
straipsnis — “Indėlis į lietuvių isto- 
riografiją" bei prof. Salio — “Lietu- 
vių vienskaitos šauksmininkas su 
galūnė -ai“. Lietuvių kalbos klausi- 
mams skirti straipsniai yra dar esto 
P. Arumaa apie dalelyčių (Partiksl) 
vaidmenį lietuvių kalbos linksniavi- 
me ir suomio V. Kiparskio apie in- 
karo etimologiją. Su lietuvių kalba 
susiję straipsniai yra E. Fraenkelio 
apie baltų-slavų bei iraniečių sin- 
taksę bei V. Pisano apie baltų opta- 
tyvą, 

Be to, yra dar penki latvių auto- 
rių kalbiniai straipsniai; E. Hauzen- 
bergos — “Kuršių problema Livoni- 
joj', E. Blesės apie Dauguvos vardo 
etimologiją ir kt. 

Šiame tome straipsniai parašyti 
italų, anglų ir vokiečių kalbomis. 
Žurnalas bus leidžiamas ir toliau ne- 
periodiškai. 

s 24 L2-D: 


ENCIKLOPEDIJOS FONDAS 
LIETUVAI 


Gyvename tokį metą, kada visos 
lietuvių dvasinės ir medžiaginės jė- 
gos turi būti telkiamos kultūros ver- 
tybėms kurti. Lietuvių mokslas ir 
grožinės kūrybos apraiškos turi ženg- 
ti drauge su mūsų visuomenine ir 


politine veikla. Visų lietuvių talka 
gali ir turi padaryti, kad šiandien ir 
rytoj mūsų mokslas ir kūryba ne tik 
laikytųsi pasiektoj augštumoj, bet ir 
žengtų į priekį, 

Laikraščiai ir knygos yra gerai iš- 
bandytas lietuvių kovos būdas už 
tautos laisvę, už savitą ir nepriklau- 
somą lietuviškąjį žodį. Visų lietuviš- 
kų knygų didžioji knyga yra Lietu- 
vių Enciklopedija. Jos pirmasis to- 
mas neseniai išėjo iš spaudos, kaina 
$7.50. Viso bus išleista apie 20 tomų. 
Į metus išeis 3 tomai, Malonu ją įsi- 
gyti: mes ja džiaugiamės ir didžiuo- 
jamės. Ne visos tautos, net ir savo 
laisvoj valstybėj, yra išleidusios en- 
ciklopedijas. Enciklopedija — tautos 
dvasinio lobyno rodiklis. 

Lietuvių Enciklopedijos pirmojo to- 
mo išleidimo proga, 1953 m. lapkri- 
čio 8 d. Bostono teisininkams iškšlus 
sumanymą įsteigti Enciklopedijos 
Fondą Lietuvai, kurio tikslas įgyti ir 
saugoti vieną tūkstantį (1000) Lietu- 
vių Enciklopedijos komplektų, iki bus 
galima juos parvežti nepriklausomon 
Lietuvon, kaipo laisvojo pasaulio lie- 
tuvių dovaną ilgai okupantų vargin- 
tai Tėvynei, rado didelį visuomenės 
pritarimą. Jau tą pačią dieną vienas 
bostonietis, pasivadinęs Paprastu Pi- 
liečiu, per Bostono Rašytojų Klubą 
paaukojo tam Fondui 800 dolerių, o 
po vieną komplektą užsakė: baleto 
artistė T. Babuškinaitė — Valstybės 
Teatrui, kun. St. J, Vembrė — šiau- 
lių Vyrų gimnazijai, Bostono teisinin- 
kai — Teisingumo Ministerijai. Ke- 
liose darbovietėse jau susiorganizavo 
būreliai asmenų, kurie mokėdami į 
mėnesį po nedidelę sumą, užsakė Fon- 
dui enciklopediją. 

Mieli tautiečiai! Mes, žemiau pasi- 
rašę įvairių grupių, organizacijų bei 
pasaulėžiūrų asmens, didžiai pritar- 
dami Enciklopedijos Fondo Lietuvai 
idėjai, kreipdamės į visus laisvojo 
pasaulio lietuvius ir kviečiame kiek- 
vieną prisidėti pagal savo išgales įgy- 


ti nepriklausomai Lietuvai vieną 
tūkstantį Lietuvių Enciklopedijos 
komplektų. 


Parodykime pasauliui, kad lietuvių 
tauta savo kultūra yra pirmaeilių 
tautų tarpe! 

Užsakymus prašome siųsti šiuo ad- 
resu: 


Enciklopedijos Fondas Lietuvai, 
336 W. Broadway, 
So. Boston 27, Mass., U.S.A. 


EFL Valdyba: Prel. Pr. Juras, Vyt. 
Čepas, J. J. Grigalius, A. Čaplikas, 
S. P. Shalna, J. Vembrė, St. Santva- 
ras, W. V. šimkus, K. Mockus. 

Taryba: Vacl. Biržiška, B. Braz- 
džionis, J. Dačinskas, E. Gimku ie- 
nė, Ch. J. Kalinauskas, J. L. Kas- 


ĮVYKIAI 


» ALT Vykdomojo Komiteto na- 
riai sausio 17, 18, 19 dd. lankėsi Va- 
šingtone, norėdami pasitarti su Kers- 
teno vadovaujamu Pabaltijo valstybių 
prijungimui tirti komitetu ir pasiin- 
formuoti apie vykstančią Berlyne už- 
sienio reikalų ministerių konferenci- 
ją. Iš atsilankymo sužinota, jog 
Kersteno komitetas apklausinėjimus 
tęs vasario ir kovo mėnesiais. No- 
rinčių liudyti iš lietuvių tarpo yra 
1,100 žmonių. Tyrinėjimų duomenys 
bus perteikti Amerikos delegatui 
Jungtinėse Tautose ambasadoriui H. 
Cabot Lodge su prašymu padaryti 
formalų kaltinimą Sovietų Sąjungai 
dėl neteisybių Pabaltijo kraštams. 
Baigęs Pabaltijo pavergimo tyrinė- 
jimus Kersteno komitetas planuoja 
išplėsti savo darbą, apimant ir kitas 
bolševikų pavergtas tautas. Alto at- 
stovus Valstybės Departamente prič- 
mė pasekretorius Donald B. Lourie, 
kuris, Berlyno konferencijoj palie- 
tus Pabaltijo valstybes, žadėjo per- 
siųsti Amerikos delegacijos pirmi- 
ninkui Alto pateiktus raštus, 

e Dievo tarno arkivysk. Jurgio 
Matulaičio beatifikacijos byloje tel- 
kiami įvairių tautybių liudininkai, 
kurie pažino kandidatą į palaimin- 
tuosius. Visi turėjusieji artimesnių 
su juo ryšių, ypač buvusieji Petrapi- 
lio Akademijos mokiniai, yra prašo- 
mi pranešti apie Dievo tarno heroiš- 
kame laipsnyje pastebėtas dorybes. 
Žinios siunčiamos šiuo adresu: Rev. 
K. Rėklaitis, Via Corsica 1, Roma, 
Italy. 

e Australijos Liet. Bendruomenės 
buvęs pirm. Justas Vaičaitis atvyko 
į Jungtines Valstybes ir apsigyveno 
Bostone. 

e Dienraštis “Naujienos" savo 40 
metų ėjimo sukakčiai paminėti va- 
sario 21 d. Čikagoje surengė koncer- 
tą. Programą išpildė Operos solistė 
Ona Katkauskaitė-Kaskas. “Pirmyn"' 
choras, akompanuojant K. Stepona- 
vičiaus simfoniniam orchestrui. Kon- 
certas pasisekė. 

e Pianistas Andrius Kuprevičius 
atvyko iš Buenos Aires į Clevelandą, 
kur pradėjo dėstyti šio miesto kon- 
servatorijoje, 

o Muz. I. Vasiliūnas su šeima iš 
Kolumbijos ruošiasi persikelti į Jung- 
tines Valstybes ir apsigyventi Bocs- 
tone. 


mauskas, J. Leimonas, Pr. Lember- 
tas, J. Lola, A. Matjoška, S. Michel- 
sonas, St. Mockus, J. Sonda, K. šid- 
lauskas. 

Revizijos Komisija: St. Vaitkevi- 
čius, A. Juknevičius, A. Banevičius. 

e Lietuvos ministerį Pietų Ameri- 
kai dr. K. Graužinį ištiko širdies 
smūgis. Iki ministerio sveikata pa- 
gerės, pasiuntinybėje jį pavaduoja A. 
Grišonas. 

e Spalio 17 d. Čikagoje pradėjęs 
veikti Lituanistikos studijų institu- 
tas vasario 13 d. baigė darbą. Baigi- 
mo diplomus gavo 70 asmenų — 45 
seserys kazimierietės mokytojos ir 


25 pasauliečiai. Diplomai išduoti 
Loyolos universiteto vardu, kurio 
globoje institutas veikė. Jį organi- 


zavo Mokslo mėgėjų klubas, direkto- 
riumi paskirdamas kun. V. Bagdo- 
navičių, M. I. C. Paskaitas laikė 25 
lektoriai. Buvo tokių, kurie prenu- 
meravosi paskaitų ciklą, išeidami 
kursą namie. 

o Dail. V. K. Jonynas dalyvauja 
Amerikos grafikų 39 metinėje paro- 
doje Kennedy galerijoje New Yorke. 
Ten išstatytas jo medžio raižinys 
“Europa"'. 

e Dail. Jonas Rimša išvyko į Peru 
valstybę, kur planuoja surengti savo 
darbų parodą. 

e Sausio 15 d. Vliko pirm. M. Kru- 
pavičius pasiuntė JAV, Anglijos ir 
Prancūzijos užsienio reikalų ministe- 
riams raštą, prašydamas kreipti dė- 
mesį į pavergtą Lietuvą ir dėti pa- 
stangų, kad būtų atstatyta jos ne- 
priklausomybė. Rašte primenami bū- 
dai, kuriais komunistai pavergė mū- 
sų tėvynę. 

e Henriko Kačinsko scenos darbo 
30 m. sukakčiai paminėti Brooklyne 
pastatytas scenos veikalas “Jupiteris 
Juokiasi", kuriame svarbiausią rolę 
turėjo pats sukaktuvininkas, Pami- 
nėjimas įvyko vasario 6-7 dd. Brook- 
lyne vadinamoje Playhouse salėje. 
New Yorko apylinkės lietuviai vai- 
dinimu buvo susidomėję. 

e Šiais Metais “Aidų" tradicinis 
muzikos-literatūros vakaras įvyks ba- 
landžio 25 d. Brooklyne. Jo me- 
tu bus įteikta 500 dol. premija už 
komisijos pripažintą literatūros vei- 
kalą. 

o Vasario 22 d. Cambridge lietu- 
vių parapijos salėje įvyko ALR Ka- 
talikų Federacijos Naujosios Angli- 
jos apskrities seimelis. Nagrinėta ka- 
talikų akcijos reikalai. Dalyvavo 
vysk. V. Brizgys. 

e Vaikų laikraštėlis “Eglutė" jau 
įžengė į penktuosius metus. Jį reda- 
guoja Pr. Naujokaitis, spausdina Ne- 
kalto Prasidėjimo Seserų Kongrega- 
cija Putname. Eglutės vaidmuo pri- 
augančiajai mūsų kartai yra neap- 
sakomai didelis ir atitinkamai įver- 
tintas patriotiškai nusiteikusių tėvų. 
Laikraštėlio adresas: Eglutė, I. C. 
Con., RFD 2, Putnam, Conn. Prenu- 
meratos kaina 3 dol. ) 

+ Prie Gabijos leidyklos Brookly- 
ne veikia Knygos Bičiulių Klubas. 
Už 5 dol, klubo narys gauna knygų 
už 7, 50 dol. Informacijos duodamos, 
paprašius jų šiuo adresu: Gabija, 335 
Union Ave., Brooklyn 11, N. Y. 

e Lietuvių Bendruomenė Ameriko- 
je turi 12 apygardų, 53 apylinkes 
ir keliolika organizacinių branduo- 
lių. 

» ALR Katalikų Federacijos ini- 
ciatyva, talkinant žurnalui Marian, 
paskelbtas rašinių konkursas tema: 
Kodėl aš pamilau rožančių. Išpildę 
sąlygas, dalyvaujantieji gauna 900 
dol. JAV Taupymo bonais, kurie bus 
atitinkamai paskirstyti laimėjusiems. 
Rašinys negali prašokti 750 žodžių. 
Konkurso komisijos adresas: 2334 So. 
Oakley Ave., Chicago 8, Ill. Raštai 
siunčiami kun, P. čČiniko, MIC vardu. 


e Nuo sausio 1 d. “Kario"' vyr. red. 
ir leidėjas yra S. Urbonas, o padėjė- 
jais St. Butkus, Z. Raulinaitis. 

e Dail. A. Melnikas Detrcito tarp- 

tautiniame Institute suruošė savo 
darbų parodą, kuri tęsėsi iki sausio 
29 d. Buvo išstatyta 18 paveikslų. 
e Žurnalo leidėjai “Aidų" adminis- 
tratoriumi paskyrė Tėv. Benvenutą 
Ramanauską. Buvęs administrato- 
rius Tėv. Jonas Dyburys gavo kitas 
pareigas, 

e Karo belaisvių bei civilių tar- 
nautojų pranešimu, kurie dabar grįž- 
ta iš Rusijos į Vokietiją, pusiau ka- 
riniame kalėjime prie Vladimiro, ne- 
toli Maskvos, kalinamas Vilniaus ar- 
kivyskupas Mečislovas Reinys. 

e Prof. Adomui Varnui šiemet su- 
eina 75 m. amžiaus. Minėjimas nu- 
keliamas į rudenį, jungiant jį su ju- 
biliato dailės paroda. Pagerbimu rū- 
pinasi ALB Kultūros Taryba. 

e Solistė E. Kardelienė ir pianis- 
tas Smilgevičius vasario 28 d. išpil- 
dys meninę programą Rašytojų Drau- 
gijos premijos už literatūros veikalą 
įteikimą iškilmėje Čikagoje. Premi- 
jai pinigus 500 dol. paaukojo L. Au- 
ditorijos Čikagoje šeimininkai J. Ma- 
liorius, B. Pakštas, S. Juodvalkis. 

e Iš priedo, palydėjusio pirmąjį 
Lietuvių enciklopedijos tomą, išeina, 
kad enciklopedijos prenumeratorių 
Kanadoje yra 634, o Jungtinėse Vals- 
tybėse 1,820. 

e Naujosios Zelandijos Liet. Ben- 
druomenės krašto valdybos pirminin- 
kui P. Butkui atsistatydinus, jo vie- 
ton išrinktas B. Kuzma. Visuotinis 
suvažiavimas šaukiamas sausio mėne- 
sį. 
e Vasario 4 d. Brocklyne “Darbi- 
ninko" redakcijoje įvyko Lietuvių 
Kultūros Instituto posėdis, kuriame 
dalyvavo jo pirm. prel. Pr. Juras ir 
nariai: Juozas Brazaitis, A. Bendo- 


rius, A. Vaičiulaitis, Dr. VI. Vilia- 
mas ir S. Sužiedėlis. Posėdyje priim- 
ta pračjusių metų piniginė apyskai- 
ta, aptarti "Alkos" muziejaus, “Eg- 
lutės'' ir Instituto leidinių reikalai. 
“Eglutę"" nutarta ir toliau leisti tik 
lietuvių kalba. “Eglutei" sudaryta 
atskira komisija, į kurią įeina Pr. 
Naujokaitis, J. Brazaitis ir A. Ben- 
dorius, 

e Lietuvos Operos solistė Juzė Au- 
gaitytė šiemet mini 20 metų dainavi- 
mo sukaktį. Ta proga Philadelphijo- 
je vasario 6 d. įvyko jos koncertas, 
į kurį atsilankė gausiai publikos. Ju- 
zė Augaitytė, lyrinis sopranas, eilę 
metų dainavusi Kauno ir Vilniaus 
operuose pagrindines roles, ir Ame- 
rikoje aktyviai reiškiasi dainos me- 
ne, Be koncertų, išpildomų įvairiuose 
miestuose, ji turi privačią studiją ir 
dėsto dar dviejose svetimtaučių mu- 
zikos studijose. 

«e Specialiai sušauktame posėdyje 
“Draugo" vadovybė su dienraščio 
bendradarbių klubo valdyba nutarė ir 
šiais metais paskelbti romano kon- 
kursą su $1,000 premija. Sausio 31 
d. įvykęs “Draugo" bendradarbių 
metinis klubo susirinkimas šį nuta- 
rimą labai šiltai priėmė. Tai jau bus 
ketvirtas iš eilės “Draugo" skelbia- 
mas romano konkursas. Romanų 
rankraščiai konkurso komisijai turi 
būti atsiųsti iki š. m. lapkričio mėn. 
1 d. Jury komisiją numatoma suda- 
ryti iš rytinėse valstybėse gyvenan- 
čių rašytojų. Taisyklės pasilieka tos 
pačios, kaip ir paskutiniame konkur- 
se. 

e Australijos Lietuvių Kultūros 
Fondas leidžia metraštį “ Atolą". Me- 
niškai jį apipavidalino dail. V. Si- 
monkevičius. Knyga leidžiama nedi- 
deliu tiražu. 

e Rosario lietuviai baigia statyti 
bažnyčią. Parapijos namai užbaigti 
prieš Naujus Metus. Pastoracijos ir 
statybos darbams vadovauja "Tėvai 
Marijonai . 

e Italijos užsienio reikalų ministe- 
rijos biblioteka prašo svetimomis 
kalbomis leidinių apie Lietuvą. Jie 
siunčiami šiuo adresu: Prof. A. Tam- 
borra, Direttore della Biblioteca del 
Ministero degli Affari Este-i, Palaz- 
zo Chigi, Roma, Italy. 

«e Italijoje Castelnuovo miestelyje 
saleziečių vadovybėje mokosi 40 lie- 
tuvių berniukų. šiuo metu veikia 5 
gimnazijos klasės ir bendrabutis. No- 
rintieji gali pasimokyti ir amatų. ši 
įstaiga išsilaiko iš aukų. Jos adresas: 
Istituto Salesiano Lituano, Castel- 
nuovo Don Bosco (Asti), Italy. 

e Antanas Vaičiulaitis ruošia O. M. 
Milašiaus rinktinių raštų knygą lie- 


- tuviškai. Be kitų eileraščių, jon įeis 


ir drama “Miguel Manara'. 


premijos komisi 
1. 


"AIDAI" SKIRIA EEIET E RA T UR OS PREMIJA 
Mėnesinis kultūros žurnalas "Aidai", leidžiamas TT. Pranciškonų, 
jos geriausiu pripažintą grožinės literatūros ir mokslo 
1954 metais antrą kartą premija bus skiriama už grožinę literatūrą: 


pamečiui skirs po vieną $500.06 premiją už 
veikalą. šiuo skelbiama jos taisyklės: 


poeziją, noveles, apysakas, romaną ar iramą. 

2. Už premijos komisijos geriausiu pripažintą veikalą skiriama premija nebus skaldoma tarp atskirų autorių. 

3. Premijos komisija vertins 1952-1953 m. pasirodžiusius viešumon grožinės literatūros kūrinius ir tais metais 
parašytus, bet dėl dabartinių sąlygų negalėjusius būti išspausdintais kūrinius tų autorių, kurie juos prisiųs 
komisijai. 

4. Eilėraščių rinkinys, skiriamas premijai, turi sudaryti nemažiau 32—48 puslapių knygą, jeigu ji būtų išspaus- 
dinta. Novelių ar apysakų rinkinys turi būti nemažiau kaip 100 puslapių dydžio spausdintos knygos. 

5. Paskutinė data kūriniams įteikti 1954 metų kovo 1 d. Siųsti šiuo adresu: Ant. Vaičiulaitis, 85-64 144 St., 
Jamaica 35, N. Y. 

6. Premijuotą kūrinį, jei jis būtų parinktas iš viešumon dar nepasirodžiusių veikalų, autorius sutinka dalinai ar 
ištisai spausdinti per “Aidus". 

7. Premijos sprendėjų komisiją sudaro: Leonardas Andriekus, Kazys Bradūnas, Juozas Brazaitis, Paulius Jurkus, 
Antanas Vaičiulaitis. 

DiRk+ J U0-Z2.0 GIRNIAUS 
filosofinė studija “Laisvė ir būtis“, ėjusi per “Aidus", dabar atspausdinta 
atskira knyga. 
Šiame veikale 
autorius moksliškai nagrinėja pagrindines Jasperso filosofijos tezes, krikš- 
čioniškoje šviesoje vertindamas jų teigiamas ir neigiamas puses. 
Knyga apima šiuos skyrius: 
Žinojimo prievarta ir tikėjimo laisvė, Laisvė ir pasaulis, Laisvė ir dievybė, 
Laisvė ir religija. 
Ji turi 150 pusl. ir kainuoja 2 dol. 
Knygą galima gauti “ Aidų"? administracijoje 

DU KARTU SAVAITĖJE IšEINAS LAIKRAšTIS 


DARBININKAS 


YRA PLAčIAI PASKLIDES JUNGTINESE AMERIKOS VALSTYBESE, 
KANADOJE IR KITUOSE UŽžMARIO KRAšTUOSE. 


SUTELKES APLINK SAVE DAUG ŽYMIŲ BENDRADARBIŲ, 


DARBININKAS 


pirmoje vietoje puoselėja lietuviškus reikalus, svarsto tarptautinės 
politikos, kultūros ir religijos klausimus. Turi kūrybos priedą, mo- 
terų, jaunimo, sporto skyrius. Duoda išsamias korespondencijas iš 
lietuviškų kolonijų. 


DARBININKAS 


EINA 38 METUS, VERSDAMAS GILIAĄ VAGĄ 
UŽžJŪRIO LIETUVIŲ GYVENIME 


METINĖ PRENUMERATOS KAINA: 


JAV $6.00, BROOKLYNE — $6.50, 
UŽSIENYJE — $6.50. 


Administracijos Adresas: 


DARBININKAS 


680 BUSHWICK AVE. BROOKLYN.21, N Y 


